മനുവിനെ കുറിച്ച് പറഞ്ഞത് തള്ളല്ലെന്ന് വിനീത് ശ്രീനിവാസൻ. - metromatinee.com Lifestyle Entertainment & Sports\nമനുവിനെ കുറിച്ച് പറഞ്ഞത് തള്ളല്ലെന്ന് വിനീത് ശ്രീനിവാസൻ.\nഹിറ്റ് ഗാനങ്ങൾ എഴുതാൻ മിടുക്കൻ എന്നാണ് മനു മഞ്ജിത്ത് എന്ന ഗാനരചയിതാവിനെ എല്ലാവരും വിശേഷിപ്പിക്കാറുള്ളത്.ഒപ്പം ഏതു ശൈലിയും വഴങ്ങുന്ന പാട്ടെഴുത്തുകാരൻ എന്നും. പ്രണയഗാനവും വിരഹഗാനവും പോലെത്തന്നെ സുന്ദരമായ തമാശ പാട്ടുകളും മനു മഞ്ജിത് എഴുതിയിട്ടുണ്ട് .കുഞ്ഞിരാമായണവും ആട്2,ലവ് ആക്ഷൻ ഡ്രാമയുമൊക്കെ എടുത്തു പറയേണ്ട ചിലത് മാത്രം.\nഓം ശാന്തി ഓശാന എന്ന സിനിമയ്ക്കുവേണ്ടി എഴുതിയ “മന്ദാരമേ ചെല്ല ചെന്താമരേ.. എന്ന ഗാനമാണ് മൻജിത് എന്ന ഗാനരചയിതാവിനെ പ്രശസ്തനാക്കുന്നത് . തുടർന്ന് ഓർമ്മയുണ്ടോ ഈ മുഖം, വിക്രമാദിത്യൻ, ആട്, അടി കപ്യാരേ കൂട്ടമണി, കുഞ്ഞിരാമായണം, ജേക്കബ്ബിന്റെ സ്വർഗ്ഗരാജ്യം, വെളിപാടിന്റെ പുസ്തകം, ഗോദ, ലൗ ആക്ഷൻ ഡ്രാമ.. എന്നിവയുൾപ്പെടെ എത്രയോ സിനിമകൾക്ക് പാട്ടുകൾ എഴുതി.\nവിനീത് ശ്രീനിവാസനും കൈലാസ് മേനോനുമുള്‍പ്പടെ നിരവധി പേരാണ് മനു മന്‍ജിത്തിന് ആശംസകള് നേര്‍ന്നെത്തിയിട്ടുള്ളത്. തിരുവാവണി രാവും കൃപാകരി ദേവിയുമൊക്കെ പിറന്നതിനെക്കുറിച്ചായിരുന്നു വിനീത് ശ്രീനിവാസന്റെ കുറിപ്പ്. തീവണ്ടിയിലെ ഒരു തീപ്പെട്ടിക്കും വേണ്ട എന്ന ഗാനത്തിലൂടെയാണ് കൈലാസ് മേനോനും മനുവും അടുക്കുന്നത്. പ്രിയപ്പെട്ട മനുവിന് ആശംസ അറിയിച്ചാണ് കൈലാസ് മേനോനും എത്തിയിട്ടുള്ളത്. വിനീത് ശ്രീനിവാസന്റേയും കൈലാസ് മേനോന്റേയും കുറിപ്പുകളിലൂടെ തുടര്‍ന്നുവായിക്കാം.\nവിനീത് ശ്രീനിവാസന്‍റെ ആശംസ\nമനു മഞ്ജിത്ത് ഒരു പ്രസ്ഥാനമാണ്.. തിരുവാവണി രാവ് എന്ന പാട്ടുണ്ടായത് മനു എഴുതിയ വരികളിൽ നിന്നാണ്.. കൃപാകരി ദേവി എന്ന പാട്ടിന്റെ വരികൾ വായിച്ച് അക്ഷരാർത്ഥത്തിൽ ഞെട്ടിയിട്ടുണ്ട്.. മൂകാംബികാ ദേവിയെക്കുറിച്ചു പറയേണ്ടതെല്ലാം, ഷാൻ കമ്പോസ് ചെയ്ത ട്യൂണിന് കറക്റ്റായി ചുരുങ്ങിയ വരികളിൽ മനു എഴുതിവെച്ചിട്ടുണ്ടായിരുന്നു.\nഞാനടക്കം പല സംവിധായകരുടെയും അവസാന നിമിഷ അത്താണിയാണ് മനു. രാവിലെ വിളിച്ചു രണ്ടു മണിക്കൂറിനുള്ളിൽ ഒരു പാട്ട് എഴുതി തരാൻ പറ്റുമോ എന്നു ചോദിച്ചാൽ, അര മണിക്കൂറിൽ വാട്ട്സാപ്പിൽ സംഭവം എത്തും (ഇത് തള്ളല്ല!!) ആ മനുവിന്റെ ആദ്യ കവിതാ സമാഹാരം പുറത്തുവരികയാണ് .. “മ്മ”\nപ്രിയ കവിക്ക് ആശംസകളെന്നുമായിരുന്നു വിനീത് ശ്രീനിവാസന് കുറിച്ചത്.\nകൈലാസ് മേനോന്‍റെ കുറിപ്പ്\nതീവണ്ടി’യിലെ ‘ഒരു തീപ്പെട്ടിക്കും വേണ്ട’ എന്ന പാട്ടിൽ തുടങ്ങിയ ബന്ധമാണ് മനുവുമായിട്ട്. ട്യൂൺ അയച്ചു കൊടുത്തപ്പോൾ മനുവിനോട് പറഞ്ഞിരുന്നു വല്യ പ്രത്യേകതകൾ ഉള്ള ട്യൂൺ ഒന്നുമല്ല, രസകരമായ വരികളാവണം പാട്ടിന്റെ ഹൈലൈറ്റ് എന്ന്. പൊതുവെ തമാശ പാട്ടുകൾ എഴുതുക എന്നതാണ് ഏറ്റവും ശ്രമകരമായ കാര്യം എന്ന് തോന്നിയിട്ടുണ്ട്.\nഒന്ന് പിടി വിട്ടു പോയാൽ നർമ്മം മാറി ‘ചളി’ ആയി പോകും എന്നത് കൊണ്ടാണത്. എന്നാൽ എന്നെ ഞെട്ടിച്ചു കൊണ്ട് വളരെ രസകരമായി മനു ആ പാട്ടെഴുതി തന്നു. അന്ന് മനുവിനോട് പറഞ്ഞിരുന്നു ഇനിയങ്ങോട്ട് നമ്മൾ ഒരുമിച്ചു ഒരുപാട് പാട്ടുകൾ ചെയ്യുമെന്ന് എനിക്ക് ഉറപ്പുണ്ടെന്നു. ഫൈനൽസിലെ ‘ചലനമേ’, എടക്കാട് ബറ്റാലിയനിലെ ‘ഷെഹ്നായി’, ‘മൂകമായി’, ഇട്ടിമാണിയിലെ ‘വെണ്ണിലാവ് പെയ്തലിഞ്ഞ’, തുടങ്ങി വരാൻ പോകുന്ന6Hours’ലെ ‘ഒന്നായി’, കൊത്ത്’ലെ ‘മഴച്ചില്ല് കൊള്ളും’ എന്ന പാട്ടിൽ വരെ എത്തി നിൽക്കുന്നു മനുവുമായുള്ള ബന്ധം.\nഇത് കൂടാതെ ഈ വർഷത്തെ കേരളാ ബ്ലാസ്റ്റേഴ്സിന് വേണ്ടിയുള്ള ഗാനം, നിയമസഭാ തിരഞ്ഞെടുപ്പ് കാലത്ത് രാഹുൽ ഗാന്ധിക്ക് വേണ്ടിയുള്ള ഗാനം, തുടങ്ങി ഒട്ടനവധി പരസ്യ ചിത്രങ്ങൾ വേറെ. ഗിരീഷ് പുത്തഞ്ചേരിയുടെ കടുത്ത ആരാധകനും ശിഷ്യനുമായ മനു ഇന്ന് മലയാളത്തിലെ ഏറ്റവും versatile ആയ എഴുത്തുകാരിൽ ഒരാളാണ്. പാട്ടെഴുത്തിൽ തുടങ്ങിയ ബന്ധം നല്ലൊരു സൗഹൃദമായി മാറി, സിനിമ മേഖലയിൽ തന്നെ ഏറ്റവും അടുപ്പമുള്ളൊരാൾ എന്നതിൽ എത്തി നിൽക്കുന്നു. മനുവുന്റെ ആദ്യ കവിതാ സമാഹാരത്തിനു എന്റെ എല്ലാ വിധ ആശംസകളും നേരുന്നു. പുസ്തകം കയ്യിൽ കിട്ടാനായി കാത്തിരിക്കുന്നുവെന്നുമായിരുന്നു കൈലാസ് മേനോന് കുറിച്ചത്.\nabout an musician\nആശുപത്രിയില് തനിക്ക് മോന്‍സന് ചികില്‍സ ഏര്‍പ്പാടാക്കി തന്നുവെന്നും അവിടെവെച്ച് താനറിയാതെ ആശുപത്രിയിലെ പണവും നല്‍കിക്കൊണ്ട് പോയിക്കളഞ്ഞു; ഇപ്പോള് പരാതി നല്‍കിയവരില് രണ്ടുപേര് ഫ്രോഡുകളാണ്, മോണ്‍സണെ കുറിച്ച് പറഞ്ഞ് ശ്രീനിവാസന്\nപൊതുബോധത്തെ തൃപ്തിപ്പെടുത്താൻ ഉള്ള വ്യഗ്രതയിൽ സ്വയം നഷ്ടപെടുന്ന കുറെയേറെ മനുഷ്യർ; മറ്റുള്ളവരോട് ‘നോ’ പറയാൻ എന്താണ് ഇത്ര ബുദ്ധിമുട്ട്; വിനീത് ശ്രീനിവാസന്റെ ആ കഥാപാത്രം ചർച്ചയാകുമ്പോൾ !\nതന്റെ ആ സ്‌ക്രിപറ്റ് കൊള്ളില്ലായിരുന്നു, സെക്കന്‍ഡ് ഹാഫ് ദുല്‍ഖറിന് ഇഷ്ടമായില്ല; ആദ്യ സിനിമ നടക്കാതെ പോയതിനെ കുറിച്ച് വിനീത് ശ്രീനിവാസന്\nഅവളെ ചെറുപ്പത്തില് കുറെ എടുത്തു നടന്നിട്ടുണ്ട്; പക്ഷെ തന്റെ സിനിമയിൽ നായികയായി കല്യാണിയെ തിരഞ്ഞെടുത്തതിന് പിന്നിൽ മറ്റൊരു സത്യമുണ്ട്; വിനീത് ശ്രീനിവാസന് പറയുന്നു !\nRelated Topics:kailas menon, manu manjith, Vineeth Sreenivasan\nടിനിയെക്കുറിച്ച് രസകരമായ കുറിപ്പ് പങ്കിട്ട് ജോളി!


diabetes | ഒ ഇതര രക്ത ഗ്രൂപ്പുകാർക്ക് പ്രമേഹ സാധ്യത കൂടുതലെന്ന് പഠനം\nby Blive News March 17, 2021, 7:48 am 1.4k Views\nരാജ്യത്തെ പ്രമേഹ രോഗികളുടെ എണ്ണം 70 ദശലക്ഷമാണ്. ഏറ്റവും കൂടുതൽ പ്രമേഹ രോഗികളുള്ളതിനാൽ ഇന്ത്യയെ ലോകത്തിന്റെ പ്രമേഹ തലസ്ഥാനം എന്നാണ് വിളിക്കുന്നത്. ഇന്ത്യയിൽ ഏറ്റവുമധികം പ്രമേഹ രോഗികൾ ഉള്ളത് കേരളത്തിലാണ്. ജീവിതകാലം മുഴുവൻ കരുതലും ശ്രദ്ധയും ആവശ്യമായ ഒരു ജീവിതശൈലി രോഗമാണ് പ്രമേഹം. സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ(സിഡിസി) പറയുന്നതനുസരിച്ച് പ്രീ ഡയബെറ്റിക് ആയ ഒരാൾക്ക് ജീവിതശൈലിയിൽ ചില മാറ്റങ്ങൾ വരുത്തി ടൈപ്പ്2പ്രമേഹം വരുന്നത് വൈകിപ്പിക്കാൻ കഴിയും. diabetes\nഎന്നാൽ അനാരോഗ്യകരമായ ജീവിതശൈലി കൂടാതെ രോഗ സാധ്യത വർധിപ്പിക്കുന്ന നിരവധി ബാഹ്യ ഘടകങ്ങളുണ്ട്. അത്തരമൊരു ഘടകമാണ് രക്ത ഗ്രൂപ്പ്. യൂറോപ്യൻ അസോസിയേഷന്റെ ജേണലായ ഡയബറ്റോളജിയയിൽ പ്രസിദ്ധീകരിച്ച ഒരു പഠനമനുസരിച്ച് ഒ ഗ്രൂപ്പുകാരുമായി താരതമ്യപ്പെടുത്തുമ്പോൾ ഒ ഇതര രക്ത ഗ്രൂപ്പുകാർക്ക് ടൈപ്പ്2പ്രമേഹം വരാനുള്ള സാധ്യത കൂടുതലാണ്.\n80,000 സ്ത്രീകളെയാണ് ഗവേഷണത്തിന് തെരഞ്ഞെടുത്തത്. രക്ത ഗ്രൂപ്പും ടൈപ്പ്2പ്രമേഹ സാധ്യതയും തമ്മിലുള്ള ബന്ധം നിർണയിക്കലായിരുന്നു ഗവേഷണ ലക്ഷ്യം. ഇവരിൽ 3553 പേരിൽ ടൈപ്പ്2പ്രമേഹം കണ്ടെത്തി. ഒ ഇതര ഗ്രൂപ്പ് രക്തമുള്ളവരായിരുന്നു ഇവരിൽ ഭൂരിഭാഗവും. ഒ ഇതര രക്ത ഗ്രൂപ്പുകാർക്ക് പ്രമേഹം പിടിപെടാൻ കൂടുതൽ സാധ്യതയുണ്ടെന്നാണ് ഗവേഷകരുടെ നിഗമനം.\nബി ഗ്രൂപ്പുകാർക്ക് അപകടസാധ്യത കൂടുതൽ ഒ ഗ്രൂപ്പുകാരുമായി താരതമ്യം ചെയ്യുമ്പോൾ എ ഗ്രൂപ്പിൽ പെട്ടവർക്ക് പത്ത് ശതമാനം അപകട സാധ്യത കൂടുതലാണെന്നാണ് കണ്ടെത്തിയത്. അതേ സമയം എ ഗ്രൂപ്പിൽ ഉൾപ്പെട്ടവരേക്കാൾ അപകട സാധ്യത ബി ഗ്രൂപ്പിലുള്ളവർക്കാണെന്നും ഗവേഷകർ പറയുന്നു. ഒ ഗ്രൂപ്പുകാരെ അപേക്ഷിച്ച് ബി ഗ്രൂപ്പുകാർക്ക് 21 ശതമാനം കൂടുതലാണ് അപകട സാധ്യത.\nസാർവത്രിക ദാതാക്കൾ കൂടിയായ ഒ നെഗറ്റീവ് ഗ്രൂപ്പുകാരുമായി താരതമ്യപ്പെടുത്തുമ്പോൾ ബി പോസിറ്റീവ് ഗ്രൂപ്പിലുള്ള സ്ത്രീകൾക്ക് ടൈപ്പ്2പ്രമേഹം വരാനുള്ള സാധ്യത കൂടുതലാണെന്നും ഗവേഷണത്തിൽ തെളിഞ്ഞു.\nബി ഗ്രൂപ്പിന് അപകടസാധ്യത കൂടാൻ എന്താണ് കാരണം?\nപ്രമേഹ സാധ്യതയും രക്ത ഗ്രൂപ്പും തമ്മിലുള്ള ബന്ധം പൂർണമായും ഇഴപിരിച്ചെടുക്കാൻ കഴിഞ്ഞിട്ടില്ലെന്ന് ഗവേഷകർ പറയുന്നു. എന്നാൽ ഇക്കാര്യത്തിൽ വിശ്വസനീയമായ ചില വിശദീകരണങ്ങളുണ്ട്. നോൺ വില്ലെബ്രാൻഡ് ഫാക്ടർ എന്നറിയപ്പെടുന്ന രക്തത്തിലെ ഒരു പ്രോട്ടീൻ ആണ് ഒ ഇതര രക്ത ഗ്രൂപ്പുകാരിൽ അപകട സാധ്യത കൂട്ടുന്നത്. ഒ ഇതര രക്തത്തിൽ നോൺ വില്ലെബ്രാൻഡ് ഫാക്ടറിൻ്റെ അളവ് കൂടുതലാണ്. രക്തത്തിലെ പഞ്ചസാരയുടെ അളവ് കൂടുന്നതുമായി ഇത് ബന്ധപ്പെട്ടിരിക്കുന്നു. ടൈപ്പ്2പ്രമേഹവുമായി ബന്ധപ്പെട്ട നിരവധി മോളിക്യൂളുകളുമായും ഇതിന് ബന്ധമുണ്ടെന്ന് ഗവേഷകർ വ്യക്തമാക്കുന്നു.\nPrevious article മുന്നൂറ്റിയൊന്നാമത്തെ രാമായണം: തെയ്യത്തിൻ്റെ ജനിതക ഭാഷയിൽ ഉറഞ്ഞാടുന്ന ഉത്കൃഷ്ട കൃതി\nNext article ചാച്ചാജി മാർച്ച് 26-ന് ഒടിടിയിൽ റിലീസാകുന്നു.\nമത്തങ്ങവിത്തിൻ്റെ അത്ഭുത ഗുണങ്ങൾ.\nby Blive News March 10, 2021, 7:46 am\nചാച്ചാജി മാർച്ച് 26-ന് ഒടിടിയിൽ റിലീസാകുന്നു.


കൈവിട്ടു പോകുമോ?: ഇന്ന് കോവിഡ് ബാധിതർ 8830; ഭയപ്പാടോടെ കേരളം – Christhavachintha\nChristhavachin… > Latest News > കൈവിട്ടു പോകുമ…\nകൈവിട്ടു പോകുമോ?: ഇന്ന് കോവിഡ് ബാധിതർ 8830; ഭയപ്പാടോടെ കേരളം\nSeptember 30, 2020 September 30, 2020 Aneesh M. Iype\n7695 പേര്‍ക്ക് സമ്പര്‍ക്കത്തിലൂടെ രോഗം.\n3536 പേര് രോഗമുക്തി നേടി.\n24 മണിക്കൂറിനിടെ 63,682 സാമ്പിളുകള് പരിശോധിച്ചു.\n15 പുതിയ ഹോട്ട് സ്‌പോട്ടുകള്.\nതിരുവനന്തപുരം: കേരളത്തില് ഇന്ന് 8830 പേര്‍ക്ക് കോവിഡ് സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. എറണാകുളം 1056, തിരുവനന്തപുരം 986, മലപ്പുറം 977, കോഴിക്കോട് 942, കൊല്ലം 812, തൃശൂര് 808, ആലപ്പുഴ 679, പാലക്കാട് 631, കണ്ണൂര് 519, കോട്ടയം 442, കാസര്‍ഗോഡ് 321, പത്തനംതിട്ട 286, വയനാട് 214, ഇടുക്കി 157 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nബാബറി മസ്‌ജിദ് തകർത്ത കേസിൽ എല്ലാ പ്രതികളെയും വെറുതെവിട്ടു


അമിത വില; സൂപ്പർമാർക്കറ്റിൽ ജില്ലാ കലക്ടറുടെ മിന്നൽ പരിശോധന: ബിസ്മി സൂപ്പർ മാർക്കറ്റിനെതിരെ നടപടി - Janayugom Online\nApril 02, 2020, 5:06 pm\nഅവശ്യ സാധനങ്ങളുടെ അമിതവില വർധന തടയുന്നതിന് ജില്ലാ ഭരണകൂടം നിശ്ചയിച്ച പുതുക്കിയ ശരാശരി ചില്ലറ വിലനിലവാരത്തിൽ കൂടുതൽ ചില സ്ഥാപനങ്ങൾ വില ഈടാക്കുന്നുവെന്ന പരാതികളെ തുടർന്ന് ജില്ലാ കലക്ടർ സാംബശിവ റാവുവിന്റെ നേതൃത്വത്തിൽ മിന്നൽ പരിശോധന നടത്തി.\nനടക്കാവ് ബിസ്മി ഹൈപ്പർമാർക്കറ്റിൽ നടത്തിയ പരിശോധനയിൽ അവശ്യസാധനങ്ങൾക്ക് അമിതവില ഈടാക്കിയത് കണ്ടെത്തിയതിനെ തുടർന്ന് സ്ഥാപനത്തിനെതിരേ നിയമനടപടി സ്വീകരിക്കാൻ കലക്ടർ നിർദ്ദേശിച്ചു. നിർദേശങ്ങൾ ലംഘിച്ച് കൊണ്ട് പല സ്ഥാപനങ്ങൾ അമിത വില ഈടാക്കുന്നതായി ശ്രദ്ധയിൽപ്പെട്ടിട്ടുണ്ട്. ഇത് ഒരിക്കലും അനുവദിക്കാൻ കഴിയില്ല. പരിശോധനയിൽ അമിത വില ഈടാക്കുന്നത് ബോധ്യപ്പെട്ടാൽ കർശന നടപടി സ്വീകരിക്കുമെന്ന് കലക്ടർ പറഞ്ഞു.\nസ്ഥാപനത്തിൽ മുളക്, വെളിച്ചെണ്ണ, ആട്ട തുടങ്ങിയ അവശ്യസാധനങ്ങൾക്ക് 100 രൂപ മുതൽ 180 രൂപ വരേ ലാഭം എടുക്കുന്നുവെന്ന് കണ്ടെത്തിയിട്ടുണ്ടെന്ന് ലീഗൽ മെട്രോളജി ഫ്ളെയ്ങ് സ്ക്വാഡ് ഡെപ്യുട്ടി കൺട്രോളർ എസ്. ഡി സുഷമൻ അറിയിച്ചു. ജില്ലയിലെ വിവിധ കച്ചവട സ്ഥാപനങ്ങളിൽ സിവിൽ സപ്ലൈസ് ഉദ്യോഗസ്ഥർ പരിശോധന നടത്തി. അമിത വിലയും പൂഴ്ത്തിവയ്പ്പും കണ്ടെത്തിയ സ്ഥാപനങ്ങൾക്കെതിരേ നടപടി സ്വീകരിച്ചിട്ടുണ്ട്. താരതമ്യേന കൂടുതൽ വില ഈടാക്കുന്നതായി ശ്രദ്ധയിൽപെട്ട വ്യാപാരികൾക്ക് വില കുറക്കുന്നതിന് കർശന നിർദ്ദേശം നൽകിയതായി അദേഹം പറഞ്ഞു.\nജില്ലയിലെ അവശ്യസാധനങ്ങളുടെ വില നിയന്ത്രിക്കുന്നതിന്റെ ഭാഗമായി ജില്ലാ കലക്ടർ സൂപ്പർമാർക്കറ്റ് നടത്തിപ്പുക്കാരുടെ യോഗം വിളിച്ചുചേർക്കുകയും ഏകീകൃത വില നിശ്ചയിക്കുകയും ചെയ്തിരുന്നു. അതിന് വിരുദ്ധമായാണ് പല സ്ഥാപനങ്ങളും പ്രവർത്തിക്കുന്നതെന്ന് ഉദ്യോഗസ്ഥർ പറഞ്ഞു. പരിശോധനയിൽ ആർ. ആർ ഡെപ്യൂട്ടി കളക്ടർ ഇ. അനിതകുമാരി, ജില്ലാ സപ്ലൈ ഓഫീസർ ശിവകാമി അമ്മാൾ, ലീഗൽ മെട്രോളജി അസി. കൺട്രോളർ മുരളി, ഇൻസ്പെക്ടിങ് അസിസ്റ്റന്റ് വി. എൻ സന്തോഷ്കുമാർ, റേഷനിങ് ഇൻസ്പെക്ടർ ഡി. എസ് സത്യജിത്ത് എന്നിവർ പങ്കെടുത്തു.\nEnglish summary: Take action against Bismi supermarket\nഡല്‍ഹി എയിംസിലെ ഡോക്ടർക്ക് കൊറോണ സ്ഥിരീകരിച്ചു\nസംസ്ഥാനത്ത് ആശങ്ക പടർത്തി കോവിഡ് വ്യാപനം: തലസ്ഥാനത്ത് ലോക്ക് ഡൗൺ നീട്ടി: ആലപ്പുഴയിലും എറണാകുളത്തും കനത്ത ജാഗ്രത


ഗാന്ധിജിക്കെതിരെ അപകീര്‍ത്തികരമായ പരാമര്‍ശം നടത്തിയ കാളിചരണ് മഹാരാജിനെതിരെ വീണ്ടും കേസ്; 14 ദിവസത്തെ ജുഡീഷ്യല് കസ്റ്റഡിയില് വിട്ടു | News | National | Muziriz Post\nമുംബൈ: മഹാത്മാഗാന്ധിയെ അതിക്ഷേപിച്ചും ഗോഡ്‌സെയെ പുകഴ്ത്തിയും വിദ്വേഷ പരാമര്‍ശം നടത്തിയ ആള്‍ദൈവം കാളിചരണ് മഹാരാജിനെ 14 ദിവസത്തെ ജുഡീഷ്യല് കസ്റ്റഡിയില് വിട്ടു. മഹാരാഷ്ട്ര താനെ ഫസ്റ്റ് ക്ലാസ് ജുഡീഷ്യല് മജിസ്‌ട്രേറ്റ് കോടതിയുടേതാണ് വിധി. സമാനമായ കേസില് ജയിലില് കഴിയുന്ന ഇയാളെ റായ്പൂരില് വെച്ചാണ് നൗപാദ പൊലീസ് അറസ്റ്റ് ചെയ്തത്. എന് സി പി നേതാവ് ജിതേന്ദ്ര അവ്ഹാദിന്റെ പരാതിയിലാണ് കാളിചരണിനെ അറസ്റ്റ് ചെയ്തത്. ബുധനാഴ്ച്ച രാത്രിയോടെ അറസ്റ്റ് ചെയ്ത കാളിചരണിനെ വ്യാഴാഴ്ച്ച ട്രാന്‍സ്മിറ്റ് റിമാന്‍ഡിലൂടെ താനെയില് എത്തിക്കുകയായിരുന്നു. ഇന്നലെ രാവിലെയാണ് ഇയാളെ കോടതിയില് ഹാജരാക്കിയത്.\nകഴിഞ്ഞ വര്‍ഷം ഡിസംബറിലാണ് കാളിചരണ് മഹാരാജ് മഹാത്മാഗാന്ധിക്കെതിരെ അതിക്ഷേപകരമായ പ്രസംഗം നടത്തിയത്. ചത്തീസ്ഗഡില് നടന്ന ധര്‍മ്മ സന്‍സാദിലായിരുന്നു ഇയാളുടെ വിദ്വേഷ പ്രസംഗം. മഹാത്മാഗാന്ധിയെ അപമാനിച്ച് സംസാരിച്ചതിന് വിവിധ സംസ്ഥാനങ്ങളിലായി നിരവധി കേസുകളാണ് ഇയാള്‍ക്കെതിരെ രജിസ്റ്റര് ചെയ്തിരിക്കുന്നത്. ഗാന്ധിജി രാജ്യത്തെ നശിപ്പിച്ചു, അദ്ദേഹത്തെ കൊന്ന ഗോഡ്‌സെക്ക് അഭിവാദ്യങ്ങള് എന്നായിരുന്നു ഇയാളുടെ വിവാദ പരാമര്‍ശം.\n'ഗാന്ധിജി ഹിന്ദുക്കള്‍ക്കായി എന്താണ് ചെയ്തിട്ടുളളത്. അദ്ദേഹത്തെ ഞാന് രാഷ്ട്രപിതാവെന്ന് വിളിക്കില്ല. ഗാന്ധിജിയുടെയും നെഹ്രുവിന്റെയും രാഷ്ട്രീയമില്ലായിരുന്നുവെങ്കില് ഇന്ത്യ അമേരിക്കയേക്കാള് വലിയ ശക്തിയായി മാറുമായിരുന്നു. ലക്ഷക്കണക്കിനുപേര് വിഭജനത്തിനിടെ കൊല്ലപ്പെട്ടു. ഇന്ത്യയുടെ സമാധാനത്തിനെതിരായിരുന്നു ഗാന്ധിജിയുടെ സമരം. സത്യം പറയുന്നതിന്റെ പേരില് മരിക്കേണ്ടിവന്നാലും ഖേദിക്കില്ല' എന്നാണ് കാളീചരണ് പറഞ്ഞത്. വിവാദ പരാമര്‍ശത്തില് പൊലീസ് കേസെടുത്തു എന്നറിഞ്ഞപ്പോഴും പരാമര്‍ശത്തില് ഖേദം പ്രകടിപ്പിക്കാനോ മാപ്പുപറയാനോ ഇയാള് തയ്യാറായില്ല. ഗാന്ധിജിയെ വെറുക്കുന്നത് തുടരുമെന്നും പറഞ്ഞ കാര്യങ്ങളില് ഖേദമില്ലെന്നുമായിരുന്നു കാളീചരണ് പറഞ്ഞത്.\nmahatma gandhi hate speech Muziriz Post godse kalicharan maharaj


മുഖം മൂടിയ ജീവിതങ്ങള് ! – Palathully\nby Julius Manuel January 2, 2018 273 പേർ വായിച്ചു\nടോക്കിയോ തീരതിനടുത്തുള്ള Miyake-jima ദ്വീപിലെ വിചിത്രമായ ഒരു കല്യാണ ഫോട്ടോ ആണ് ഇവിടെ കാണുന്നത് . ഞെട്ടേണ്ട ! ഒരു ജനത മുഴുവനും ഗ്യാസ് മാസ്ക് വെച്ച് ജീവിക്കേണ്ട അവസ്ഥയെപ്പറ്റി ആലോചിച്ചുട്ടുണ്ടോ ? ബൈക്കിൽ ഹെൽമെറ്റ് വെച്ച് യാത്ര ചെയ്യാൻ ബുദ്ധിമുട്ടുന്ന നമ്മൾ മലയാളികൾക്ക് ഈ വിഷമം ശരിക്കും മനസ്സിലാകേണ്ടതാണ് . 55.50 km2 വിസ്തീർണ്ണം ഉള്ള ഈ ദ്വീപിലെ ജനസംഖ്യ മൂവായിരത്തിനടുത്തു വരും . Oyama അഗ്നി പർവ്വതമാണ് ദ്വീപ് നിവാസികളുടെ ജീവിതം ഇത്രയ്ക്കു കഠിനമാക്കി തീർത്തത് . വെളുപ്പിനെ വീടിനു മുൻപിൽ 15cm കനത്തിൽ ചാരം വിതറുന്നത് നമ്മുക്ക് ക്ഷമിക്കാം , പക്ഷെ വിഷമയമായ sulphur dioxide വാതകം അന്തരീക്ഷത്തിൽ കലർത്തിയാലോ ? മാസ്ക് ധരിക്കുകയല്ലാതെ മറ്റൊരു വഴിയും ഇല്ല . 1940 ലെ ലാവാ പ്രവാഹത്തില് പതിനൊന്ന് പേര് കൊല്ലപ്പെട്ടിരുന്നു . ആകയുള്ള മൂവായിരത്തില് പെടുന്നതാണ് ഈ പതിനൊന്ന് എന്നോര്‍ക്കുമ്പോള് ദുരന്ത വ്യാപ്തി കൂടും .\nഎല്ലാ രണ്ടു വർഷങ്ങൾ കൂടുമ്പോളും ഒയാമ ഇതുപോലെ കലി തുള്ളാറുണ്ട് . ചില കാലങ്ങളില് 42,000 ടണ് വിഷവാതകം വരെ ഈ അഗ്ന്നിപര്‍വ്വതം പുറം തള്ളിയിട്ടുണ്ട് . പക്ഷെ രണ്ടായിരാമാണ്ടിലെ ജൂലായ് മാസത്തിൽ കാര്യങ്ങൾ തീർത്തും വഷളായി . അന്തരീക്ഷം പൂർണ്ണമായും വിഷമയമായതോടെ ജപ്പാൻ ഈ ദ്വീപുകാരെ പൂർണ്ണമായും കുടിയൊഴിപ്പിച്ചു . നീണ്ട നാല് അഞ്ചു കൊല്ലങ്ങൾക്ക് ശേഷം മാത്രമാണ് ദ്വീപു നിവാസികൾക്ക് തിരിച്ചെത്താൻ കഴിഞ്ഞത് ! 2012 ലെ കണക്കനുസരിച്ച് ദ്വീപില് ഇപ്പോള് 2,775 പേരുണ്ട് . എന്നാലും കാര്യങ്ങൾ ഇപ്പോഴും നന്നായെന്നു പറയാൻ പറ്റില്ല .\nപക്ഷെ മാസ്ക്ക് ധരിച്ചുള്ള തങ്ങളുടെ ജീവിതം ഒരു വരുമാന മാർഗ്ഗമാക്കാൻ ദ്വീപുകാർക്ക് സാധിച്ചു . മാസ്ക്ക് ധരിച്ചു , വ്യത്യസ്തമായ രീതിയില് അവുധിക്കാലം Miyake ദ്വീപിൽ ചിലവഴിക്കാൻ പതിനായിരങ്ങൾ ആണ് ഇപ്പോൾ ഇവിടെ എത്തിച്ചേരുന്നത് ! ഇപ്പോള് ഇപ്പോഴും മാസ്ക് ധരിക്കേണ്ട ആവശ്യം ഇല്ല . അന്തരീക്ഷത്തില് sulphur dioxide വാതകത്തിന്റെ അളവ് കൂടുമ്പോള് അലാറം അടിക്കും അപ്പോള് മാസ്ക് ധരിച്ചാല് മതി . ജപ്പാന് മെയിന് ലാന്‍ഡില് നിന്നും ദിവസേന വെളുപ്പിനെ അഞ്ചു മണിക്ക് എത്തുന്ന ഒരു ഫെറി ആണ് ഈ ദ്വീപിനെ പുറം ലോകവും ആയി ബന്ധിപ്പിക്കുന്ന പ്രധാന ഘടകം . വിമാനത്താവളവും ഹെലിപ്പാടും ഒക്കെ ഉണ്ടെങ്കിലും അതൊക്കെ അഗ്നിപര്‍വ്വതത്തിന്റെ “സ്വഭാവത്തിന് ” അനുസരിച്ച് മാറിയും മറിഞ്ഞും ഇരിക്കും .\nജാക്ക് മോയറും ദ്വീപും\nകൊറിയൻ യുദ്ധ കാലത്ത് അമേരിക്കൻ വ്യോമ സേന ഈ ദ്വീപിന്റെ ഒരു ഭാഗം ബോംബിംഗ് പരിശീലനത്തിനായി ഉപയോഗിച്ചിരുന്നു . എന്നാൽ കൂട്ടത്തിൽ ഉണ്ടായിരുന്ന പക്ഷി നിരീക്ഷനായ ജാക്ക് മൊയർക്കു (Jack Moyer) ഇതത്ര നന്നായി തോന്നിയില്ല . ദ്വീപിൽ ഉണ്ടായിരുന്ന അപൂർവ്വ ഇനം കടൽ പക്ഷി ആയ Japanese Murrelet ഈ കൂട്ട ബോംബിങ്ങിൽ നശിക്കും എന്ന് അദ്ദേഹത്തിന് മനസ്സിലായി . അവറ്റകളുടെ പ്രജനനം അവിടെയാണ് നടന്നിരുന്നത് . മാത്രവുമല്ല ഇത് ദ്വീപിന്റെ പരിസ്ഥിതിയാകെ നശിപ്പിക്കുകയും ചെയ്യും . ഇത് സവിസ്തരം പ്രതിപാദിച്ച് അദേഹം പ്രസിഡണ്ട് ട്രൂമാന് കത്തെഴുതുകയും തൽഫലമായി ബോംബിംഗ് നിർത്തിവെക്കുകയും ചെയ്തു . വീണ്ടും 1957 ല് ദ്വീപില് തിരികെ എത്തിയ മോയെര് നീണ്ട അമ്പതു വർഷക്കാലം ദ്വീപിന്റെ ഭാഗമായി കഴിഞ്ഞു . ഇതിനിടയില് ദ്വീപിലെ എല്ലാ കാര്യങ്ങളിലും ഇടപെട്ട മോയെര് അവിടുത്തെ സൂപ്പര് സ്റ്റാര് ആയി മാറിയിരുന്നു . ദ്വീപിലെ പരിസ്ഥിതിയെ പറ്റിയും , പക്ഷി ജന്തു വര്‍ഗ്ഗങ്ങളെ പറ്റിയും അദ്ദേഹം ധാരാളം പുസ്തകങ്ങള് എഴുതി . ഇതിനിടക്ക് അനേകം പുരസ്കാരങ്ങള് ഇദ്ദേഹത്തെ തേടി എത്തിയിരുന്നു . പിന്നീട് ടോക്യോവിലെ American School in Japan (ASIJ) ല് അധ്യാപകന് ആയി സേവനം അനുഷ്ടിച്ചു . പിന്നെ 2000 ത്തിലെ കൂട്ട കുടിയൊഴിപ്പിക്കലിന്റെ ഭാഗമായി ടോക്യോവിലേക്ക് പോയി . ജപ്പാൻ ചരിത്രത്തിന്റെ ഭാഗമായി മാറിയ ജാക്ക് മോയർ 2004 ൽ തന്‍റെ എഴുപത്തി നാലാം വയസ്സില് ടോക്യോവിലെ സ്വൊവസതിയിൽ അജ്ഞാതമായ കാരണങ്ങളാൽ ആത്മഹത്യ ചെയ്ത നിലയിൽ കാണപ്പെടുകയാണ് ഉണ്ടായത് . ജാക്ക് മോയറോടുള്ള ബഹുമാനവും സ്നേഹവും കാരണം ദ്വീപ് നിവാസികള് ഇതൊരു വെള്ളക്കാരനെയും കാണുമ്പോള് പതിവായി ചോദിക്കുന്ന ഒരു ചോദ്യമായിരുന്നു “Jack friend?” എന്നത് . ഇത് പിന്നീട് ആ ദ്വീപിലെ അനൌദ്യോഗിക അഭിവാദനം ആയി മാറി .\nപക്ഷെ നീണ്ട പത്തു വര്‍ഷങ്ങള്‍ക്ക് ശേഷം 2014 മാര്‍ച്ച് മാസത്തില് കാര്യങ്ങള് ആകെ തകിടം മറിഞ്ഞു . മോയര് പഠിപ്പിച്ചിരുന്ന ജപ്പാനിലെ അമേരിക്കന് സ്കൂളില് അന്ന് പഠിച്ചിരുന്ന മുപ്പത്തി രണ്ടു പെണ്‍കുട്ടികള് , മോയര് തങ്ങളെ പഠിപ്പിച്ചിരുന്ന സമയത്ത് ലൈംഗീകമായി പീഡിപ്പിച്ചിരുന്നു എന്ന ആരോപണവും ആയി രംഗത്ത് എത്തി . Miyake ദ്വീപില് മോയര് ധരിച്ചിരുന്ന ഗ്യാസ് മാസ്ക്കിനുള്ളിലെ മറ്റൊരു മാസ്ക്ക് അവിടെ അഴിഞ്ഞു വീഴുകയായിരുന്നു ! പിന്നീട് പത്തു പേരും കൂടി ഇതേ ആരോപണങ്ങളും ആയി രംഗത്ത് എത്തി . സ്കൂള് അധികൃതര് ജാക്ക് മോയറുടെ പ്രശസ്തിയെ പേടിച്ചു ഇക്കാര്യങ്ങള് മൂടി വെക്കുകയായിരുന്നു എന്ന് ഇവര് ആരോപിച്ചു . അവസാനം 2015 ജൂണ് മാസത്തില് സ്കൂള് അധികൃതര് തന്നെ ഇക്കാര്യം സമ്മതിച്ചു . പീഡനങ്ങള് നടന്ന സമയത്തെ അധികാരികള് ഇക്കാര്യം മറച്ചു വെക്കാന് മോയര്‍ക്കു കൂട്ട് നിന്ന് എന്ന് അവര് ഏറ്റു പറഞ്ഞതോട് കൂടി ജാക്ക് മോയര് എന്ന Miyake ദ്വീപ് ഹീറോയുടെ യുഗം അവസാനിച്ചു . ഇനി ജാക്കിന്‍റെ ഫ്രണ്ട് എന്ന് ദ്വീപില് ആരെങ്കിലും പറഞ്ഞാല് തല്ലു മേടിക്കും …. ഉറപ്പ് !


നമ്മളെന്താ ഇങ്ങനെ? | തോമസ് ജേക്കബ് | Thomas Jacob | മലയാള മനോരമ ഓൺലൈൻ ന്യൂസ് കോളം | Malayala Manorama News Columns\nതോമസ് ജേക്കബ് March 20, 2020 04:34 PM IST\nകെ.കെ വേണുഗോപാല്, ആർ. മാധവ മേനോൻ, കെ.സി മാമ്മൻ മാപ്പിള\nനമ്മളെന്താണിങ്ങനെ എന്ന് നമ്മൾ സ്വയം ചോദിച്ചുപോകുന്ന ചില അവസരങ്ങളുണ്ട്. ബിഎംഡബ്ല്യു കമ്പനി ഇന്ത്യയിൽ അവരുടെ ആദ്യത്തെ കാർ നിർമാണ ഫാക്ടറി സ്ഥാപിക്കാൻ തിരഞ്ഞെടുത്തതു കേരളമാണ്. ചർച്ചകൾക്കായി കമ്പനി മേധാവികൾ വന്നു. അന്നിവിടെ ഹർത്താലായിരുന്നു! അവർ പദ്ധതിയുമായി തമിഴ്നാട്ടിലേക്കു പോയി.\nഎൻ.ആർ. മാധവമേനോന്റെ നേതൃത്വത്തിൽ ബെംഗളൂരുവിലെ നാഷനൽ ലോ യൂണിവേഴ്സിറ്റിയുടെ വമ്പിച്ച വിജയത്തെ തുടർന്ന് അതുപോലൊന്ന് കേരളത്തിലുണ്ടാകാൻ 1994 ൽ അവസരം വന്നതാണ്. ഇന്ത്യയിലെ പ്രമുഖ ഭരണഘടനാ അഭിഭാഷകനായിരുന്ന എം.കെ.നമ്പ്യാരുടെ പേരിൽ ഇങ്ങനെയൊരു സ്ഥാപനം പടുത്തുയർത്തുന്നതിന് പത്തുകോടി രൂപ തരാമെന്ന് (കാൽനൂറ്റാണ്ടു മുൻപത്തെ പത്തു കോടിയാണേ) അദ്ദേഹത്തിന്റെ മകനും ഇന്ത്യാ ഗവൺമെന്റിന്റെ ഇന്നത്തെ അറ്റോർണി ജനറലുമായ കെ.കെ.വേണുഗോപാൽ മുഖ്യമന്ത്രി എ.കെ.ആന്റണിയെ അറിയിച്ചതാണ്. യൂണിവേഴ്സിറ്റി നിയമത്തിന്റെ കരടു തയാറാക്കി നൽകി. പക്ഷേ, അപ്പൊഴേക്കും തിരഞ്ഞെടുപ്പു പ്രഖ്യാപിച്ചതുകൊണ്ട് നിയമസഭയിൽ ബിൽ അവതരിപ്പിക്കാനായില്ല.\nപിന്നീടു വന്ന മന്ത്രിസഭയുടെ തലവനായ ഇ.കെ.നായനാരെ വേണുഗോപാലും മേനോനും ചെന്നു കണ്ടു. അദ്ദേഹത്തിനും പദ്ധതി ഇഷ്ടമായി. തുടക്കച്ചെലവിനായി രണ്ടര കോടി രൂപയുടെ ഡ്രാഫ്റ്റ് നായനാരെ ഏൽപിച്ചു. കാലടിയിൽ ഫലം കണ്ടു. ലോറി ബേക്കറെക്കൊണ്ട് ക്യാംപസ് ഡിസൈൻ ചെയ്യാൻ തീരുമാനിച്ചു.\nഎ.കെ.ഗോപാലന്റെ കേസുകളിലൊക്കെ അഭിഭാഷകനായിരുന്ന എം.കെ. നമ്പ്യാരുടെ പേരിലുള്ള ദേശീയ സ്ഥാപനത്തിൽ സിപിഎമ്മിനു സവിശേഷ താൽപര്യമുണ്ടാവേണ്ടതാണ്. പക്ഷേ, ഒന്നും സംഭവിച്ചില്ല. ഒരു വ്യക്തിയുടെ പേരിടുന്നു, സ്വകാര്യ സംരംഭമാണ് എന്നതൊക്കെ എതിർപ്പിനു കാരണമായിരുന്നു. കേരളത്തിലെ ഒരു സ്വകാര്യ ലോകോളജിനെ പാർട്ടി പിന്തുണച്ചുകൊണ്ടിരുന്ന കാലത്താണ് ഒരു ദേശീയ സ്ഥാപനം വേണ്ടെന്നു വച്ചത്! രണ്ടര കോടിയുടെ ഡ്രാഫ്റ്റ് വേണുഗോപാലിനു തിരിച്ചയച്ചു. അച്ഛന്റെ പേരിലുള്ള സർവകലാശാല വേണുഗോപാൽ ഹൈദരാബാദിൽ സ്ഥാപിച്ചു.\nഈ സൂക്കേട് നമുക്കു തുടങ്ങിയത് ഇന്നും ഇന്നലെയുമല്ല. ചില്ലറയായി തേയില വിൽപന നടത്തി കോടിക്കണക്കിനു രൂപ ആദായമുണ്ടാക്കിയ ബ്രിട്ടിഷ് കമ്പനിയായ ബ്രൂക്ക് ബോണ്ട്, തോട്ടക്കാരിൽ‍നിന്നു തേയില വാങ്ങുന്നതിനു പകരം കേരളീയരെക്കൊണ്ട് പത്തേക്കർ വീതം ശാസ്ത്രീയമായി കൃഷി ചെയ്യിച്ച് തേയില എടുക്കാൻ തീരുമാനിച്ചുവന്നപ്പോൾ നമ്മൾ അവരെ മുദ്രാവാക്യം വിളിച്ചു വിരട്ടിയോടിച്ച കഥ കെ.സി.മാമ്മൻമാപ്പിളയുടെ ആത്മകഥയിലുണ്ട്.\nവാട്സ് തിരുവിതാംകൂർ ദിവാനായിരുന്നപ്പോൾ ബ്രൂക്ക് ബോണ്ട് വണ്ടൻമേട്ടിൽ ഒരുലക്ഷം ഏക്കർ സ്ഥലമെടുക്കാൻ ആലോചിച്ചു. അതു പത്തേക്കർ വീതമായി വീതിച്ചുകൊടുത്ത് അവരെക്കൊണ്ട് ശാസ്ത്രീയരീതിയിൽ കൃഷി ചെയ്യിക്കുക,നല്ലയിനം വിത്തുകൾ നഴ്സറികളിൽ പാകി നൽകുക എന്നതായിരുന്നു ബ്രൂക്ക്ബോണ്ടിന്റെ പദ്ധതി.പക്ഷേ, വിദേശക്കമ്പനിക്കാർ ഇവിടെ സ്ഥലമെടുക്കുന്നു എന്നു കേട്ടതോടെ ബഹളമായി. ബ്രൂക്ക് ബോണ്ട് കമ്പനി സ്ഥലം വിട്ടു.\nശബ്ദതാരാവലി ഞാൻ ഇഷ്ടപ്പെടുന്നത് അത് ഒരു നല്ല നിഘണ്ടുവായതുകൊണ്ടു മാത്രമല്ല. ആവശ്യമുള്ള വാക്കു നോക്കാനല്ലാതെ തുടർച്ചയായി വായിക്കാൻ ബോറായ ഒരു നിഘണ്ടുവിന് ഇത്ര മനോഹരമായ ഒരു പേരിട്ടതുകൊണ്ടുകൂടിയാണ്.\nഗ്രന്ഥകർത്താവായ ശ്രീകണ്ഠേശ്വരം പത്മനാഭ പിള്ളയുടെ മരണശേഷം ശബ്ദതാരാവലിയുടെ പുനഃശോധന നടത്തിയതും പുതിയ വാക്കുകൾ ചേർത്തതും മറ്റും മകൻ പി.ദാമോദരൻ നായരാണ്. സെക്രട്ടേറിയറ്റിൽ ഹെഡ് ട്രാൻസ്‌ലേറ്റർ ആയിരുന്ന ദാമോദരൻ നായർ അവധി എടുക്കാതെ തന്നെയാണ് ഇതൊക്കെ ചെയ്തത്.\nകാലത്ത് അഞ്ചുമുതൽ ഏഴു വരെയും വൈകിട്ട് ജോലി കഴിഞ്ഞെത്തിയാൽ ഒൻപതുവരെയും നിഘണ്ടുവിനു വേണ്ടി പ്രവർത്തിച്ചിരുന്നു. ഈ മഹായജ്ഞത്തെ അഭിനന്ദിക്കുന്നതിനു പകരം സർക്കാർ ജോലിയിലിരുന്നുകൊണ്ട് ശബ്ദതാരാവാലിയുടെ പണി ചെയ്യുന്നു എന്ന് നിയമസഭയിൽ ആരോപണം ഉന്നയിക്കാൻ ആളുണ്ടായി.\nഔഷധഗുണമുള്ള പാൽ തരുന്ന വെച്ചൂർ പശുക്കൾ എന്ന നാടൻ ജനുസ്സ് അന്യം നിന്നുപോകാതെ സംരക്ഷിച്ചെടുത്ത ഡോ.ശോശാമ്മ ഐപ്പ് വേറെ ഏതെങ്കിലും നാട്ടിലായിരുന്നെങ്കിൽ വലിയ ബഹുമതികൾക്കും ആദരവിനും അർഹയായേനെ. അങ്ങനെയെങ്ങാനും അവരങ്ങ് ഉയർന്നുപോയാലോ എന്ന് അസൂയപ്പെട്ടവർ എന്തു ചെയ്തെന്നു നോക്കുക.\nകാർഷിക സർവകലാശാലയിലെ ശാസ്ത്രജ്ഞയായ ഡോ. ശോശാമ്മയും വിദ്യാർഥികളും കൂടി നാട്ടിലെങ്ങുംനിന്നു കണ്ടെത്തി സർവകലാശാലയിലെത്തിച്ച 24 പശുക്കൾ വെച്ചൂർ പശുക്കളല്ലെന്നു പറഞ്ഞായിരുന്നു ആദ്യ വിവാദം. അതിനിടയ്ക്ക് 19 പശുക്കൾ വിഷബാധയേറ്റു മരിച്ചു. ആരോ വിഷം കൊടുത്തതാണെന്നു വ്യക്തമായിരുന്നു. അന്വേഷണം ആരംഭിച്ചപ്പോൾ പദ്ധതി മേധാവി ഡോ. ശോശാമ്മയെ മാറ്റിനിർത്തിവേണം അന്വേഷണം എന്നായിരുന്നു വാദം.\nവെച്ചൂർ പശുക്കളുടെ ജനിതകഘടന കണ്ടെത്തുന്നതിനുള്ള പേറ്റന്റ് സ്കോട്‌ലൻഡിലെ ഒരു ഇൻസ്റ്റിറ്റ്യൂട്ട് നേടി എന്ന് വന്ദനശിവ പറഞ്ഞതായിരുന്നു അടുത്ത വിവാദം. പദ്ധതിയിലെ ശാസ്ത്രജ്ഞരാണ് ഇതിനു പിന്നിലെന്നു വരെ വന്ദനശിവ പറഞ്ഞു. പേറ്റന്റ് കൊണ്ടുപോയി എന്നു വന്ദന പറഞ്ഞതോടെ ശിവശിവ! എന്നു പറയാൻ ഇവിടെ ആളുണ്ടായെങ്കിലും വന്ദനയുടേത് ഒരു ഉണ്ടയില്ലാവെടി ആയിരുന്നെന്നു പിന്നീടു തെളിഞ്ഞു.\nചിറയ്ക്കൽ കോവിലകം വക ഗ്രന്ഥപ്പുര സന്ദർശിച്ചതിന്റെ ഞെട്ടൽ സാഹിത്യ അക്കാദമി അവാർഡ് ജേതാവായ ഡോ.ടി.പി.സുകുമാരൻ വിവരിച്ചിട്ടുണ്ട്. അവിടത്തെ അന്തേവാസിയായ രാജകുടുംബാംഗം അദ്ദേഹത്തോടു പറഞ്ഞതാണ്.\n‘‘കുറേക്കാലമായി ആരും ഇവിടെ പാർപ്പില്ലായിരുന്നു. ആ തക്കംനോക്കി സാമൂഹ്യ ദ്രോഹികൾ വന്നു കേറി. നടുമുറ്റം അവരുടെ കൂത്തരങ്ങായി. പലതും ഇവിടെ നടന്നിരിക്കണം. നിലത്തിരിക്കുന്നതും കിടക്കുന്നതും സുഖകരമായിരിക്കുകയില്ലല്ലോ. പഹയന്മാർ പോംവഴി കണ്ടു. ഗ്രന്ഥങ്ങളുടെ താളിയോലകൾ അഴിച്ചെടുത്ത് മുറ്റം നിറയെ മെത്തയുണ്ടാക്കി. രണ്ടുമൂന്നടി ഉയരമുള്ള മെത്ത.’’\n‘ചെറുശ്ശേരി ഭാരത’ മടക്കം പല അപൂർവ താളിയോല ഗ്രന്ഥങ്ങളും കണ്ടെടുത്ത ചിറയ്ക്കൽ ഗ്രന്ഥപ്പുരയ്ക്കു വന്ന ദുര്യോഗം.\nEnglish Summary : Why Do We Miss Opportunities


ഷമീന ഹരം കണ്ടെത്തിയിരുന്നത് തട്ടിപ്പിലും സെക്സ് റാക്കറ്റ് പ്രവര്‍ത്തനങ്ങളിലും, പുറത്തെത്തുന്നത് ഞെട്ടിക്കുന്ന വിവരങ്ങള് - Pravasishabdam\nby subeditor10 Mar 23, 2019 0\nവ്യവസായിയെ ഹോട്ടല് മുറിയില് എത്തിച്ച് നഗ്നനാക്കി ചിത്രങ്ങള് പകര്‍ത്തി പണംതട്ടിയ കേസില് അറസ്റ്റിലായ ഷമീനയെ കുറിച്ച് പുറത്തെത്തുന്നത് ഞെട്ടിക്കുന്ന വിവരങ്ങള്. ഇത്തരത്തില് പല പ്രമുഖരും 27കാരി ഷമീനയുടെ കുരുക്കില് വീണിട്ടുണ്ടെന്നാണ് വിവരം. മാനഹാനി ഭയന്ന് പലരും വിവരം പുറത്ത് പറയുന്നില്ല.\nമുമ്പ് പലവട്ടം ഇതേകുറ്റത്തിന് അറസ്റ്റിലായിട്ടുണ്ടെങ്കിലും ഷമീനയെ വീണ്ടും ഇതിനു പ്രേരിപ്പിച്ചത് പണം തന്നെയാണ്. തിരുവമ്പാടിയിലെ റിസോര്‍ട്ട് ഉടമനല്‍കിയ പരാതിയിലാണ് ഷമീന അവസാനമായി കുടുങ്ങിയത്. കക്കാടംപോയിലിലെ റിസോര്‍ട്ടില് വെച്ച് നഗ്‌നചിത്രം എടുത്തശേഷം ഭീഷണിപ്പെടുത്തി പണം തട്ടാന് ഒരുങ്ങിയപ്പോഴാണ് യുവതിയ്ക്കെതിരേ റിസോര്‍ട്ട് ഉടമ പരാതി നല്‍കിയത്.\nറിസോര്‍ട്ട് വാടകയ്ക്കു നല്‍കുന്നതുമായി ബന്ധ്പപെട്ട ചര്‍ച്ചകള്‍ക്ക് വിളിച്ചു വരുത്തി മദ്യംകുടിപ്പിക്കുകയും പിന്നീട് യുവതിയ്ക്കൊപ്പം വിടുകയുമായിരുന്നു. ഇയാളും ഷമീനയും ഒന്നിച്ചുള്ള ദൃശ്യങ്ങളും പകര്‍ത്തി ഇവ കാണിച്ച് ബ്ലാക് മെയില് ചെയ്ത് ആദ്യം 40000 രൂപ വാങ്ങി. പിന്നീട് അഞ്ച് ലക്ഷം കൂടി ആവശ്യപ്പെട്ടു ഷമീന വീട്ടിലെത്തി ഭീഷണിപ്പെടുത്തിയതോടെയാണ് യുവാവ് പോലീസിനെ സമീപിച്ചത്.\nഷമീന ഹരം കണ്ടെത്തിയിരുന്നത് തട്ടിപ്പിലും സെക്സ് റാക്കറ്റിലുമാണെന്നാണ് പോലീസ് പറയുന്നത്. ഫേസ്ബുക്കിലൂടെയാണ് ഷമീന ഇരകളെ കണ്ടെത്തുന്നത്. നസീമയെന്ന മറ്റൊരു യുവതിയാണ് ഇത്തരം തട്ടിപ്പുകളില് ഷമീനയുടെ ഗുരു. മുമ്പ് ഒരു സര്‍ക്കാര് ഉദ്യോഗസ്ഥനെ ഹണിട്രാപ്പില് കുടുക്കിയതിന് ഇരുവരും അറസ്റ്റിലാവുകയും ചെയ്തിരുന്നു.\nഹൈദരാബാദ്,ചെന്നൈ,ബംഗളുരു എന്നിവിടങ്ങളില് ഒന്നരമാസമായി ഷമീന ഒളിവിലായിരുന്നു. പബ്ബില് ഡാന്‍സ് ചെയ്തിരുന്ന കാലയളവില് ഉണ്ടാക്കിയെടുത്ത ബന്ധങ്ങള് ഒളിവു ജീവിതത്തിന് ഷമീനയ്ക്കു സഹായകമായി. കൊടുങ്ങല്ലൂരില് ഷമീനയ്ക്ക് എതിരെ ബ്ലാക് മെയില് കേസുണ്ടായിരുന്നു. ഇതില് ഹാജരാകാന് കോടതിയില് എത്തിയപ്പോഴാണ് ഷമീനയെ പോലീസ് അറസ്റ്റു ചെയ്യുന്നത്. ഡോണ്, ജോര്‍ജ് എന്നീ ആളുകളുടെ സഹായത്തോടെയാണ് ഷമീന വ്യവസായിയെ കുടുക്കിയത്. ഇവര് ആദ്യം അറസ്റ്റിലായിരുന്നു. വ്യവസായിയുടെ ഒപ്പമിരുന്ന് മദ്യപിച്ച് ഇയാളുടെ ബോധം നശിപ്പിച്ചശേഷം വസ്ത്രമുരിഞ്ഞ് ഫോട്ടോകള് എടുക്കുകയായിരുന്നു.\nഒരാളെ മാത്രമേ അച്ഛന് എന്ന് വിളിച്ചിട്ടുള്ളൂ…. അത് മാറ്റി വിളിക്കാന് ഇനി ഉദ്ദേശിക്കുന്നുമില്ല.. ബിജെപിയിലേക്ക് എന്ന് പ്രചരണത്തിന് ചുട്ട മറുപടി നല്‍കി പ്രയാര് ഗോപാലകൃഷ്ണന്\nകേരളത്തിലെ ഏറ്റവും വലിയ വൈദ്യുതി സബ് സ്റ്റേഷൻ തൃശൂരിലെ മാടക്കത്തറയിൽ\nഏഴുവയസുകാരന്റെ നില അതീവ ഗുരുതരമായി തുടരുന്നു: തലച്ചോറിലേക്കുള്ള രക്തയോട്ടം 90 ശതമാനവും നിലച്ചു\nmain desk Mar 31, 2019\nശബരിമല പ്രവേശനത്തിന് ശ്രമിച്ച ബിന്ദു തങ്കം കല്യാണിയെ വിടാതെ പ്രശ്‌നങ്ങള്; മകള്‍ക്ക് സ്‌കൂള് പ്രവേശനം നിഷേധിച്ചു\nsubeditor10 Jan 8, 2019\nകൊലയാളി ഗെയിം പത്ത് വർഷം മുമ്പേ കേരളത്തിൽ ഉണ്ടായിരുന്നു ;ഞെട്ടിക്കുന്ന വെളിപ്പെടുത്തലുമായി എഴുത്തുകാരി സരോജം ;’തന്റെ മകനും വര്‍ഷങ്ങള്‍ക്കു മുമ്പ് ഈ കളിയുടെ ഇര’\nരാഷ്ട്രീയത്തിന് അവധി കൊടുത്ത് രാഹുലും സോണിയയും ഗോവയില്\nനന്തന്‍കോട് കൂട്ടക്കൊല: കേഡല് ജീന്‍സണിന് വിചാരണ നേരിടാനാവില്ലെന്ന് മെഡിക്കല് റിപ്പോര്‍ട്ട്\nപീഡനക്കേസ് പ്രതിയുടെ കൊല: കുട്ടിയുടെ അച്ഛനടക്കം നാലംഗ സംഘം പിടിയില്, സെക്‌സ് റാക്കറ്റുമായി ബന്ധം\nമത വർഗീയതക്കെതിരെ അണിനിരക്കാൻ റീമാ കല്ലുങ്കലും.\nsubeditor Dec 15, 2015\nകമലാഹാസനേ വെടിവയ്ച്ച് കൊല്ലണം- ഹിന്ദു മഹാസഭ\npravasishabdam news Nov 4, 2017


Madhya Pradesh Minister Usha Thakur Performs Puja At Indore Airport To defend Coronavirus | വിമാനത്താവളത്തില് പൂജയുമായി മന്ത്രി; കൊറോണ പ്രതിരോധത്തിന് പുതിയ വിദ്യ - Malayalam Oneindia\nഎന്റെ ബീന ഹോസ്പിറ്റലിൽ... കോവിഡാണ്.. ലൈവിൽ കരഞ്ഞ് ബീനാ ആന്റണിയുടെ ഭർത്താവും മകനും\n6 min ago5അംഗങ്ങളുള്ള ജോസ് പക്ഷത്തിന് ഒരു മന്ത്രി; ഏകാംഗ പാര്‍ട്ടികള്‍ക്കും മന്ത്രി സ്ഥാനം... ഗണേഷ് മന്ത്രിയായേക്കും\n11 min ago കേരളത്തിലെ കോൺഗ്രസ് പരാജയത്തിന് കാരണം ഇതാണ്; എഐസിസിക്ക് റിപ്പോർട്ട് സമർപ്പിച്ച് താരിഖ് അൻവർ\n30 min ago ലോക്ക്ഡൗണിൽ ആശുപത്രി യാത്രയ്ക്ക് പാസ് വേണ്ട; ഈ രേഖകൾ കയ്യിൽ കരുതാം\nMovies അവസാന നിമിഷം ക്ലൈമാക്‌സ് മാറ്റി, ആ ട്വിസ്റ്റ് ന്യൂഡല്‍ഹിയുടെ വിജയത്തില് നിര്‍ണായകമായി: ദേവന്\nUpdated: Sat, Apr 10, 2021, 20:41 [IST]\nഭോപ്പാല്: ലോകം മൊത്തം കൊറോണ ഭീതി മറികടക്കാന് വാക്‌സിനും മുന്‍കരുതല് നടപടികളുമായി മുന്നോട്ട് പോകുകയാണ്. സാമൂഹിക അകലം പാലിക്കലും, മാസ്‌ക് ധരിക്കലും ശുചത്വവും കൊറോണ പ്രതിരോധത്തിന് സുപ്രധാനമാണ് എന്ന് ആരോഗ്യ വിദഗ്ധരെല്ലാം പറയുന്നു. എന്നാല് പൂജയിലൂടെ കൊറോണയെ പ്രതിരോധിക്കാന് ശ്രമിക്കുകയാണ് മധ്യപ്രദേശിലെ മന്ത്രി. മധ്യപ്രദേശ് ടൂറിസം മന്ത്രി ഉഷ താക്കൂര് ആണ് പൂജയിലൂടെ പ്രതിരോധിക്കുന്നത്.\nഇന്‍ഡോറിലെ വിമാനത്താവളത്തില് ദേവി അഹില്യ ഭായ് ഹോല്‍ക്കാറിന്റെ പ്രതിമയ്ക്ക് മുമ്പിലായിരുന്നു പൂജ. ഇന്‍ഡോറിലെ മൗ മണ്ഡലത്തില് നിന്നുള്ള എംഎല്‍എയാണ് ഉഷ താക്കൂര്. പ്രതിമയ്ക്ക് മുമ്പില് കൈ കൊട്ടിയും പാട്ട് പാടിയും അവര് പൂജയില് പങ്കാളിയായി. എയര്‍പോര്‍ട്ട് ഡയറക്ടര് അര്യമ സന്യാസും ജീവനക്കാരും പൂജയില് പങ്കെടുത്തു. സംഭവം വലിയ വിവാദത്തിന് ഇടയാക്കിയിട്ടുണ്ട്.\nകൊറോണയെ പൂജ കൊണ്ട് നേരിടാന് ശ്രമിച്ചതാണ് വിമര്‍ശനത്തിന് ഇടയാക്കിയ ഒരു കാര്യം. മറ്റൊന്ന് വിമാനത്താവളത്തില് പൂജ നടത്തിയതാണ്. മാസ്‌ക് ധരിക്കാതെയാണ് മന്ത്ര ഉഷ താക്കൂര് പൊതുരംഗത്ത് വരാറുള്ളതെന്ന് വിമര്‍ശകര് പറയുന്നു. എന്തുകൊണ്ട് നിയമസഭാ സമ്മേളനത്തില് പോലും മാസ്‌ക് ധരിക്കാതെ വരുന്നതെന്ന് അവരോട് ചോദിച്ചപ്പോള്, ഞാന് എല്ലാ ദിവസവും പ്രാര്‍ഥന നടത്താറുണ്ടെന്നും മാസ്‌ക് ധരിക്കേണ്ട ആവശ്യമില്ലെന്നുമായിരുന്നു മന്ത്രിയുടെ മറുപടി.\nചാണകം കത്തിച്ചാല് വീട്ടില് 12 മണിക്കൂര് നേരത്തേക്ക് യാതൊരു അണുക്കളും പ്രവേശിക്കില്ല എന്ന് നേരത്തെ താക്കൂര് പറഞ്ഞതും വിവാദമായിരുന്നു. നേരത്തെ കേന്ദ്രമന്ത്രി രാംദാസ് അത്തേവാലയുടെ ഗോ കൊറോണ ഗോ കൊറോണ മുദ്രാവാക്യം ഏറെ പരിഹാസത്തിന് ഇടയാക്കിയിരുന്നു. ഇപ്പോള് മധ്യപ്രദേശ് മന്ത്രിയുടെ പൂജയും വിമര്‍ശിക്കപ്പെടുകയാണ്.\nMadhya Pradesh Minister Usha Thakur Performs Puja At Indore Airport To defend Coronavirus


റോഡിലെ പിഴ; മോട്ടോര്‍വാഹന വകുപ്പിന്റെ വഴിയേ പോലീസും; ഇ- ചെലാന് പോലീസിനും | Karala Police Implement E-challan For Penalty Payments\nപിഴ അടയ്ക്കാന് താത്പര്യമില്ലാത്തവരുടെ കേസ് വെര്‍ച്വല് കോടതിയിലേക്ക് കൈമാറും.\nപോലീസിന്റെയും മോട്ടോര്‍വാഹന വകുപ്പിന്റെയും പിഴയീടാക്കല് ഇനി ഒറ്റവഴിയിലൂടെ. മോട്ടോര്‍വാഹന വകുപ്പ് ആവിഷ്‌കരിച്ച ഇ- ചെലാന് പദ്ധതി ചൊവ്വാഴ്ച മുതല് പോലീസും നടപ്പാക്കിയതോടെയാണിത്. വാഹനം പരിശോധിച്ച് നാഷണല് വെഹിക്കിള് ഡേറ്റാബേസുമായി (പരിവാഹന്) ബന്ധപ്പെടുത്തി പി.ഒ.എസ്. മെഷീന് വഴി പിഴ നല്‍കുന്നതിനുള്ള സംവിധാനമാണ് ഒരുക്കിയത്.\nഅടയ്‌ക്കേണ്ട തുക ഇ-ചെലാന് വഴിയാണ് സ്വീകരിക്കുക. ഇതിനുള്ള സാങ്കേതികസഹായം നല്‍കുന്നത് നാഷണല് ഇന്‍ഫര്‍മാറ്റിക് സെന്ററാണ്.പോലീസ് ഉദ്യോഗസ്ഥന്റെ കൈവശമുള്ള പി.ഒ.എസ്. മെഷീന് വഴി ഡ്രൈവിങ് ലൈസന്‍സ് നമ്പര്, വാഹനത്തിന്റെ നമ്പര് എന്നിവ നല്‍കിയാല് അതുസംബന്ധിക്കുന്ന എല്ലാ വിവരവും ഉടനടി ലഭ്യമാകും.\nനിയമലംഘനം കണ്ടെത്തുന്നപക്ഷം ഉടമയ്‌ക്കോ ഡ്രൈവര്‍ക്കോ അപ്പോള്‍ത്തന്നെ ക്രെഡിറ്റ് കാര്‍ഡ്, ഡെബിറ്റ് കാര്‍ഡ്, ഇന്റര്‍നെറ്റ് ബാങ്കിങ് മുതലായ സൗകര്യങ്ങളിലൂടെ പണം അടയ്ക്കാം. പിഴ അടയ്ക്കാന് താത്പര്യമില്ലാത്തവരുടെ കേസ് വെര്‍ച്വല് കോടതിയിലേക്ക് കൈമാറും.\nകുറ്റകൃത്യങ്ങളുടെ ഫോട്ടോ, വീഡിയോ എന്നിവ ഈ സംവിധാനത്തില് ലഭ്യമാകുന്നതിലൂടെ വാഹനപരിശോധന ഇനി സുഗമമാകും. തിരുവനന്തപുരം, കൊല്ലം, എറണാകുളം, തൃശ്ശൂര്, കോഴിക്കോട് എന്നീ സിറ്റി പോലീസ് വിഭാഗങ്ങളാണ് ആദ്യഘട്ടത്തില് ഇത് നടപ്പാക്കുക.\nവഴികാട്ടി മോട്ടോര്‍വാഹന വകുപ്പ്\nഇ- ചെലാന് സംവിധാനം വഴി പിഴ ഈടാക്കുന്ന രീതി ആദ്യം നടപ്പാക്കിയത് മോട്ടോര്‍വാഹന വകുപ്പാണ്. കഴിഞ്ഞ ജൂണ് 10-ന് സംസ്ഥാനത്ത് ആദ്യമായി എറണാകുളത്താണ് നടപ്പാക്കിയത്. തുടര്‍ന്ന് എല്ലാ ജില്ലകളിലെയും ആര്.ടി. ഓഫീസിലേക്കും പദ്ധതി വ്യാപിപ്പിച്ചു.\nഇ- ചെലാന്റെ പ്രയോജനങ്ങള്\n• ട്രാഫിക് നിയമലംഘനത്തിനെതിരെ നടപടി എളുപ്പവും സുതാര്യവുമാകും.\n• ഓഫീസുകളിലെ അനാവശ്യ തിരക്ക് ഒഴിവാക്കാം.\n• രജിസ്റ്റര് ചെയ്യുന്ന കേസുകളുടെ വിവരങ്ങള് യഥാസമയം എസ്.എം.എസ്. ആയി ലഭ്യമാകും.\n• വാഹനപരിശോധനയുമായി ബന്ധപ്പെട്ട തട്ടിപ്പുകള്‍ക്ക് വിരാമമാകും.\n• വാഹനരേഖകള് കൈയില് കൊണ്ടുനടക്കേണ്ട. ഡിജിറ്റൈസ് ചെയ്ത് ഉപയോഗിക്കാം.\n• ഓഫീസുകളില് കേസുകള് കെട്ടിക്കിടക്കുന്ന അവസ്ഥയില്ലാതാകും.\n• പരിശോധനാവിവരങ്ങള് ആര്‍ക്കും എവിടെയും പരിശോധിക്കാം. അതുവഴി ഉദ്യോഗസ്ഥരെ സംശയിക്കുന്ന സ്ഥിതി ഇല്ലാതാകും.\nContent Highlights: Karala Police Implement E-challan For Penalty Payments


Fitness trainer Vipin talks about Mammootty's workouts, latest chat went viral| മമ്മൂട്ടിക്ക് വേണ്ടി ദുല്‍ഖറാണ് അന്ന് വന്നത്! ജിമ്മിലെത്തിയ അദ്ദേഹം പറഞ്ഞത് ഇങ്ങനെയെന്നും വിപിന് - Malayalam Filmibeat\n| Published: Monday, September 7, 2020, 19:17 [IST]\nസിനിമയിലെത്തിയ കാലം മുതലേ തന്നെ മമ്മൂട്ടിയുടെ പൗരുഷത്തെക്കുറിച്ച് എല്ലാവരും ശ്രദ്ധിച്ചിരുന്നു. മനസ്സിനോ ശരീരത്തിനോ പ്രായം ബാധിക്കാറില്ലെന്ന് അദ്ദേഹം ഓരോ തവണയും തെളിയിക്കാറുണ്ട്. 69 ലെത്തി നില്‍ക്കുന്ന ചുള്ളന്റെ മേക്കോവര് ചിത്രമായിരുന്നു അടുത്തിടെ വൈരലായി മാറിയത്. ദുല്‍ഖര് സല്‍മാനുള്‍പ്പടെയുള്ള യുവതാരങ്ങള് അദ്ദേഹത്തെ കണ്ടുപഠിക്കണമെന്നായിരുന്നു ആരാധകര് പറഞ്ഞത്.\nസൗന്ദര്യ രഹസ്യത്തെക്കുറിച്ച് ചോദിക്കുമ്പോഴെല്ലാം മമ്മൂട്ടി ചിരിച്ച് തള്ളാറാണ് പതിവ്. ഫിറ്റ്‌നസ് നിലനിര്‍ത്തുന്നതില് അതീവ ശ്രദ്ധയാണ് അദ്ദേഹം നല്‍കാറുള്ളത്. താരങ്ങളും ആരാധകരുമെല്ലാം ഇതേക്കുറിച്ച് ചോദിക്കാറുണ്ട്. അദ്ദേഹത്തിന്റെ ഭക്ഷണരീതികളെക്കുറിച്ചുള്ള വിവരങ്ങള് മുന്‍പ് പുറത്തുവന്നിരുന്നു. ഇപ്പോഴിതാ വര്‍ക്കൗട്ട് വിശേഷങ്ങള് പങ്കുവെക്കുകയാണ് ഫിറ്റ്‌നസ് ട്രെയിനറായ വിപിന്. മാതൃഭൂമിക്ക് നല്‍കിയ അഭിമുഖത്തിനിടയിലാണ് അദ്ദേഹം വിശേഷങ്ങള് പങ്കുവെച്ചത്.\nമമ്മൂട്ടിയുടെ ഫിറ്റ്‌നസ് ട്രെയിനറായതിനെക്കുറിച്ച് പറഞ്ഞായിരുന്നു വിപിന് സംസാരിച്ച് തുടങ്ങിയത്. 2007 ലായിരുന്നു വിപിന് മമ്മൂട്ടിക്കൊപ്പം കൂടുന്നത്. അന്ന് ദുല്‍ഖര് സല്‍മാനായിരുന്നു ജിമ്മിലെത്തി കാര്യങ്ങളെക്കുറിച്ച് അന്വേഷിച്ചത്. അന്ന് സിനിമയിലൊന്നും അഭിനയിച്ച് തുടങ്ങിയിട്ടില്ല താരം. അതിനാല്‍ത്തന്നെ മമ്മൂട്ടിയുടെ മകനാണെന്ന് അറിയില്ലായിരുന്നു. മമ്മൂട്ടിക്ക് വേണ്ടി വന്നത് മകനാണെന്ന് പിന്നീടാണ് മനസ്സിലായത്.\nദുല്‍ഖര് കാര്യങ്ങള് അന്വേഷിച്ച് പോയതിന് പിന്നാലെയായാണ് മമ്മൂട്ടി ജിമ്മിലേക്ക് എത്തിയത്. ബോളിവുഡ് താരമായ ഊര്‍മിള മണ്ഡോദ്ക്കറിനെ പരിശീലിപ്പിച്ച കാര്യത്തെക്കുറിച്ച് അദ്ദേഹത്തിനോട് സംസാരിച്ചിരുന്നു. എനിക്ക് ഊര്‍മിളയൊന്നും ആവേണ്ടെന്നായിരുന്നു അദ്ദേഹത്തിന്റെ മറുപടിയെന്നും വിപിന് ഓര്‍ക്കുന്നു. മമ്മൂക്കയുടെ വീട്ടില് തകര്‍പ്പന് ജിം സെറ്റ് ചെയ്തിട്ടുണ്ട് അദ്ദേഹം.\nവീട്ടിലേക്ക് മടങ്ങിയെത്താനാവുന്ന തരത്തിലാണ് ചിത്രീകരണമെങ്കില് രാത്രി തിരിച്ചെത്താറുണ്ട് മമ്മൂക്ക. രാവിലെയുള്ള വര്‍ക്കൗട്ട് മുടക്കാറില്ല അദ്ദേഹം. സൈക്കിളിലോ ട്രഡ് മില്ലിലോ തുടങ്ങുന്ന വാം അപ്പോടെയാണ് അദ്ദേഹം വ്യായാമം തുടങ്ങാറുള്ളത്. അതിന് ശേഷമായാണ് മസിലുകളുടെ ശക്തി കൂട്ടുന്നതിനായി 40 മിനിറ്റോളം വെയ്റ്റ് ട്രെയിനിങ് ചെയ്യുന്നത്. ശാരീരികമായ തയ്യാറെടുപ്പുകള് വേണ്ട കഥാപാത്രമാണെങ്കില് ആ രീതിയിലുള്ള തയ്യാറെടുപ്പുകള് നടത്തും.\nനോമ്പിന്റെ സമയത്ത് പോലും വര്‍ക്കൗട്ട് മുടക്കാറില്ല അദ്ദേഹം. ഇതേക്കുറിച്ച് അറിഞ്ഞപ്പോള് അത്ഭുതമായിരുന്നു. രാവിലെ ചെയ്യാനായില്ലെങ്കില് നോമ്പ് തുറന്നതിന് ശേഷം രാത്രിയിലും അദ്ദേഹം വര്‍ക്കൗട്ട് ചെയ്യാറുണ്ടായിരുന്നു. അത് പോലെ തന്നെ സിനിമാചിത്രീകരണത്തിനായി പോവുന്ന സമയത്ത് അവിടെയുള്ള ജിം സൗകര്യങ്ങളെക്കുറിച്ചും തിരക്കാറുണ്ട്. ലോക് ഡൗണ് സമയത്ത് ഓണ്‍ലൈനിലൂടെയായിരുന്നു അദ്ദേഹം വര്‍ക്കൗട്ടുകള് ചെയ്തത്.\nRead more about: dulquer salmaan mammootty മമ്മൂട്ടി ദുല്‍ഖര് സല്‍മാന്\nFitness trainer Vipin talks about Mammootty's workouts, latest chat went viral\nStory first published: Monday, September 7, 2020, 19:17 [IST]


By: Rajendra Kumar Published on: 06 March, 2021 8:45 PM IST\nസൗന്ദര്യമുള്ള മുടി എല്ലാ മനുഷ്യരുടെയും സ്വപ്നമാണ്. കെട്ട് അഴിച്ചാൽ നിലം തൊടുന്ന കേശഭാരം സൗന്ദര്യത്തിന്റെ അളവുകോലായി ഇപ്പോഴും കണക്കാക്കപ്പെടുന്നു. എന്നാൽ കഴുത്തോളം മുടി വെട്ടി നടക്കുന്ന യുവതികളും തലമുടി നീട്ടിവളർത്തി നടക്കുന്ന യുവാക്കളും ഇന്ന് സാധാരണ ഒരു കാഴ്ചയാണ്.\nമുടിയഴകിന്റെ പരസ്യം ഇല്ലാത്ത പ്രസിദ്ധീകരണങ്ങൾ ഇല്ല എന്ന് തന്നെ പറയാം. അതുപോലെതന്നെ മുടിയുടെ വളർച്ച ഉറപ്പുതരുന്ന ധാരാളം പ്രോഡക്ട്സ് ഇന്ന് മാർക്കറ്റിൽ സുലഭമാണ്. ആയുർവേദത്തിലും അലോപ്പതിയിലും ഇത്തരം ടോണിക്കുകൾ നിർമ്മിക്കപ്പെടുന്നുണ്ട്. വിവിധയിനം ഷാംപൂകളും ഇന്ന് കുറവല്ല\nഇങ്ങനെയൊക്കെയാണെങ്കിലും അധികം ആരും ശ്രദ്ധിക്കാത്ത ചില വസ്തുതകൾ ഇവിടെ പറയാൻ ആഗ്രഹിക്കുന്നു. അത് നമ്മുടെ ദിനചര്യയിൽ പെടുന്ന ഭക്ഷണക്രമത്തെ കുറിച്ചാണ്.മുടിയുടെ വളർച്ചയെ സ്വാധീനിക്കുന്ന പല ഘടകങ്ങളിൽ ഒന്നാണ് നമ്മൾ കഴിക്കുന്ന ഭക്ഷണം.മുടിയുടെ വളർച്ചയ്ക്ക് ആവശ്യമായ ഘടകങ്ങൾ എല്ലാം നമ്മൾ കഴിക്കുന്ന ഭക്ഷണത്തിൽ ഉണ്ടെന്ന് ഉറപ്പുവരുത്തണം. ഇവിടെ അത് എന്തൊക്കെയാണ് എന്നാണ് ചുരുങ്ങിയ രീതിയിൽ പരിശോധിക്കപെടാൻ പോകുന്നത് .\nഎന്തൊക്കെയാണ് മുടിയുടെ വളർച്ചയെ സഹായിക്കുന്ന ഭക്ഷണങ്ങൾ. ആദ്യം നമ്മൾ സാധാരണ ഭക്ഷണമായി ഉൾപ്പെടുത്തുന്ന ചെറുപയറിൻറെ കാര്യം പറയാം. ഇത് ദൈനംദിന ഭക്ഷണത്തിൽ ഉൾപ്പെടുത്തുന്നത് വളരെയധികം ഗുണം ചെയ്യും.ധാരാളം ഫോളിക് ആസിഡുകളും അയേണും അടങ്ങിയ ചെറുപയർ തലമുടിയുടെ വളർച്ചയെ സഹായിക്കും എന്നുള്ളതിൽ യാതൊരു സംശയവുമില്ല. തലച്ചോറിലേക്കും തലയോട്ടിയിലേക്കുള്ള രക്തചംക്രമണം ത്വരിതപ്പെടുത്താൻ ചെറുപയറിന് കഴിയും.\nകേരളത്തിൽ സർവ്വസാധാരണം അല്ലെങ്കിലും നട്സ് എന്നും ഭക്ഷണത്തിലുൾപ്പെടുത്തുക എന്നുള്ളത് എല്ലാംകൊണ്ടും നല്ലതാണ്. മറ്റ് ഗുണങ്ങൾക്ക് പുറമേ തലമുടിയുടെ വളർച്ചയെ സഹായിക്കാൻ ഇതിന് കഴിയും. ഇവയിൽ അടങ്ങിയിട്ടുള്ള പ്രോട്ടീനും സിംഗും ഒമേഗ ത്രീയും ഫാറ്റി ആസിഡുകളുമൊക്കെ മുടിയുടെ വളർച്ചയ്ക്കും ശക്തിക്കും അഴകിനും വളരെ ആവശ്യമുള്ളതാണ്.\nഭംഗിയുള്ള മുടി ആഗ്രഹിക്കുന്നവർ ഭക്ഷണത്തിൽ മീൻ ഉൾപ്പെടുത്തിയേ മതിയാകൂ. മീനിൽ ധാരാളം ഒമേഗ ത്രീ, ഫാറ്റി ആസിഡുകൾ , വിറ്റാമിൻ ഡി എന്നിവ അടങ്ങിയിരിക്കുന്നു . ഇവ കേശവളർച്ചയ്ക്ക് വളരെ അത്യാവശ്യമാണ് താനും\nമീൻ പോലെ തന്നെ പ്രധാനപ്പെട്ട ഒരു ഭക്ഷണമാണ് പഴവർഗങ്ങൾ. ഇവയിൽ അടങ്ങിയ വിറ്റാമിൻ സി വിറ്റാമിൻ ബി തുടങ്ങിയ ഘടകങ്ങൾ മുടിയുടെ എല്ലാതരം ഗുണങ്ങൾക്കും സഹായകരമാണ്. ഈ അവസരത്തിൽ ബെറികളെ കുറിച്ച് പ്രത്യേകിച്ച് എടുത്തുപറയേണ്ടതുണ്ട്. ഇവയിൽ അടങ്ങിയ എല്ലാ പോഷകങ്ങളും മുടിയുടെ വളർച്ചയ്ക്ക് ആക്കംകൂട്ടുന്നു.\nകിഴങ്ങു വർഗ്ഗത്തിൽ പെട്ട മധുരക്കിഴങ്ങ് മുടിവളർച്ചയ്ക്ക് നല്ലതായി പറയപ്പെടുന്നുണ്ട്. ബീറ്റാകരോട്ടിൻ അസാന്നിധ്യമാണ് മധുരക്കിഴങ്ങിന് മുടി വളർച്ചയിൽ ഇതിൽ മുൻ തൂക്കം നൽകുന്നത്. മുടി കൊഴിച്ചിൽ തടയാൻ മധുരക്കിഴങ്ങു നല്ലതാണെന്നും പറയുന്നുണ്ട്. എന്നാൽ അധികമായാൽ അമൃതും വിഷം ആണെന്ന് ഓർക്കണം.\nഇലക്കറികളിൽ പ്രധാനപ്പെട്ട ഒരു ഇനമായ ചീര മുടിവളർച്ചയ്ക്ക് വളരെ ഉത്തമമാണെന്ന് എല്ലാവർക്കുമറിയാം. ചീരയെ പോഷക കലവറ ആയിട്ടാണ് പൊതുവേ വിശേഷിപ്പിക്കാറുള്ളത്. തലയോട്ടിയുടെ വളർച്ചയ്ക്കും നല്ലതാണ്. ഒട്ടുമിക്ക പോഷകങ്ങളും ചീരയിൽ ഇതിൽ വളരെ ഉയർന്ന തോതിൽ അടങ്ങിയിട്ടുണ്ട് എന്നുള്ളത് ഇതിനെ നമ്മുടെ ദൈനംദിന ഭക്ഷണത്തിൽ ഉൾപ്പെടുത്തുന്നതിന്റെ ആവശ്യകതയിലേക്കാണ് വിരൽചൂണ്ടുന്നത്\nEnglish Summary: The foods that help for hair growth


പാവറട്ടി കസ്റ്റഡി മരണം: എട്ട് എക്‌സൈസ് ഉദ്യോഗസ്ഥര്‍ക്ക് സസ്‌പെന്‍ഷന് - MALABAR FLASH\nHome Kerala Murder-case News Thrissur കേരളം കേരള വാര്‍ത്ത പാവറട്ടി കസ്റ്റഡി മരണം: എട്ട് എക്‌സൈസ് ഉദ്യോഗസ്ഥര്‍ക്ക് സസ്‌പെന്‍ഷന്\nപാവറട്ടി കസ്റ്റഡി മരണം: എട്ട് എക്‌സൈസ് ഉദ്യോഗസ്ഥര്‍ക്ക് സസ്‌പെന്‍ഷന്\nതിരുവനന്തപുരം: തൃശൂര് പാവറട്ടിയില് കഞ്ചാവുമായി പിടികൂടിയ പ്രതി രഞ്ജിത്ത് എക്‌സൈസ് കസ്റ്റഡിയില് മരണപ്പെട്ട സംഭവത്തില് എട്ട് ഉദ്യോഗസ്ഥരെ അന്വേഷണവിധേയമായി സസ്‌പെന്റ് ചെയ്തു.[www.malabarflash.com]\nസംഘത്തിലുണ്ടായിരുന്ന പ്രിവന്റീവ് ഓഫിസര്‍മാരായ വി എ ഉമ്മര്, എം ജി അനൂപ്കുമാര്, അബ്ദുല് ജബ്ബാര്, സിവില് എക്‌സൈസ് ഓഫിസര്‍മാരായ നിധിന് എം മാധവന്, വി എം സ്മിബിന്, എം ഒ ബെന്നി, മഹേഷ്, എക്‌സൈസ് ഡ്രൈവര് വി ബി ശ്രീജിത്ത് എന്നിവരെയാണ് സസ്‌പെന്റ് ചെയ്തത്.\nഅഡീഷനല് എക്‌സൈസ് കമ്മീഷണറുടെ അന്വേഷണ റിപോര്‍ട്ടിന്റെ അടിസ്ഥാനത്തില് എക്‌സൈസ് കമ്മീഷണറാണ് സസ്‌പെന്റ് ചെയ്ത് ഉത്തരവായത്.\nആരോപണവിധേയരായ ഉദ്യോഗസ്ഥര്‍ക്കെതിരേ വെള്ളിയാഴ്ച പോലിസ് കൊലക്കുറ്റത്തിന് കേസെടുത്തിരുന്നു. രഞ്ജിത്ത് മരിച്ചത് മര്‍ദനത്തെ തുടര്‍ന്നാണെന്ന പോസ്റ്റ്‌മോര്‍ട്ടം റിപോര്‍ട്ടിന്റെ അടിസ്ഥാനത്തില് നടത്തിയ അന്വേഷണത്തിനൊടുവിലാണ് നടപടി.\nഅതേസമയം, കേസില് പ്രതിയാവുമെന്ന് ഉറപ്പായതോടെ മര്‍ദനത്തിന് നേതൃത്വം നല്‍കിയ രണ്ട് ഉദ്യോഗസ്ഥര് ഒളിവില്‍പോയതായി പോലിസ് അറിയിച്ചു.\nകസ്റ്റഡിയില് കൊലപ്പെട്ട രഞ്ജിത്തിനെ എക്‌സൈസ് ഉദ്യോഗസ്ഥര് കൊണ്ടുപോയ ജീപ്പ് പോലിസ് കസ്റ്റഡിയിലെടുത്തു. ഈ ജീപ്പില്‍വച്ചാണ് രഞ്ജിത്തിന് മര്‍ദനമേറ്റത്. എട്ടുപേരാണ് ജീപ്പിലുണ്ടായിരുന്നത്. മറ്റ് ആറുപേരില്‍നിന്ന് പോലിസ് കൂടുതല് വിവരങ്ങള് ശേഖരിക്കും. ജീപ്പിലുണ്ടായിരുന്ന മൂന്നാമത്തെ പ്രിവന്റീവ് ഓഫിസര് പ്രശാന്ത് മര്‍ദനത്തെ തുടക്കത്തില്‍തന്നെ എതിര്‍ക്കുകയും പ്രതിഷേധിച്ച് ജീപ്പില്‍നിന്ന് ഇറങ്ങിപ്പോവുകയും ചെയ്തിരുന്നു. ഇദ്ദേഹത്തിന്റെ മൊഴി കേസില് നിര്‍ണായകമാവും.\nഗുരുവായൂര് എസിപി ബിജു ഭാസ്‌കറിന്റെ നേതൃത്വത്തിലുള്ള പ്രത്യേകസംഘമാണ് കേസില് അന്വേഷണം നടത്തുന്നത്. സംഭവത്തില് ഉദ്യോഗസ്ഥര്‍ക്കെതിരേ രഞ്ജിത്തിന്റെ മുന് ഭാര്യയും ബന്ധുക്കളും രംഗത്തുവന്നിരുന്നു.


വണ്ടിപ്പെരിയാറില് ഭര്‍ത്താവ് ഭാര്യയെ മകളുടെ മുന്നിലിട്ട് വെട്ടിക്കൊന്നുPunalur News \nഹോം Kerala വണ്ടിപ്പെരിയാറില് ഭര്‍ത്താവ് ഭാര്യയെ മകളുടെ മുന്നിലിട്ട് വെട്ടിക്കൊന്നു\nവണ്ടിപ്പെരിയാറില് ഭര്‍ത്താവ് ഭാര്യയെ മകളുടെ മുന്നിലിട്ട് വെട്ടിക്കൊന്നു\nവെള്ളിയാഴ്‌ച, ഡിസംബർ 04, 2020\nഇടുക്കി: ഇടുക്കി വണ്ടിപ്പെരിയാറില് സംശയരോഗത്തെതുടര്‍ന്ന് ഭര്‍ത്താവ് ഭാര്യയെ വെട്ടിക്കൊന്നു. വണ്ടിപ്പെരിയാര് സ്വദേശി ആദിലക്ഷ്മിയെ ആണ് ഭര്‍ത്താവ് ആറു വയസ്സുകാരി മകളുടെ മുമ്ബിലിട്ട് വെട്ടിക്കൊലപ്പെടുത്തിയത്. ഭര്‍ത്താവ് രാജനെ പോലിസ് അറസ്റ്റ് ചെയ്തു.\nകുടുംബ വഴക്കിനെ തുടര്‍ന്നാണ് ആദിലക്ഷ്മിയെ വെട്ടിയതെന്ന് രാജന് പോലിസിന് മൊഴി നല്‍കി. കഴിഞ്ഞ ഒരാഴ്ചയിലേറെയായി വീട്ടില് കലഹം പതിവാണ്. ആദിലക്ഷ്മിയെ സംശയിച്ചിരുന്ന രാജന് ഇതേച്ചൊല്ലി ബഹളം തുടങ്ങി. തുടര്‍ന്ന് കയ്യില് കരുതിയ വാക്കത്തി രാജന് പുറത്തെടുത്തതോടെ ഇരുവരും തമ്മില് വഴക്ക് കൂടുന്നതായും പിടിച്ച് മാറ്റണമെന്നും ആവശ്യപ്പെട്ട് രാജന്റെ അമ്മ അയല്‍വീട്ടിലെത്തി.\nഎന്നാല്, ദിവസങ്ങളായി തര്‍ക്കം പതിവായതിനാല് അയല്‍ക്കാര് ഇക്കാര്യം കാര്യമായെടുത്തില്ല. വിവരം പറഞ്ഞ് അമ്മ തിരികെ വീട്ടിലെത്തിയപ്പോഴേക്കും രാജന് ആദിലക്ഷ്മിയുടെ കഴുത്തില് വെട്ടിയിരുന്നു. ഇതുകണ്ട് വീട്ടില് നിന്ന് അലറി ഓടിയിറങ്ങിയ മകളുടെ കൂടെ രാജന്റെ അമ്മയും ഓടി. തുടര്‍ന്ന് വിവരം അറിഞ്ഞെത്തിയ നാട്ടുകാരാണ് പൊലീസില് വിവരം അറിയിച്ചത്.\nകൃത്യത്തിന് ശേഷം രക്ഷപ്പെട്ട രാജനെ പിന്നീട് പോലീസ് കസ്റ്റഡിയില് എടുക്കുകയായിരുന്നു. വെട്ടാനുപയോഗിച്ച വാക്കത്തി പോലിസ് കണ്ടെടുത്തു. ആദിലക്ഷ്മിയുടെ മൃതദേഹം പോസ്റ്റ്‌മോര്‍ട്ടത്തിനായി കോട്ടയം മെഡിക്കല് കോളജിലേക്ക് മാറ്റി.


Dileep | മഞ്ജുവിനേയും ഡിജിപി ലോക്‌നാഥ് ബെഹ്‌റയേയും സന്ധ്യ ഐപിഎസിനേയും വെട്ടിലാക്കി ബി രാമൻപിള്ള; അഴിക്കുള്ളിൽ നിന്ന് ഉടൻ പുറത്തിറങ്ങാമെന്ന ദിലീപിന്റെ പ്രതീക്ഷയ്ക്ക് വീണ്ടും തിരിച്ചടി; ഒരാഴ്ച കൂടി ജയിൽവാസം ഉറപ്പായി; ദിലീപിന്റെ ജാമ്യാപേക്ഷ പരിഗണിക്കുന്നത് ഹൈക്കോടതി അടുത്ത വെള്ളിയാഴ്‌ച്ചത്തേക്ക് മാറ്റി - MarunadanMalayali.com\nAugust 11, 2017 | 11:56 AM IST | Permalink\nകൊച്ചി: നടിയെ ആക്രമിച്ചകേസിൽ ഒരു മാസമായി ജയിലിൽ കഴിയുന്ന ദിലീപിന് ജാമ്യം കിട്ടാൻ ഇനിയും കാത്തിരിക്കണം.ദിലീപിന്റെ ജാമ്യാപേക്ഷ പരിഗണിക്കുന്നത് ഹൈക്കോടതി അടുത്ത വെള്ളിയാഴ്‌ച്ചത്തേക്ക് മാറ്റി. സംഭവത്തിൽ പ്രോസിക്യൂഷൻ വെള്ളിയാഴ്ച വിശദീകരണം നൽകും. ഇന്നലെയാണ് ഹൈക്കോടതിയിൽ ദിലീപ് വീണ്ടും ജാമ്യാപേക്ഷ നൽകിയത്. തനിക്ക് പൾസർ സുനിയുമായി യാതൊരു മുഖപരിചയം പോലുമില്ലെന്നും ദിലീപ് സമർപ്പിച്ച ഹർജയിൽ പറയുന്നു. അഡ്വക്കേറ്റ് രാമൻ പിള്ള മുഖേന സമർപ്പിച്ച ഹർജിയിൽ സിനിമാ മേഖലയെ വെട്ടിലാക്കുന്ന ഗുരുതര ആരോപണങ്ങളും ദിലീപ് ഉന്നയിച്ചിരിക്കുന്നത്.\nനടി ആക്രമിക്കപ്പെട്ട കേസിൽ അറസ്റ്റിലായ പൾസർ സുനിയുമായി തനിക്ക് മുഖ പരിചയം പോലുമില്ലെന്ന് പറയുന്ന ദിലീപ് ഇപ്പോൾ നടക്കുന്നതെല്ലാം കെട്ടി ചമച്ച കഥകളാണെന്നാണ് പറയുന്നത്. തനിക്കെതിരെ മലയാള സിനിമയിൽ നടന്ന വമ്പൻ ഗൂഢാലോചനയുടെ ഭാഗമാണ് അറസ്റ്റ് എന്നും ദിലീപ് ആരോപിക്കുന്നു. തനിക്കെതിരെ ഗൂഢാലോചന നടത്തിയത് മലയാളസിനിമയിലെ പ്രമുഖരാണെന്നും അഡ്വക്കേറ്റ് രാമൻ പിള്ള നൽകിയ ഹർജിയിൽ പറയുന്നു. ഇവർ മാധ്യമങ്ങളെയും രാഷ്ട്രീയക്കാരെയും പൊലീസിനെയും വരെ അതിനായി സ്വാധീനിച്ചതായും ദിലീപ് പറയുമ്പോൾ രാമൻ പിള്ള മുഖേന സമർപ്പിച്ച ഹർജിയിൽ നിറയുന്നത് മുഴുവൻ മലയാള സിനിമയിലെ തുറന്ന പോരാണ്.\nമൂന്ന് വിവാഹം കഴിച്ചുവെന്നത് നടന് വിനയാകുമോ? മഞ്ജു വാര്യർക്കൊപ്പം സാക്ഷിയാക്കാൻ തേടുന്നത് താരരാജാവ് വേദനിപ്പിച്ചവരെ; ക്രൂരസ്വഭാവമാണ് നടനുള്ളതെന്ന് തെളിയിക്കാൻ 300ലേറെ മൊഴികളും; രഹസ്യമൊഴി നൽകിയത് റിമി ടോമി ഉൾപ്പെടെ നാല് യുവ നടിമാർ; സൈബർ ഫോറൻസിക് ഫലങ്ങൾ കിട്ടിയ ശേഷം കുറ്റപത്രം നൽകും; പീഡന ദൃശ്യങ്ങൾ കണ്ട മാപ്പുസാക്ഷിയും കരുത്താകുമെന്ന് പ്രോസിക്യൂഷൻ; ദിലീപിനെതിരെ കരുതലോടെ അന്വേഷണ സംഘം\nദിലീപിലേക്കുള്ള വാതിൽ പൊലീസ് തുറന്നിട്ടത് അപ്പുണ്ണിയുടെ ഫോൺ രേഖകളും ഇടപാടുകളും പരിശോധിച്ച്; ദിലീപിന്റെ ബന്ധം പൾസർ സുനി സ്ഥാപിച്ചതും അപ്പുണ്ണിയെ ചൂണ്ടിക്കാട്ടി; പൊലീസ് അറസ്റ്റ് പേടിച്ച് ഒളിവിൽ കഴിഞ്ഞ ശേഷം പ്രത്യക്ഷപ്പെട്ട അപ്പുണ്ണിയെ എന്നിട്ടും എന്തുകൊണ്ട് പൊലീസിന് വേണ്ട? ആ വെറുതേ വിടലിന് പിന്നിൽ എന്തൊക്കെയോ ഒളിഞ്ഞിരിപ്പില്ലേ?\nകൊച്ചിയിൽ നടിയെ തട്ടിക്കൊണ്ടുപോയി ഉപദ്രവിച്ച കേസിലെ ഗൂഢാലോചനയിൽ അറസ്റ്റിലായ നടൻ ദിലീപ് ജയിലിൽ നിന്നും പുറത്തിറക്കാൻ തന്നെ ഉറപ്പിച്ചാണ് അദ്ദേഹത്തിന്റെ വക്കാലത്ത് ഏറ്റെടുത്ത പുതിയ അഭിഭാഷകൻ അഡ്വ. രാമൻ പിള്ള. അതിന് വേണ്ടി അന്വേഷണ സംഘത്തിനെയും സംസ്ഥാന പൊലീസ് മേധാവിയെയും സംശയത്തിന്റെ നിഴലിൽ നിർത്തിയാണ് പിള്ള വക്കീൽ കരുക്കൾ നീക്കുന്നത്. കേസിൽ തനിക്കെതിരെ ഉന്നത ഗൂഢാലോചന നടന്നു എന്ന് ദിലീപ് തുടക്കം മുതൽ പറയുന്ന വാദത്തിന്റെ ചുവടു പിടിച്ചാണ് വക്കീൽ തന്ത്രങ്ങൾ മെനയുന്നത്. ഈ തന്ത്രങ്ങൾ എന്തൊക്കെയാണെന്ന് വ്യക്തമാക്കുന്നതാണ് ദിലീപിന്റെ ജാമ്യ ഹർജി. അതുകൊണ്ട് തന്നെ വെള്ളിയാഴ്ച ജാമ്യ ഹർജിയിൽ പ്രോസിക്യൂഷൻ എടുക്കുന്ന നിലപാട് ശ്രദ്ധേയമാകും.\nദിലീപ് ജയിലിൽ ആയതോടെ ഷൂട്ടിങ് കഴിഞ്ഞതും വരാനിരിക്കുന്നതുമായ നിരവധി സിനിമകൾ പ്രതിസന്ധിയിലാണ്. 50 കോടിയോളം സിനിമകൾ ഇതിനായി മുടക്കിയിട്ടുണ്ട്. പൊലീസ് നടത്തിയ അന്വേഷണവുമായിതാൻ താൻ പൂർണ്ണമായി സഹകരിച്ചു. ഈ അവസരത്തിൽ തനിക്ക് ജാമ്യം നൽകണമെന്നും ഹർജിയിൽ പറയുന്നു. അതിനിടെ, ദിലീപ് ജയിലിലായിട്ട് വ്യാഴാഴ്ച ഒരു മാസം തികഞ്ഞു. അപ്രതീക്ഷിതമായിട്ടായിരുന്നു കഴിഞ്ഞ മാസം പത്തിന് രാത്രി താരം അഴിക്കകത്തായത്. കൊച്ചിയിൽ നടി ആക്രമിക്കപ്പെട്ടതിനു പിന്നിലെ ഗൂഢാലോചനയുടെ സൂത്രധാരൻ ദിലീപാണെന്നറിഞ്ഞ മലയാളികൾക്ക് വിശ്വസിക്കാവുന്നതിനപ്പുറമായിരുന്നു ആ വാർത്ത. ഇതോടെ ദിലീപിന് വേണ്ടി ജയ് വിളിച്ച ജനം ഒന്നടങ്കം താരത്തിനെ കൂവുന്ന കാഴ്‌ച്ചയായിരുന്നു.\nദിലീപിനെ കുടുക്കിയതിന് പിന്നിൽ മഞ്ജു വാര്യർ എന്ന തിയറിയാണ് അഡ്വ. രാമൻ പിള്ള മുന്നോട്ടു വെക്കുന്നത്. ഈ വാദത്തെ സാധൂകരിക്കാൻ വേണ്ടി മഞ്ജുവും കേസിന്റെ അന്വേഷണത്തിൽ മുഖ്യ ചുമതലക്കാരിയായിരുന്ന എഡിജിപി സന്ധ്യയുമായുള്ള ബന്ധത്തെയും അദ്ദേഹം കോടതിയിൽ ചൂണ്ടിക്കാട്ടി. ദിലീപിന്റെ മുൻഭാര്യ എന്ന നിലയിൽ മഞ്ജുവിന് ദിലീപിനോട് കടുത്ത എതിർപ്പുണ്ടെന്നും. മഞ്ജുവിന് പിന്നിൽ പരസ്യ ഏജൻസി ഉടമ ശ്രീകുമാര മേനോനാണെന്നത് അടക്കമുള്ള കാര്യങ്ങളാണ് അദ്ദേഹം കോടതിയിൽ ദിലീപിന് വേണ്ടി നൽകിയ ജാമ്യഹർജിയിൽ ചൂണ്ടിക്കാട്ടിയത്. ഇത് കൂടാതെ ഡിജിപി ലോക്നാഥ് ബഹ് റയേയും പ്രതിരോധത്തിലാക്കുന്ന ആരോപണങ്ങൾ രാമൻ പിള്ള ഉന്നയിച്ചിട്ടുണ്ട്.\nഅന്വേഷണ ഉദ്യോഗസ്ഥയായ എഡിജിപി സന്ധ്യക്ക് നടി മഞ്ജുവാര്യരുമായി അടുത്ത ബന്ധമാണുള്ളത്. കേസന്വേഷണത്തിന്റെ ആദ്യ ഘട്ടത്തിൽ തന്നെ മഞ്ജു വാര്യർ ഗൂഢാലോചന ആരോപിച്ചു. ചോദ്യം ചെയ്യുന്ന സമയത്ത് ശ്രീകുമാർ മേനോന് എതിരെ താൻ നടത്തിയ പരാമർശങ്ങൾ എഡിജിപി സന്ധ്യ റെക്കോഡ് ചെയ്തില്ല. ആ സമയത്ത് വിഡിയോ ക്യാമറ ഓഫ് ചെയ്യാൻ നിർദ്ദേശം നല്കി. ഇങ്ങനെ പോകുന്നു ദിലീപിന്റെ ജാമ്യ ഹർജിയിലെ ആരോപണങ്ങൾ. ജാമ്യഹർജിയിൽ പൊലീസിനെതിരെയും ശക്തമായ വിമർശനമുണ്ട്. കേസിലെ മുഖ്യപ്രതിയായ പൾസർ സുനി ബ്ലാക്‌മെയിൽ ചെയ്യാൻ ശ്രമിക്കുന്നുവെന്ന് ആരോപിച്ച് താൻ പരാതി നൽകിയതു വൈകിയാണെന്ന പൊലീസിന്റെ വാദം തെറ്റാണ്.\nപൾസർ സുനിയുടെ കത്ത് കിട്ടിയ അന്നുതന്നെ വാട്‌സാപ്പിലൂടെ ഡിജിപി ലോക്‌നാഥ് ബെഹ്‌റയ്ക്കു കൈമാറിയെന്നാണ് ജാമ്യഹർജിയിൽ ദിലീപിന്റെ വാദം. എന്നാൽ കത്തുകിട്ടി 20 ദിവസം വൈകിയാണു പൊലീസിൽ പരാതി നൽകിയതെന്നാണു പ്രോസിക്യൂഷന്റെ വാദം. ബെഹ്റയുടെ പേഴ്സണൽ ഫോണിലേക്ക് വാട്സ് ആപ്പ് വഴി സുനി നൽകിയ ഭീഷണി സന്ദേശം കൈമാറിയെന്നുമാണ് ദിലീപ് പറയുന്നത്. പൾസർ സുനിയുടെ കത്തിൽ പറയാത്ത ബ്ലാക് മെയിലിങ് തുകയായ രണ്ടു കോടിയെ സംബന്ധിച്ചും ദിലീപ് ജാമ്യാപേക്ഷയിൽ വിശദീകരിച്ചു. ഫോണിൽ വിളിച്ചപ്പോഴാണു രണ്ടു കോടി രൂപ സുനി ആവശ്യപ്പെട്ടത്. പരാതിയിൽ തുക ഉൾപ്പെടുത്താൻ കാരണവുമിതാണെന്ന് ജാമ്യഹർജിയിൽ വിശദീകരിക്കുന്നു.\nജയിലിൽനിന്ന് പൾസർ സുനി, നാദിർഷയെ വിളിച്ച വിവരം അന്നുതന്നെ ഡിജിപി ലോക്‌നാഥ് ബെഹ്റയെ അറിയിച്ചിരുന്നുവെന്നാണ് ദിലീപ് വാദിക്കുന്നത്. ഏപ്രിൽ 10 നാണ് ബെഹ്റയെ വിളിച്ചത്. ഫോൺ സംഭാഷണം അടക്കം ബെഹ്റയുടെ പേഴ്സണൽ വാട്സ്ആപ് നമ്പരിലേക്ക് അയച്ചുകൊടുക്കുകയും ചെയ്തു. ഹൈക്കോടതിയിൽ നൽകിയ ജാമ്യാപേക്ഷയിലാണ് ദിലീപ് ഇക്കാര്യം വ്യക്തമാക്കിയത്. പൾസർ സുനി നാദിർഷയെ വിളിച്ച വിവരം മറച്ചുവച്ചുവെന്ന പൊലീസിന്റെ വാദം തള്ളിയിരിക്കുകയാണ് ദിലീപ്. പൾസർ സുനി ഫോൺ വിളിച്ച കാര്യം ദിലീപ് ദിവസങ്ങളോളം മറച്ചുവച്ചുവെന്നാണ് പൊലീസിന്റെ വാദം. രണ്ടാഴ്ചയ്ക്കു ശേഷമാണ് ദിലീപ് പരാതി നൽകിയതെന്നും പൊലീസ് ഉന്നയിച്ചിരുന്നു. പൊലീസിന്റെ ഈ വാദത്തെ പ്രതിരോധത്തിലാക്കുന്നതാണ് ദിലീപിന്റെ ജാമ്യാപേക്ഷയിലെ വെളിപ്പെടുത്തൽ.\nജയിലിൽനിന്നു സുനി അയച്ച കത്തിൽ രണ്ടു കോടിയുടെ കാര്യം പറയുന്നില്ലെന്നും പിന്നെങ്ങനെയാണു രണ്ടു കോടി രൂപയാണ് സുനി ആവശ്യപ്പെട്ടതെന്നു ദിലീപ് അറിഞ്ഞതെന്നും ജാമ്യാപേക്ഷയെ എതിർക്കവേ പൊലീസ് തയാറാക്കിയ റിപ്പോർട്ടിൽ വ്യക്തമാക്കിയിരുന്നു. കൊച്ചിയിലെ ഹോട്ടലിൽവച്ചു ഗൂഢാലോചന നടത്തിയെന്ന പൊലീസ് വാദവും തെറ്റാണ്. 2013ലെ അമ്മ താരനിശയുടെ റിഹേഴ്‌സൽ നടക്കുമ്പോൾ സുനി അവിടെ വന്നിരിക്കാം. എന്നാൽ പൾസർ സുനിയെ തനിക്കു മുഖപരിചയം പോലുമില്ലെന്നും ദിലീപ് ആവർത്തിച്ചു. അമ്മ താരനിശയുടെ റിഹേഴ്‌സൽ നടക്കുമ്പോൾ അബാദ് പ്ലാസയിലാണു ദിലീപ് താമസിച്ചിരുന്നത്. നേരത്തേ ദിലീപിനെ ഇവിടെയെത്തിച്ച് പൊലീസ് തെളിവെടുത്തിരുന്നു. 2013ൽ ഗൂഢാലോചന നടത്തി 2017ൽ കൃത്യം നടത്തിയെന്ന അന്വേഷണ സംഘത്തിന്റെ വാദം അവിശ്വസനീയം ഇതു പോലൊരു കൃത്യം നടത്താൻ നാല് വർഷത്തെ തയ്യാറെടുപ്പ് ആവശ്യമില്ല. ഹണി ബി ടു സിനിമയുടെ ചിത്രീകരണ സമയത്ത് പൾസർ സുനിയായിരുന്നു ഗോവയിൽ തന്റെ ഡ്രൈവർ എന്ന് ആക്രമിക്കപ്പെട്ട നടി മൊഴി നല്കിയിട്ടുണ്ട്. സഹതടവുകാരനായ വിഷ്ണുവിനെ സുനി അപ്പുണ്ണിയുടെ അടുത്തേക്ക് അയച്ചത് മൊബൈൽ നമ്പർ വാങ്ങാനായിട്ടാണ്. വലിയ തുകയുടെ ജോലി ഏല്പിച്ച ആളുടെ മൊബൈൽ നമ്പർ പോലും ജോലി ഏറ്റെടുത്ത ആളുടെ കൈവശം ഇല്ലേയെന്നും ഹർജിയിൽ ദിലീപ് ചോദിക്കുന്നു.\nസിനിമയിലെ പ്രബലർ തനിക്കെതിരെ ഗൂഢാലോചന നടത്തിയെന്നും ഹർജിയിൽ ആരോപണമുണ്ട്. മാധ്യമങ്ങളെയും ഒരു കൂട്ടം പൊലീസ് ഉദ്യോഗസ്ഥരെയും രാഷ്ട്രീയ നേതാക്കളെയും ഇവർ സ്വാധീനിച്ചിട്ടുണ്ടെന്നും ദിലീപ് പറഞ്ഞു. താൻ അന്വേഷണവുമായി പൂർണമായും സഹകരിച്ചു. താൻ ജയിലിലായതോടെ ഷൂട്ടിങ് കഴിഞ്ഞതും വരാനിരിക്കുന്നതുമായ നിരവധി സിനിമകൾ പ്രതിസന്ധിയിലായി. 50 കോടിയോളം രൂപ സിനിമകൾക്കായി മുടക്കിയിട്ടുണ്ടെന്നും ജാമ്യാപേക്ഷയിൽ ചൂണ്ടിക്കാട്ടുന്നു. അഡ്വ. രാമൻ പിള്ളയാണ് ദിലീപിനായി ഹൈക്കോടതിയിൽ ജാമ്യാപേക്ഷ നൽകിയത്. തന്നെ കയ്യേറ്റക്കാരനായി ചിത്രീകരിക്കാനും ചിലർ ശ്രമം നടത്തിയിട്ടുണ്ടെന്നും എന്നാൽ താൻ ഒരുതരത്തിലുള്ള കയ്യേറ്റവും നടത്തിയിട്ടില്ലെന്നു റവന്യൂ ഉദ്യോഗസ്ഥർതന്നെ കണ്ടെത്തിയിട്ടുണ്ടെന്നും ദീലീപ് ഹർജിയിൽ പറയുന്നു. കേസിന്റെ വിചാരണ കഴിയുംവരെ ദിലീപിനെ ജയിലിൽനിന്നു പുറത്തിറക്കാതിരിക്കുകയാണ് അന്വേഷണ സംഘത്തിന്റെ ലക്ഷ്യം. എന്നാൽ, കേസിലെ മഞ്ജുവാര്യരുടെ എഡജിപി ബന്ധവും, പുതിയ ന്യായവാദങ്ങളും ഉയർത്തി പ്രോസിക്യൂഷനെ വെട്ടിലാക്കാനാണ് അഡ്വ.രാമൻ പിള്ളയുടെ നീക്കം. നേരത്തെ അഡ്വ.രാംകുമാറായിരുന്നു ദിലീപിന്റെ അഭിഭാഷകൻ.\nഇതിനിടെ കൊച്ചിയിൽ നടിയെ ആക്രമിച്ച കേസുമായി ബന്ധപ്പെട്ട് എഡിജിപി ബി.സന്ധ്യയെ ഡിജിപി ലോക്‌നാഥ് ബെഹ്‌റ പൊലീസ് ആസ്ഥാനത്തേക്ക് വിളിപ്പിച്ചു. പൊലീസിന്റെ വാദങ്ങളെ പൊളിച്ചുകൊണ്ട് ദിലീപ് നൽകിയ ജാമ്യഹർജിയുടെ പശ്ചാത്തലത്തിലാണ് ബെഹ്‌റ ബി.സന്ധ്യയെ വിളിപ്പിച്ചത്. ദിലീപ് ജയിലിലായിട്ട് വ്യാഴാഴ്ച ഒരു മാസം തികഞ്ഞു. അപ്രതീക്ഷിതമായിട്ടായിരുന്നു കഴിഞ്ഞ മാസം പത്തിന് രാത്രി താരം അഴിക്കകത്തായത്. കൊച്ചിയിൽ നടി ആക്രമിക്കപ്പെട്ടതിനു പിന്നിലെ ഗൂഢാലോചനയുടെ സൂത്രധാരൻ ദിലീപാണെന്ന കണ്ടെത്തൽ അക്ഷരാർഥത്തിൽ സിനിമാ മേഖലയെയും ആരാധകരെയും ഞെട്ടിച്ചു. സ്വന്തം നാടായ ആലുവയിലെ സബ്ജയിലിൽനിന്നു പുറത്തെത്താൻ ജാമ്യാപേക്ഷയുമായി ഹൈക്കോടതിയെയടക്കം സമീപിച്ചെങ്കിലും ഫലമുണ്ടായില്ല. ഭൂമി ഇടപാടുകളും സ്വന്തം സ്ഥാപനങ്ങൾക്കായി സ്ഥലം കയ്യേറിയെന്ന പരാതികളുമെല്ലാം കൂടുതൽ തിരിച്ചടിയായി.


ലോക്ക് ഡൗണ്: മാള പോലിസ് അഞ്ച് വാഹനങ്ങള് പിടിച്ചെടുത്തു\nTue Jul 05 2022 06:32:53 GMT+0530 (India Standard Time)\nഅത്യാവശ്യകാര്യത്തിനല്ലാതെ കറങ്ങിനടക്കുന്നവരില്‍നിന്നുമാണ് ബൈക്കുകള് പിടിച്ചെടുത്തത്.\nBY NSH28 March 2020 1:45 PM GMT\nNSH28 March 2020 1:45 PM GMT\nമാള: ലോക്ക് ഡൗണ് കര്‍ശനമാക്കുന്നതിന്റെ ഭാഗമായി മാളയില് അഞ്ച് വാഹനങ്ങള് മാള പോലിസ് പിടിച്ചെടുത്തു. അഞ്ച് ബൈക്കുകളാണ് മാളയില്‍നിന്ന് അന്നമനട ഗ്രാമപ്പഞ്ചായത്തില്‍നിന്നും പിടിച്ചെടുത്തത്. രണ്ടെണ്ണം അന്നമനട ഭാഗത്തുനിന്നും മൂന്നെണ്ണം മാള ഗ്രാമപ്പഞ്ചായത്തിലെ വിവിധ ഭാഗങ്ങളില്‍നിന്നുമാണ് പിടികൂടിയത്. അത്യാവശ്യകാര്യത്തിനല്ലാതെ കറങ്ങിനടക്കുന്നവരില്‍നിന്നുമാണ് ബൈക്കുകള് പിടിച്ചെടുത്തത്.\nകഴിഞ്ഞ ദിവസങ്ങളില് ഇത്തരം സംഭവങ്ങളില് പറഞ്ഞ് മനസ്സിലാക്കുകയായിരുന്നു പോലിസ് ചെയ്തിരുന്നത്. എന്നിട്ടും പലരും നിയമലംഘനം ആവര്‍ത്തിച്ചതോടെയാണ് വാഹനങ്ങള് പിടിച്ചെടുക്കുന്ന രീതിയിലേക്ക് കാര്യങ്ങള് നീങ്ങിയത്. പിടിച്ചെടുത്ത വാഹനങ്ങള് ലോക്ക് ഡൗണ് അവസാനിച്ചതിന് ശേഷം വിട്ടുനല്‍കുമെന്നാണ് പോലിസ് പറയുന്നത്. വരുംദിവസങ്ങളില് ഇത്തരം നടപടികള് കര്‍ശനമാക്കാനാണ് പോലിസ് ആലോചിക്കുന്നത്.\nLockdown Mala police confiscated five vehicles


ശരീരത്തിന് ഏറ്റവും പ്രധാനപ്പെട്ട പോഷകങ്ങളില് ഒന്നാണ് വിറ്റാമിന് ഡി. ഇതിന്റെ കുറവ് ശരീരത്തില് പലവിധ ആരോഗ്യപ്രശ്നങ്ങള്‍ക്ക് കാരണമാകും.കൂണ്, മുട്ട, ചീസ് തുടങ്ങിയ ഭക്ഷണങ്ങളില് നിന്ന് ആവശ്യമായ വിറ്റാമിന് ഡി ലഭിക്കും. വിറ്റാമിന് ഡി അളവ് ഉയര്‍ത്തുന്നതിനായി സാല്‍മണ് പോലുള്ള മത്സ്യങ്ങളും ഭക്ഷണത്തില് ഉള്‍പ്പെടുത്താം. വെയിലുകൊള്ളാതെ നടക്കാനാണ് എല്ലാവരുടേയും ശ്രമം. കുടചൂടിയും നടക്കാവുന്ന ദൂരങ്ങളില് ഓട്ടോ പിടിച്ചും സൂര്യനെ നമ്മള് ഒഴിവാക്കും. എന്നാല് സൂര്യപ്രകാശം നമുക്ക് വിറ്റാമിന് തരുന്നുണ്ട്. വെയിലുകൊള്ളാത്തവര്‍ക്ക് ഉണ്ടാകുന്ന വിറ്റാമിന് ഡിയുടെ കുറവ് ഉണ്ടാകുന്നതിന്റെ കാരണവും ഇതുതന്നെ.\nബലമുളള എല്ലുകള്‍ക്ക് വിറ്റാമിന് ഡി അത്യാവശ്യമാണ്. ശരീരത്തിലേക്ക് കാത്സ്യം ആഗിരണം ചെയ്യുന്നതിന് ഈ വിറ്റമിന് വേണമെന്നതാണ് കാരണം. ഇതുകൂടാതെ ശരീരത്തിലെ ഫോസ്‌ഫേറ്റിന്റെ അളവ് തുലനപ്പെടുത്താനും ശരീരഭാഗങ്ങളില് നീര്‍വീക്കം ചെറുക്കാനും ഈ വിറ്റാമിന് അത്യന്താപേക്ഷിതമാണ്.എല്ലുകളില് വേദന, പേശികള്‍ക്ക് ബലക്ഷയം തുടങ്ങിയവയാണ് വിറ്റാമിന് ഡി കുറവിന്റെ ലക്ഷണം. ദീര്‍ഘകാലം ഇതേ അവസ്ഥ തുടര്‍ന്നാല് ഹൃദയസംബന്ധമായ അസുഖങ്ങള്‍ക്ക് കാരണമാകും. മുതിര്‍ന്നവരില് ഓര്‍മക്കുറവും ക്ഷീണവും കുട്ടികളില് ആസ്ത്മ എന്നിവയുമാണ് മറ്റ് പ്രത്യാഘാതങ്ങള്. വൈകല്യങ്ങള്‍ക്ക് കാരണമായേക്കാവുന്ന മൃദുവായ അസ്ഥികള്‍ക്കും കാരണം ഈ കുറവുതന്നെ.പ്രമേഹം, അമിതരക്തസമ്മര്‍ദ്ദം, തലച്ചോറിനെയും നട്ടെല്ലിനെയും ദുര്‍ബലപ്പെടുത്തുന്ന മള്‍ട്ടിപ്പിള് സ്‌ക്ലീറോസിസ് തുടങ്ങിയവയും വിറ്റാമിന് ഡി കുറവിനാല് ഉണ്ടായേക്കാം. മുടി കൊഴിച്ചില് ഉണ്ടാകുന്നതിന് പിന്നിലുള്ള ചില കാരണങ്ങളിലൊന്ന് പോഷകങ്ങളുടെ കുറവാണ്. ശരീരത്തില് വിറ്റാമിന് ഡി യുടെ കുറവുണ്ടെങ്കില് അത് മുടി കൊഴിച്ചിലിന് കാരണമായി മാറുന്നു.\nTags: health, vitamind


വീടിനാവാശ്യം ഒരു ഇന്റീരിയര് ഡിസൈനര്.! - FUTURELINE\nവീട് എന്ന സ്വപ്നം സഫലമായതിന്‍റെ സന്തോഷം പൂര്‍ണമാവണമെങ്കില് വെറുതേ ഒരു കെട്ടിടം പണിഞ്ഞിട്ടാല് മാത്രം മതിയാവില്ലെന്ന് ആ ഘട്ടത്തിലൂടെ കടന്നുപോയവര്‍ക്കെല്ലാം അറിയാം. വീടിന്‍റെ ഐശ്വര്യവും ആകര്‍ഷണീയതയും കൂട്ടുന്നതില് ഇന്റീരിയര് ഡിസൈനിങ് വഹിക്കുന്ന പങ്ക് വളരെ വലുതാണ്. ആഡംബരം കാണിക്കാനുള്ള ഒരു വഴിയായിട്ടാണ് പലരും ഇന്നും ഇന്റീരിയര് ഡിസൈനിങ്ങിനെ കാണുന്നത്.\nഎന്നാല് കൃത്യമായ കണക്കുകളും കാര്യങ്ങള് പഠിക്കാനുള്ള മനസുമുണ്ടെങ്കില് വീടിനെ ആരും കൊതിക്കുന്ന ഒരു സുന്ദരിയാക്കാന് എളുപ്പമാണ്. പുതുതായി നിര്‍മ്മിക്കുന്ന വീടിനെ കൂടുതല് സുന്ദരമാക്കാന് മാത്രമല്ല, പഴയവീടിന് പുതുമോടി നല്‍കുവാനും ഒരു നല്ല ഇന്റീരിയര് ഡിസൈനര്‍ക്ക് സാധിക്കും. വീടിന് മോടി കൂട്ടാന് ഒരു ഇന്റീരിയര് ഡിസൈനറെ കാണുവാന് നിങ്ങള് ഉദ്ദേശിക്കുന്നുണ്ടായിരിക്കും, അല്ലേ? എങ്കില് ഇതാ പ്രമുഖ ഇന്റീരിയര് ഡിസൈനര് ഉണ്ണിക്കൃഷ്ണന്, ഗ്രാന്‍സാ കിച്ചണ് നിങ്ങള്‍ക്കു ചില മാര്‍ഗ നിര്‍ദേശങ്ങള് നല്‍കുന്നു. വീടുപണി എന്നാല് പരിചയത്തിലുള്ളതോ തൊട്ടടുത്ത വീടു പണിതതോ ആയ മേസ്തിരിയെ വിളിക്കുന്ന കാലമൊക്കെ വിദൂരമായി കഴിഞ്ഞു.\nസിവില് എഞ്ചിനീയര്‍മാരെയും കടത്തിവെട്ടി ആര്‍ക്കിടെക്ടുമാര് ആ ഇടം പിടിച്ചടക്കി കഴിഞ്ഞു. വീടിന്‍റെ നിര്‍മ്മാണം ഒരു സിവില് എഞ്ചിനീയറേയോ ആര്‍ക്കിടെക്ടിനേയോ ഏല്‍പിച്ചാലും ഇന്റീരിയര് ഡിസൈനിങ് ചുമതലകള് അവരില് നിന്നും ഒഴിവാക്കാന് ശ്രമിക്കുകയാണ് നല്ലത്. വീടിന്‍റെ സ്ട്രക്ച്ചര് നിര്‍മ്മാണം പൂര്‍ത്തിയായാല് പിന്നെ ബാക്കി ചുമതലകള് വിശ്വസ്തനും വിദഗ്ദ്ധനുമായ ഒരു ഇന്റീരിയര് ഡിസൈനറെ ഏല്‍പിക്കുക. അതാണ് ഉത്തമം.\nഅനുഭവപരിചയം ഇല്ലാത്ത നിരവധിയാളുകള് ഇന്ന് ഇന്റീരിയര് ഡിസൈനിങ് രംഗത്തുണ്ട്. ജോലിയില് വൈദഗ്ദ്ധ്യം ഇല്ലാത്തവരെ പണി ഏല്‍പിച്ചാല് ചിലവ് കൂടാനും കബളിപ്പിക്കപ്പെടാനുമുള്ള സാധ്യത കൂട്ടാനും മാത്രമേ അത് ഉപകരിക്കൂ. അബദ്ധം പിണയാതിരിക്കാന് നിങ്ങള് സമീപിക്കാന് ഉദ്ദേശിക്കുന്ന ഡിസൈനറുടെ മുന്‍കാല വര്‍ക്കുകള് പരിശോധിക്കുന്നത് വളരെ നല്ലതാണ്. സ്വന്തം വീടിന്‍റെ ഇന്റീരിയര് ഡിസൈനിങ്ങിലേക്ക് കടക്കും മുമ്ബ് ഇത്തരത്തില് ഡിസൈന് ചെയ്ത വീടുകള് പോയി കാണുക. ഈ മേഖലയില് ഉള്ളവരുമായി കാര്യങ്ങള് ചര്‍ച്ച ചെയ്തു മനസ്സിലാക്കുക. മാത്രമല്ല ഇന്റര്‍നെറ്റിന്റെയും മറ്റും സഹായത്തോടെ ഇന്റീരിയര് ഡിസൈനിങ് സംബന്ധിച്ച കാര്യങ്ങള് വിശദമായി പഠിക്കുക. എക്സീറ്റിയര് ജോലികള് പൂര്‍ത്തിയാക്കിയ ശേഷം മാത്രം ഇന്റീരിയര് ജോലികളിലേക്ക് കടക്കുക. നമ്മുടെ ആവശ്യങ്ങളെ പറ്റിയും ആഗ്രഹങ്ങളെ പറ്റിയും ഇന്റീരിയര് ഡിസൈനര്‍ക്ക് വ്യക്തമായി പറഞ്ഞു കൊടുക്കുക എന്നതും പ്രധാനമാണ്.\nഇനി, ഭാവിയില് വീട്ടില് വരുത്താന് ഉദ്ദേശിക്കുന്ന ആഗ്രഹിക്കുന്ന മാറ്റങ്ങളെക്കുറിച്ചുള്ള പദ്ധതികളും ഡിസൈനറെ അറിയിക്കേണ്ടത് അഭികാമ്യമാണ്. ഇന്റീരിയര് ഡിസൈനര്‍ക്കും നിങ്ങള്‍ക്കും ഇടയില് നിന്നും ഇടനിലക്കാരെ ഒഴിവാക്കുക. ഇന്റീരിയര് ഡിസൈനിങ്ങിന് ആവശ്യമായ നിരവധി മെറ്റീരിയലുകള് ഇന്ന് വിപണിയില് ലഭ്യമാണ്. ഈ മെറ്റീരിയലുകളുടെ കാര്യത്തിലാണ് പലപ്പോഴും ആളുകള് കൂടുതലായി പറ്റിക്കപ്പെടാറ്. അതുകൊണ്ടുതന്നെ പ്രോഡക്‌ട് ക്വാളിറ്റി എത്രയെന്നും അതില് നിങ്ങളുടെ ആവശ്യത്തിന് യോജിച്ചത് ഏതാണെന്നും ആദ്യം കൃത്യമായി മനസ്സിലാക്കുക.\nഅതേസമയം, ജോലി പൂര്‍ത്തിയായ വീട്ടിലോ പഴയ വീട്ടിലോ ആണ് ഇന്റീരിയര് ഡിസൈനിങ് നടത്താന് ഉദ്ദേശിക്കുന്നതെങ്കില് വീട്ടിലെ പ്ലഗ് പോയിന്റുകള്, സ്വിച്ച് ബോര്‍ഡുകള്, ലൈറ്റുകള്, വാട്ടര് പൈപ്പ് കണക്ഷനുകള് എന്നിവ വിശദമായി ഇന്റീരിയര് ഡിസൈനറെ അറിയിക്കുക. അതിനേക്കാള് എല്ലാം പ്രധാനമായി നിങ്ങളുടെ ബജറ്റ് എത്രയാണെന്ന് ഡിസൈനറെ ആദ്യം തന്നെ അറിയിക്കുക. മാത്രമല്ല പ്ലബിങ്, ഇലക്‌ട്രിക്ക് വര്‍ക്ക് ഇവയെല്ലാം ചേര്‍ന്ന് ഒരു യൂണിറ്റിനെ ഏല്‍പിക്കുന്നതാണ് നല്ലത്.\nPrevious: ചിക്കന് 65 ലെ ഈ 65 എന്താണെന്ന് നിങ്ങള്‍ക്ക് അറിയുമോ…!\nNext: രണ്ട് തവണ സ്ഥാനക്കയറ്റം ലഭിച്ചിട്ടും പ്യൂണ് ജോലി ഉപേക്ഷിക്കാതിരുന്നതിന് പിന്നിലെ രഹസ്യം ഒടുവില് പുറത്തായി ;അമ്പരന്ന് ഉദ്യോഗസ്ഥര്…!!\nമധ്യവയസ്‌കന്റെ മൃതദേഹം വൈദ്യുതി പോസ്റ്റില് കെട്ടിവെച്ച നിലയില്; ഞെട്ടിക്കുന്ന സംഭവം കോട്ടയത്ത്…


മനോഹരമായ ഒരു പുഞ്ചിരിയോടെ ആ മനുഷ്യൻ എന്നും അടുത്തുവരും; എന്നെ ഏറ്റവും കൂടുതൽ ശല്യപ്പെടുത്തിയിരുന്നതും അയാൾ തന്നെ ആയിരുന്നു; എന്തിന് നിങ്ങൾ എന്നെ മാത്രം ലക്ഷ്യമിട്ടു? എസ്തർ - Sour Truth\nHome Cinema Celebrity News മനോഹരമായ ഒരു പുഞ്ചിരിയോടെ ആ മനുഷ്യൻ എന്നും അടുത്തുവരും; എന്നെ ഏറ്റവും കൂടുതൽ ശല്യപ്പെടുത്തിയിരുന്നതും അയാൾ...\nദൃശ്യം ടു പുറത്തിറങ്ങിയതോടെ സിനിമയിൽ അഭിനയിച്ച ആളുകൾക്കെല്ലാം തിരക്കോട് തിരക്കാണ്. ചിത്രം വൻ ഹിറ്റായതോടെ അഭിനേതാക്കളുടേയും അണിയറ പ്രവർത്തകരുടെയും അഭിമുഖങ്ങളാണ് സോഷ്യൽമീഡിയ നിറയെ. ദൃശ്യത്തിൽ മോഹൻലാലിന്റെ മകളായി അഭിനയിച്ച എസ്തർ അനിൽ ദൃശ്യം ടൂവിലും അനുമോൾ ആയി എത്തുന്നു. ഇപ്പോൾ ചിത്രത്തിന്റെ സെറ്റിലെ വിശേഷങ്ങൾ ഇൻസ്റ്റഗ്രാമിലൂടെ പങ്കുവെച്ചിരിക്കുകയാണ് എസ്തർ.\nസെറ്റിൽ എന്നെ ഏറ്റവും കൂടുതൽ ശല്യപ്പെടുത്തിയിരുന്ന ആൾ തന്നെ ആയിരുന്നു എന്റെ ഏറ്റവും പ്രിയപ്പെട്ട ആളും. ദൃശ്യം ചിത്രീകരണം ആരംഭിച്ചപ്പോൾ ചെയ്തുതീർക്കാനുള്ള അസൈമെന്റ് കളെക്കുറിച്ച് എഴുതാനിരിക്കുന്ന പരീക്ഷകളെ കുറിച്ചുമൊക്കെ ആലോചിച്ച് വിഷമിച്ച് ആശങ്കപ്പെട്ടാണ് ഞാനെന്നും സെറ്റിൽ എത്തുന്നത്. എന്നാൽ മനോഹരമായ ഒരു പുഞ്ചിരിയോടെ ശുഭദിനം നേർന്നുകൊണ്ട് ഈ മനുഷ്യൻ അടുത്തുവരും. ഒരിക്കൽ മാത്രമല്ല, എല്ലാ ദിവസവും. ആ ദിവസത്തെ പ്രകാശപൂരിതം ആക്കാൻ എനിക്കത് ധാരാളമായിരുന്നു. എന്തുസംഭവിച്ചാലും എന്നെ കളിയാക്കാൻ എങ്കിലും ഒരു കാരണം അദ്ദേഹം കണ്ടെത്തും. മീനയും അൻസിബയും അദ്ദേഹത്തിന്റെ ടീമിൽ ചേരും. പക്ഷേ എന്തുകൊണ്ട്… എന്തുകൊണ്ടായിരുന്നു എന്നെ മാത്രം എപ്പോഴും നിങ്ങൾ ലക്ഷ്യമിട്ടിരുന്നത്?\nതമാശകൾക്കപ്പുറം ദൃശ്യം2വിന്റെ ചിത്രീകരണ സമയം ഞങ്ങൾക്ക് ഏറ്റവും മനോഹരമായ ദിവസങ്ങളായിരുന്നു. കൂടെ പ്രവർത്തിക്കാൻ ഏറ്റവും മനോഹരവും സന്തോഷവും തമാശക്കാരനായ ഒരാളായതിൽ ഒരുപാട് നന്ദി ലാലങ്കിൾ. ഒത്തിരി സ്നേഹം…എന്നാണ് എസ്തർ കുറിച്ചത്. മോഹൻലാലിനൊപ്പമുള്ള മനോഹരമായ ചിത്രങ്ങളും എസ്തർ പങ്കുവെച്ചു.\nPrevious articleഎന്റെ അണ്ഡം സൂക്ഷിച്ചുവെച്ചിട്ടുണ്ട്; കുഞ്ഞിന് ഒരു പിതാവ് വേണം; രാഖി സാവന്ത് പറയുന്നു\nNext articleഅന്ന് പരീക്ഷക്കുള്ള പണം കണ്ടെത്തിയത് ആ പണി ചെയ്ത് ; പ്രിയപ്പെട്ട നടിയുടെ വെളിപ്പെടുത്താൽ കേട്ട് കണ്ണ് നിറഞ്ഞ് ആരാധകർ


ഡൗൺ സിൻഡ്രോം ഒരു പാരമ്പര്യ രോഗമാണോ? നേരത്തെ അറിയാനാകുമോ? | What is Down syndrome Symptoms and causes| Health\nഡൗൺ സിൻഡ്രോം ഒരു പാരമ്പര്യ രോഗമാണോ? നേരത്തെ അറിയാനാകുമോ?\nMar 21, 2021, 08:03 AM IST\nമാർച്ച് 21 അന്താരാഷ്ട്ര ഡൗൺ സിൻഡ്രോം ദിനമായി ആചരിക്കുകയാണ്\n# ഡോ. മോഹൻദാസ് നായർ\nബുദ്ധിപരമായ വെല്ലുവിളി ഉണ്ടാക്കുന്ന വിവിധ പ്രശ്നങ്ങളുണ്ട്. ക്രോമോസോമുകളുടെ എണ്ണത്തിലോ വലുപ്പത്തിലോ ഉള്ള വ്യതിയാനങ്ങൾ അതിന് ഒരു കാരണമാണ്. ഇത്തരം കാരണങ്ങളിൽ ഏറ്റവും പ്രധാനമാണ് ഡൗൺ സിൻഡ്രോം. ഒരു വ്യക്തിയുടെ ശരീരത്തിലെ ഓരോ കോശങ്ങളിലും 46 ക്രോമോസോമുകൾ ഉണ്ടാകേണ്ടതിനു പകരം 47 എണ്ണം ഉണ്ടാവുക, അഥവാ സാധാരണയായി 23 ജോഡി ക്രോമോസോമുകൾ വേണ്ട ഇടത്ത് ഇരുപത്തി ഒന്നാമത്തെ ക്രോമോസോം ജോഡിക്ക് പകരം3എണ്ണം ഉണ്ടാകുന്ന അവസ്ഥയാണ് ഡൗൺ സിൻഡ്രോം. ഒരു വർഷത്തിലെ മൂന്നാമത് മാസത്തിലെ ഇരുപത്തിഒന്നാമതു ദിവസം ഡൗൺ സിൻഡ്രോം ദിനമായി തിരഞ്ഞെടുത്തതെന്ത് കൊണ്ടാണെന്നും ഇതിൽ നിന്ന് വ്യക്തമാണല്ലോ.\nഡൗൺ സിൻഡ്രോം ഒരു പാരമ്പര്യരോഗമാണോ?\nജനിതക കാരണങ്ങളാലുള്ള എല്ലാ രോഗങ്ങളും പാരമ്പര്യ രോഗങ്ങളാണെന്നും അത് കൊണ്ടു തന്നെ ഒരു വ്യക്തിക്ക് ഒരു ജനിതക രോഗം ഉണ്ടെങ്കിൽ ആ കുടുംബത്തിൽ വീണ്ടും ജനിക്കുന്ന കുട്ടികൾക്ക് അതേ രോഗം ഉണ്ടാകാമെന്നും ഉള്ള ധാരണയാണ് പൊതുവെ ജനങ്ങൾക്കുള്ളത്. വിവാഹാലോചനകളും മറ്റും നടക്കുമ്പോൾ ഇത്തരം കാര്യങ്ങൾക്ക് അമിതമായ പ്രാധാന്യം കൊടുത്തു കാണുന്നുണ്ട്. എന്നാൽ അത് എല്ലായ്പ്പോഴും ശരിയല്ല. ഡൗൺ സിൻഡ്രോമിൽ 97 ശതമാനവും പാരമ്പര്യമായി ഉണ്ടാകുന്നതല്ല. അതായത് അച്ഛന്റെയോ അമ്മയുടെയോ ജനിതക വ്യത്യാസം മൂലമല്ല, കുഞ്ഞിന് ഈ പ്രശ്നം ഉണ്ടായിരിക്കുന്നത്. ഇക്കാര്യം മനസ്സിൽ വെച്ചു വേണം സമൂഹം ഇത്തരം പ്രശ്നങ്ങളുള്ള കുടുംബങ്ങളുമായി ഇടപെടേണ്ടത്.\nജനിതക വൈകല്യങ്ങൾ ഉണ്ടാകുന്നത് മുജ്ജൻമത്തിലോ ഈ ജന്മത്തിലോ ചെയ്ത പാപത്തിന്റെ ഫലമാണെന്നോ, അമ്മ ഗർഭിണിയായിരിക്കേ വേണ്ടത്ര ശ്രദ്ധിക്കാത്തത് കൊണ്ടാണെന്നോ ഒക്കെ പറയുന്നത് കേട്ടിട്ടുണ്ട്. ഇതൊന്നും ഒട്ടും ശരിയല്ല എന്ന് മാത്രമല്ല, മാനസികമായി ആകെ തളർന്നിരിക്കുന്ന കുടുംബാംഗങ്ങളെ കൂടുതൽ മുറിവേൽപ്പിക്കാനേ ഇത്തരം പരാമർശങ്ങൾ ഉപകരിക്കൂ.\nഡൗൺ സിൻഡ്രോം ഉള്ള കുട്ടികൾക്ക് ജീവിതകാലം മുഴുവൻ മറ്റുള്ളവരുടെ സഹായം വേണ്ടി വരുമോ?\nഒരിക്കലും ഇല്ല. താരതമ്യേന ലലുവായ ബുദ്ധിപരമായ വെല്ലുവിളി മാത്രമാണ് ഇവർ നേരിടുന്നത്. ജനിച്ച് ആദ്യ നാളുകൾക്കുള്ളിൽ തന്നെ ബുദ്ധിവികാസത്തിന് ഉതകുന്ന രീതിയിലുളള ഇടപെടൽ നടത്തുകയാണെങ്കിൽ ഇവരിൽ 80 ശതമാനം പേർക്കും സ്വന്തം കാര്യങ്ങൾ നോക്കാനും, സ്വന്തമായി വരുമാനം ഉണ്ടാക്കാവുന്ന തൊഴിലുകളിൽ ഏർപ്പെടാനും കഴിയും എന്ന് വിദേശ രാജ്യങ്ങളിൽ നിന്നുള്ള കണക്കുകൾ കാണിക്കുന്നു. നമ്മുടെ നാട്ടിൽ അതിന് കഴിയുന്നില്ല എങ്കിൽ അത് ഒരു സമൂഹം എന്ന നിലയിൽ നമ്മുടെ പരാജയമാണ്. ഈ പ്രശ്നത്തോടുള്ള നമ്മുടെ സമീപനം മാറേണ്ടിയിരിക്കുന്നു എന്നാണതിനർഥം.\nഎന്തൊക്കെ സൗകര്യങ്ങളാണ് നാം ഒരുക്കേണ്ടത്?\nകുഞ്ഞിന്റെ മാതാപിതാക്കളിൽ കുറ്റബോധത്തിന് പകരം ആത്മവിശ്വാസം പകരുന്ന തരത്തിലുള്ള പ്രവർത്തനങ്ങൾ.\nജനിച്ച ആദ്യ നാളുകൾ മുതൽ തന്നെ കുഞ്ഞിന്റെ ബുദ്ധിവികാസത്തിന് ഉതകുന്ന രീതിയിൽ ഉള്ള കാര്യങ്ങൾ ചെയ്യാൻ അവരെ ബോധവൽക്കരിക്കുകയും പ്രാപ്തരാക്കുകയും വേണം.\nഫിസിയോതെറാപ്പി, സ്പീച്ച് തെറാപ്പി, ഓക്യുപേഷണൽ തെറാപ്പി മുതലായവയ്ക്കുള്ള സൗകര്യങ്ങൾ നമ്മുടെ നാട്ടിൽ ആവശ്യത്തിനില്ല. എത്ര കുട്ടികൾക്ക് ഇത്തരം സൗകര്യങ്ങൾ ആവശ്യമുണ്ട്, അതിന് എത്രമാത്രം വിദഗ്ധർ വേണം എന്ന ഒരു കണക്കെടുപ്പും അതിനനുസരിച്ച് ഈ രംഗത്തു വൈദഗ്‌ധ്യം നേടിയവരെ വാർത്തെടുക്കുന്ന കോഴ്സുകൾ തുടങ്ങുക, ആവശ്യക്കാർക്ക് അവരുടെ വീട്ടിനടുത്തു തന്നെ വലിയ സാമ്പത്തിക ബാധ്യത ഇല്ലാത്ത രീതിയിൽ സൗകര്യങ്ങൾ ഒരുക്കുക എന്നിവ വളരെ പ്രധാനമാണ്. കുഞ്ഞിന്റെ ജീവിതത്തിലെ ആദ്യത്തെ രണ്ടുമൂന്ന് വർഷങ്ങൾ ബുദ്ധി വളർച്ചയുടെ കാര്യത്തിൽ വളരെ പ്രധാനമാണ്. എന്നാൽ പല മാതാപിതാക്കളും കാര്യത്തിന്റെ ഗൗരവം മനസ്സിലാക്കി വരുമ്പോഴേക്കും ഈ സമയം കഴിഞ്ഞു പോയിരിക്കും. ഈ അവസ്ഥ മാറ്റിയെടുക്കുക എന്നത് ഒരു വെല്ലുവിളിയാണ്.\nപലരും ഇത്തരം കുട്ടികളോടും അവരുടെ കുടുംബാംഗങ്ങളോടും സഹതാപം കാണിക്കുന്നത് കാണാറുണ്ട്. എന്നാൽ അതല്ല വേണ്ടത്. അവരെയും സമൂഹത്തിന്റെ ഭാഗമായി അംഗീകരിക്കലാണ്. സമൂഹത്തിന്റെ എല്ലാ മേഖലകളിലും അവരെയും ഉൾപ്പെടുത്തുക എന്നതാണ്. ഇത്തരം വ്യക്തികൾക്ക് പറ്റിയ തൊഴിലുകൾ ഏതൊക്കെയാണെന്ന് കണ്ടെത്തുകയും അവയിൽ ഒരു നിശ്ചിത ശതമാനം അവർക്ക് വേണ്ടി സംവരണം ചെയ്തു വെക്കുന്നതും നന്നായിരിക്കും.\n800 കുട്ടികൾ ജനിക്കുമ്പോൾ അതിലൊരാൾക്ക് എന്ന നിലയിൽ ഡൗൺ സിൻഡ്രോം കാണപ്പെടുന്നുണ്ട്. ഗർഭിണിയാകുന്ന പ്രായം കൂടുന്തോറും കുഞ്ഞിന് ഡൗൺ സിൻഡ്രോം ഉണ്ടാകാനുള്ള സാധ്യത കൂടുമെങ്കിലും 80 ശതമാനത്തോളം പേരും ജനിക്കുന്നത് 35 വയസ്സിൽ താഴെയുള്ള അമ്മമാർക്കാണ്. അത് കൊണ്ടു തന്നെ ഓരോ ഗർഭിണിയും ഉളളിലുള്ള കുഞ്ഞിന് ഇത്തരം പ്രശ്നങ്ങളില്ല എന്ന് ഉറപ്പു വരുത്തുന്ന പരിശോധനകൾക്ക് വിധേയയാകുന്നത് നന്നായിരിക്കും. ഗർഭധാരണത്തിനുശേഷമുള്ള 11-12 ആഴ്ചകളിൽ ചെയ്യുന്ന പ്രത്യേക സ്കാനിംഗും രക്തപരിശോധനയും വഴി ഗർഭസ്ഥ ശിശുവിന് ഡൗൺ സിൻഡ്രോം ഉണ്ടായിരിക്കാനുള്ള സാധ്യത കൂടുതലാണോ എന്നറിയാം. സാധ്യത കൂടുതലാണെന്ന് കാണുകയാണെങ്കിൽ കോറിയോണിക് വില്ലസ് സാംപ്ലിങ്/ അംനിയോസെന്റെസിസ്( Chorionic Villous Sampling / Amniocentesis) എന്നിവയിൽ ഏതെങ്കിലും ഒരു പരിശോധനയിലൂടെ ശേഖരിക്കുന്ന സാമ്പിളുകൾ വഴി ഗർഭസ്ഥ ശിശുവിന്റെ ക്രോമോസോം ഘടന നൂറു ശതമാനം കൃത്യതയോടെ കണ്ടുപിടിക്കാവുന്നതാണ്. ഗർഭസ്ഥ ശിശുവിന് ഡൗൺ സിൻഡ്രോം ഉണ്ട് എന്ന് തെളിയുകയാണെങ്കിൽ മാതാപിതാക്കൾ ജനറ്റിക് കൗൺസിലിംഗിന് വിധേയരാകണം. ഗർഭാവസ്ഥയിൽ ചെയ്യുന്ന പ്രത്യേക ചികിത്സകൾ വഴി മാറ്റിയെടുക്കാവുന്ന പ്രശ്നമല്ല ഇത് എന്നും താൽപര്യമുണ്ടെങ്കിൽ ഗർഭം അലസിപ്പിക്കാവുന്നതാണെന്നും പറഞ്ഞു മനസ്സിലാക്കാനാണിത്.\nഏതാനും ആഴ്ചകൾക്കു മുമ്പ് പുറത്തിറങ്ങിയ ഒരു മലയാളം സിനിമയാണ് "തിരികെ". അതിൽ പ്രധാന കഥാപാത്രത്തെ അവതരിപ്പിച്ചത് ഡൗൺ സിൻഡ്രോമുള്ള ഒരു വ്യക്തിയാണ്. സ്നേഹിക്കാനും സ്നേഹിക്കപ്പെടാനും കൊതിക്കുന്ന, പ്രണയിക്കാനും വിവാഹിതരാകാനും കൊതിക്കുന്ന, സങ്കടപ്പെടാനും ദേഷ്യപ്പെടാനും അറിയുന്ന വ്യക്തികളാണ് അവരെന്ന് ഉറക്കെ പറയുന്നുണ്ട് ആ സിനിമ. സമൂഹത്തിനുള്ള ശക്തമായ ഒരു സന്ദേശമാണ് ഈ സിനിമ നൽകുന്നത്.\nഡൗൺ സിൻഡ്രോം ഉള്ള കുട്ടികളുടെയും അവരുടെ രക്ഷിതാക്കളുടെയും കൂട്ടായ്മ എന്ന നിലയിൽ സപ്പോർട്ട് ഗ്രൂപ്പുകൾ കേരളത്തിൽ എല്ലാ ജില്ലകളിലും നിലവിലുണ്ട്. ഇന്ത്യൻ അക്കാദമി ഓഫ് പീഡിയാട്രിക്സ് എന്ന ശിശുരോഗ വിദഗ്ധരുടെ സംഘടന മുൻകൈ എടുത്താണ് മിക്ക സ്ഥലങ്ങളിലും ഇത് തുടങ്ങിയിരിക്കുന്നത്. തന്റെ കുഞ്ഞിന് ഡൗൺ സിൻഡ്രോം ആണ് എന്നറിയുന്ന ഘട്ടം മുതൽ അവരെ ചേർത്തുപിടിക്കാനും കൂടുതൽ കാര്യങ്ങൾ പറഞ്ഞു മനസ്സിലാക്കിക്കൊടുക്കാനും ഇതിലൂടെ സാധിക്കും. കുഞ്ഞിന്റെ കാര്യങ്ങിൽ ഏറ്റവും നല്ല പുരോഗതി ഉണ്ടാകാൻ ആദ്യ ദിനങ്ങൾ മുതൽ തന്നെ ചെയ്യേണ്ട കാര്യങ്ങൾ എന്തൊക്കെ എന്നും, ഈ ലോകത്ത് ഈ ഒരു പ്രശ്നം നേരിടുന്നതിൽ തങ്ങൾ ഒറ്റക്കല്ല എന്നും പറഞ്ഞു മനസ്സിലാക്കാൻ ഇതിലൂടെ സാധിക്കും. അതിലുപരി ഈ കുട്ടികൾക്ക് വേണ്ട കാര്യങ്ങൾ നാട്ടിൽ ഒരുക്കാനും സമൂഹത്തിന്റെ കാഴ്ചപ്പാടിൽ മാറ്റം വരുത്താനും ഇതിലൂടെ സാധിക്കും. ഏറ്റവും മിടുക്കൻമാർക്കും മിടുക്കികൾക്കും വേണ്ട സൗകര്യങ്ങൾ മാത്രം പോരല്ലോ നാട്ടിൽ.\n(ഇടുക്കി ഗവ. മെഡി.കോളേജിലെ പീഡിയാട്രിക്സ് വിഭാഗം പ്രൊഫസറും ഇന്ത്യൻ അക്കാദമി ഓഫ് പീഡിയാട്രിക്സ് കോഴിക്കോട് ബ്രാഞ്ച് പ്രസിഡന്റുമാണ് ലേഖകൻ)\nContent Highlights: What is Down syndrome Symptoms and causes, Health


Day 1 of GST Council meet ends with tax rates fixed for 80-90% goods, services | 1,205 ഉത്പന്നങ്ങളുടെ നികുതിനിരക്ക് നിശ്ചയിച്ച് ജിഎസ്ടി കൗൺസിൽ; പാലും ഭക്ഷ്യധാന്യങ്ങളും ജിഎസ്ടിയിൽനിന്ന് ഒഴിവാകുമ്പോൾ വില കുറയും; പഞ്ചസാര, തെയില തുടങ്ങിയവയ്ക്ക് അഞ്ചു ശതമാനം മാത്രം നികുതി; ഭൂരിഭാഗം ഉത്പന്നങ്ങൾക്കും 18 ശതമാനം നികുതി - MarunadanMalayali.com\nMay 18, 2017 | 08:59 PM IST | Permalink\nശ്രീനഗർ: ജൂലൈയിൽ രാജ്യത്ത് പ്രാബല്യത്തിലാകുന്ന ചരക്കു സേവന നികുതി(ജിഎസ്ടി) സംബന്ധിച്ച കൗൺസിൽ 1,205 ഉത്പന്നങ്ങളുടെ നികുതി നിരക്ക് നിശ്ചയിച്ചു. ആറ് ഉത്പന്നങ്ങളുടെ കാര്യത്തിൽ തീരുമാനമായിട്ടില്ല. ധനമന്ത്രി അരുൺ ജെയ്റ്റ്‌ലിയുടെ അധ്യക്ഷതയിൽ ശ്രീനഗറിൽ ചേർന്ന കൗൺസിലാണ് നികുതിനിരക്ക് നിശ്ചയിച്ചിരിക്കുന്നത്. 81 ശതമാനം ഉത്പന്നങ്ങൾക്കും 18 ശതമാനത്തിൽ താഴെയാണ് നികുതി.\nപാൽ, ഭക്ഷ്യ ധാന്യങ്ങൾ എന്നിവയെ ജിഎസ്ടി പരിധിയിൽ നിന്ന് ഒഴിവാക്കി. പഞ്ചസാര, തേയില, കാപ്പി തുടങ്ങിയവയ്ക്ക് അഞ്ച് ശതമാനമാകും നികുതി. പേസ്റ്റ്, സോപ്പ്, ഹെയർ ഓയിൽ തുടങ്ങിയവയ്ക്ക് 18 ശതമാനമാണ് നികുതി നിശ്ചയിച്ചിരിക്കുന്നത്. കൗൺസിൽ നാളെയും തുടരും.\nഇന്ന് തീരുമാനമായ 1211 ഉത്പന്നങ്ങളിൽ7ശതമാനം ഉത്പന്നങ്ങളെ ജിഎസ്ടിയിൽ നിന്ന് ഒഴിവാക്കിയിട്ടുണ്ട്. 14 ശതമാനം ഉത്പന്നങ്ങൾ 5% നികുതി പരിധിയിലും 17 ശതമാനം ഉത്പന്നങ്ങൾ 12% നികുതി പരിധിയിലും വരും. 43 ശതമാനം ഉത്പന്നങ്ങളും 18% നികുതി പരിധിയിലാണ് വരിക. ഉയർന്ന നികുതിയായ 28 ശതമാനത്തിന്റെ പരിധിയിൽ വരുന്ന ഉത്പന്നങ്ങൾ 19 ശതമാനമാണ്. സ്വർണത്തിന്റെയും ബീഡിയുടെയും നികുതിയിൽ തീരുമാനമായിട്ടില്ല. സേവന നികുതി സംബന്ധിച്ച് നാളെ തീരുമാനമുണ്ടാകും.


കോൺക്രീറ്റ് വർക്കുകൾക്ക് പകരം കുറഞ്ഞ ചിലവിൽ ട്രസ്സ് വർക്കുകൾ ചെയ്ത് റൂഫ് കൂടുതൽ ഭംഗിയാക്കാം. - Kolo\nകോൺക്രീറ്റ് വർക്കുകൾക്ക് പകരം കുറഞ്ഞ ചിലവിൽ ട്രസ്സ് വർക്കുകൾ ചെയ്ത് റൂഫ് കൂടുതൽ ഭംഗിയാക്കാം.\nസാധാരണയായി ഒരു ഇരുനിലയുള്ള വീട് കെട്ടുക എന്നത് പലരുടെയും സ്വപ്നമാണ്. എന്നാൽ വീട് പണിയുന്ന സമയത്ത് ആവശ്യത്തിന് പണം തികയാത്ത സാഹചര്യങ്ങളിൽ പലരും പിന്നീട് വീടിന്റെ മുകൾ ഭാഗത്തേക്ക് എടുക്കാം എന്ന തീരുമാനത്തിലേക്ക് എത്തുകയാണ് പതിവ്.\nഎന്നാൽ മുൻ കാലങ്ങളിൽ നിന്നും വ്യത്യസ്തമായി വീടിന്റെ മുകൾഭാഗം ട്രസ് വർക്കുകൾ ചെയ്ത് കൂടുതൽ ഭംഗിയാക്കാൻ നിരവധി ഓപ്ഷനുകൾ ഇപ്പോൾ ലഭ്യമാണ്.\nഅതുകൊണ്ടുതന്നെ ചെങ്കല്ല് അല്ലെങ്കിൽ ഇഷ്ടിക ഉപയോഗിച്ച് മുകളിലേക്ക് കെട്ടി കോൺക്രീറ്റ് ചെയ്ത് വലിയ രീതിയിൽ ചിലവ് വരുത്തി വെക്കേണ്ടി വരുന്നില്ല.\nട്രസ്സ് വർക്കുകൾ വ്യത്യസ്തരീതിയിൽ ചെയ്തെടുക്കാമെങ്കിലും അവ ബഡ്ജറ്റ് ഫ്രണ്ട്‌ലി ആയി നല്ല രീതിയിൽ ചെയ്യാനായി ശ്രദ്ധിക്കേണ്ട ചില കാര്യങ്ങളുണ്ട്.അവ എന്തെല്ലാമാണെന്ന് വിശദമായി മനസ്സിലാക്കാം.\nമോഡേൺ ടെക്നോളജി ഉപയോഗപ്പെടുത്തി ട്രസ്സ് വർക്കുകൾ ചെയ്യുന്ന രീതി.\nവീടിന്റെ മുകൾഭാഗം കൂടുതൽ ഭംഗിയായി നിർമ്മിച്ചെടുക്കുന്നതിൽ ട്രസ് വർക്കുകൾ ഒരു പ്രധാന പങ്ക് വഹിക്കുന്നു.GP സ്ക്വയർ പൈപ്പുകൾ ഉപയോഗപ്പെടുത്തി മോഡേൺ രീതിയിൽ വീടിന്റെ മേൽക്കൂര ട്രസ് വർക്കുകൾ ചെയ്തെടുക്കാൻ സാധിക്കുന്നതാണ്.\nതുടർന്ന് അതിനു മുകളിൽ ഗ്ലാസ് വർക്കുകൾ നൽകുകയാണെങ്കിൽ കൂടുതൽ ഭംഗി ലഭിക്കുകയും ചെയ്യും.\nഅങ്ങിനെ ചെയ്യുന്നത് വഴി വീട്ടിനകത്തേക്ക് കൂടുതൽ വെളിച്ചം ലഭിക്കുന്നതിനും അതേസമയം ഒരു മോഡേൺ ലുക്ക് ലഭിക്കുന്നതിനും സഹായിക്കുന്നു.\nGI പൈപ്പുകൾ ഉപയോഗിച്ച് ട്രസ്സ് വർക്ക് ചെയ്ത ശേഷം ഭിത്തികൾക്ക് AAC ബ്ലോക്കുകൾ ഉപയോഗപ്പെടുത്താവുന്നതാണ്. ഭിത്തികളിലേക്ക് ഉള്ള ലോഡ് കുറക്കുന്ന രീതിയിൽ ഉപയോഗിക്കുന്നതിന് വേണ്ടിയാണ് AAC ബ്ലോക്കുകൾ തിരഞ്ഞെടുക്കുന്നത്.\nട്രസ്സ് വർക്കിനെ സാധാരണ ബിൽഡിംഗ് നിർമ്മാണ രീതിയിൽ നിന്നും വ്യത്യസ്തമാക്കുന്ന കാര്യങ്ങൾ\nവീടിന്റെ സുരക്ഷ ഉറപ്പു വരുത്തുന്നതിനു വേണ്ടി ഇന്ന് മിക്ക ആളുകളും വീടിന്റെ മുകൾ ഭാഗം ട്രസ്സ് വർക്ക് ചെയ്ത്ഷീറ്റ് കവറേജ് നൽകുന്നുണ്ട്. ഇങ്ങനെ ചെയ്യുന്നത് വഴി മഴ,കാറ്റ്, ചൂട് എന്നിവയിൽ നിന്നെല്ലാം വീടിന് കൂടുതൽ സുരക്ഷ ഉറപ്പു വരുത്താൻ സാധിക്കുന്നു.\nഅതേസമയം വീട്ടാവശ്യങ്ങൾക്കും, തുണി അലക്കി ഇടാനുള്ള ഒരിടമായി ട്രസ് വർക്ക് ഉപയോഗിച്ച് മേൽക്കൂരകൾ മാത്രം നിർമിച്ചു നൽകുന്ന രീതികളും പലരും ഉപയോഗപ്പെടുത്തുന്നുണ്ട്.\nയാതൊരു രീതിയിലും ബെൻഡ് ആവാത്ത രീതിയിൽ ഉള്ള കമ്പികൾ ഉപയോഗപ്പെടുത്തിയാണ് ട്രസ്സ് വർക്ക് ചെയ്യുന്നത്.\nകൂടാതെ എല്ലാ ഭാഗത്തേക്കും നൽകിയിട്ടുള്ള വെയിറ്റ്, ലോഡ് എന്നിവയെ ബാലൻസ് ചെയ്യാനുള്ള കപ്പാസിറ്റി നിർമ്മാണത്തിന് ഉപയോഗിക്കുന്ന കമ്പികൾക്ക് ആവശ്യമാണ്. കാലത്തിന് അനുസരിച്ച് വീടിന്റെ രൂപ ഘടനയിൽ മാറ്റം വരുത്താൻ ആഗ്രഹിക്കുന്നവർക്ക് തിരഞ്ഞെടുക്കാവുന്ന ഒരു മികച്ച ഓപ്ഷൻ ആണ് ട്രസ്സ് വർക്ക്.\nഇതിനുള്ള പ്രധാന കാരണം കമ്പികൾ എളുപ്പത്തിൽ എടുത്ത് മാറ്റി മറ്റൊരു രൂപത്തിലേക്ക് കൺവെർട്ട് ചെയ്യാൻ സാധിക്കുന്നു എന്നത് തന്നെയാണ്. വളരെ കുറഞ്ഞ സമയത്തിനുള്ളിൽ തന്നെ പണി പൂർത്തിയാവുകയും ചെയ്യുന്നു.\nപ്രധാനമായും ഓഫീസ് പോലുള്ള കെട്ടിടങ്ങളുടെ നിർമ്മാണ പ്രവർത്തികൾക്കാണ് ഇപ്പോൾ കൂടുതലായും ട്രസ് റൂഫിംഗ് ഉപയോഗപ്പെടുത്തുന്നത് എങ്കിലും ഇന്ന് വീടുകളുടെ നിർമ്മാണത്തിലേക്ക് ഇവ കൂടുതലായി വ്യാപിപ്പിച്ചു തുടങ്ങിയിരിക്കുന്നു.\nഒറ്റ നില കെട്ടിടങ്ങളിൽ ലീക്കേജ് പ്രശ്നങ്ങൾ വരുന്ന സന്ദർഭങ്ങളിൽ മിക്ക ആളുകളും ഉപയോഗപ്പെടുത്തുന്ന ഒരു രീതിയായി ട്രസ് വർക്ക് മാറിക്കൊണ്ടിരിക്കുന്നു.\nവീടിന്റെ ബാൽക്കണിയോട് ചേർന്നുള്ള ഭാഗങ്ങളെല്ലാം ട്രസ് വർക്ക് ചെയ്ത് കൂടുതൽ ഭംഗിയാക്കി എടുക്കാൻ സാധിക്കും.\nഈ ഒരു വർക്ക് ചെയ്യുമ്പോൾ അതിനോടൊപ്പം തന്നെ യോജിപ്പിച്ച് ഉപയോഗിക്കാവുന്ന ഒരു മെറ്റീരിയലാണ് V ബോർഡുകൾ. കാഴ്ചയിൽ ഒരു കോൺക്രീറ്റ് ചുമരിനോട് സാദൃശ്യം തോന്നുമെങ്കിലും V ബോർഡുകൾ സെപ്പറേറ്റ് ബോർഡ് രീതിയിലാണ് നൽകുന്നത്.\nട്രസ് വർക്ക് ചെയ്യുമ്പോൾ വരുന്ന ചിലവ്\nഓരോ വീടിന്റെയും ആവശ്യത്തിന് അനുസരിച്ച് ഉപയോഗിക്കേണ്ട പൈപ്പിന്റെ അളവ് വ്യത്യസ്തമാകും. കൂടാതെ ട്രസ് വർക്ക് ചെയ്തതിനു മുകളിൽ റൂഫിംഗ് നൽകുന്നതിന് തിരഞ്ഞെടുക്കുന്ന മെറ്റീരിയൽ അനുസരിച്ച് വിലവ്യത്യാസം പ്രതീക്ഷിക്കാം.\nഭിത്തികൾ നിർമ്മിക്കുന്നതിന് ആവശ്യമായ AAC ബ്ലോക്കുകളുടെ വില കൂട്ടിയാൽ തന്നെ കോൺക്രീറ്റിൽ നിർമ്മിച്ചെടുക്കുന്ന ഒരു മേൽക്കൂരയുടെ അത്രയും ചിലവ് വരുന്നില്ല എന്നത് എടുത്തു പറയേണ്ട പ്രത്യേകതയാണ്.\nറൂഫ് വർക്കുകൾക്ക് ഓരോരുത്തർക്കും ആവശ്യാനുസരണം നാടൻ ഓട്, സെറാമിക് ടൈലുകൾ എന്നിവയിൽ ഏത് വേണമെങ്കിലും തിരഞ്ഞെടുത്ത് നൽകാവുന്നതാണ്.\nവീട് നിർമാണത്തിൽ ചിലവ് കുറയ്ക്കാൻ ആഗ്രഹിക്കുന്നവർക്ക് തിരഞ്ഞെടുക്കാവുന്ന ഒരു മികച്ച ഓപ്ഷനായി ട്രസ് വർക്കുകളെ കണക്കാക്കാം.\nTagged Home construction, tensile roofing\nവസ്തുവിനെ പറ്റി നമ്മൾ അറിയാതെ പോകുന്ന വസ്തുതകൾ.\nലാൻഡ്സ്കേപ്പിങ് ചെയ്യുമ്പോൾ ഈ കാര്യങ്ങൾ കൂടി ശ്രദ്ധിച്ചാൽ ചിലവ് കുറച്ച് കൂടുതൽ ഭംഗിയാക്കാം.\nഓട് ആണോ വാർപ്പാണോ വീടിന് അനുയോജ്യം.\nവീടിന്‍റെ റൂഫും മോഡേണ് ടെക്നോളജികളും.\nവാട്ടർ പ്രൂഫിങ്: സാങ്കേതികമായ പൂർണ വിവരങ്ങൾ\nസീലിങ്ങിൽ കൂടുതൽ ഭംഗി നൽകാനായി ഉപയോഗപ്പെടുത്താം വുഡൻ ജിപ്സം സീലിംഗ്.\nറൂഫ് പ്ലാസ്റ്ററിങ്ങിൽ ഈ കാര്യങ്ങൾക്ക് കൂടുതൽ ശ്രദ്ധ നൽകിയാൽ വീട് ചോർന്നൊലിക്കുമെന്ന പേടി വേണ്ട.


Monday June 1st, 2020 - 2:33:pm\nകൂടത്തായി കൊലപാതക പരമ്പര സിനിമയാകുന്നു ; അന്വേഷണ ഉദ്യോഗസ്ഥനായി മോഹ...\nകൂടത്തായി കൊലപാതക പരമ്പര സിനിമയാകുന്നു ; അന്വേഷണ ഉദ്യോഗസ്ഥനായി മോഹന്‍ലാല് വേഷമിടും\nUpdated: Wednesday9October 2019 09:34:38 AM\nകേരളത്തെ ഞെട്ടിച്ച കൂടത്തായി കൊലപാതക പരമ്പര സിനിമയാകുന്നു. ജനശ്രദ്ധ പിടിച്ചു പറ്റിയ അന്വേഷണ ഉദ്യോഗസ്ഥനായി മോഹന്‍ലാലാണ് എത്തുന്നത്. സിനിമയുടെ തിരക്കഥ, സംവിധാനം തുടങ്ങിയവയെ കുറിച്ചുള്ള വിവരങ്ങള് പുറത്തുവന്നിട്ടില്ല.\nനേരത്തെ മോഹന്‍ലാലിനെ നായകനാക്കി നിര്‍മ്മിക്കാനുള്ള കുറ്റാന്വേഷണ സിനിമയുടെ കഥ തയ്യാറാക്കിയിരുന്നു. ഇതിന് പകരമായാണ് കൂടത്തായി കൊലപാതക പരമ്പര സിനിമയാക്കുന്നതെന്ന് നിര്‍മ്മാതാവ് ആന്റണി പെരുമ്പാവൂര് അറിയിച്ചിരിക്കുന്നത്. ആദ്യം തയ്യാറാക്കിയ കഥയുടെ ഭാഗങ്ങളും ചിത്രത്തില് ഉള്‍പ്പെടുത്തും. സിനിമയുടെ ചിത്രീകരണം ഫെബ്രുവരിയില് ആരംഭിക്കുമെന്നാണ് റിപ്പോര്‍ട്ട്.\nകോഴിക്കോട്ടെ കൂടത്തായിലാണ് കേരളത്തെ ഞെട്ടിച്ച കൊലപാതക പരമ്പര നടക്കുന്നത്. 2002 മുതല് 2016 വരെയുള്ള കാലയളവില് ഒരു കുടുംബത്തിലെ ആറ് പേര് കൊല്ലപ്പെടുന്നതാണ് കേസ്. വര്‍ഷങ്ങളുടെ ഇടവേളകളിലാണ് മരണം.ആറ് വര്‍ഷം മുമ്പ് മരിച്ച റോയിയുടെ മൃതദേഹം ബന്ധുക്കള് പറഞ്ഞതനുസരിച്ച് പോസ്റ്റ്‌മോര്‍ട്ടം നടത്തിയപ്പോള് വിഷം ഉള്ളില്‍ച്ചെന്നതായി കണ്ടെത്തിയിരുന്നു. ടോം തോമസിന്റെ സ്വത്ത് മകന്റെ ഭാര്യയായ ജോളി വ്യാജ ഒസ്യത്തുപയോഗിച്ച് തട്ടിയെടുക്കാന് ശ്രമിച്ചതോടെയാണ് ഇളയമകന് റോജോ പരാതി നല്‍കുന്നത്. പരാതിക്കാരനെ കേസില് നിന്ന് പിന്തിരിപ്പിക്കാനും ജോളി ശ്രമിച്ചു. പിന്നീട് നടത്തിയ അന്വേഷണത്തിലാണ് കൊലപാതകങ്ങളിലെ ജോളിയുടെ പങ്ക് പോലീസ് കണ്ടെത്തുന്നത്. ഉടന് തന്നെ ജോളിയെ പോലീസ് അറസ്റ്റ് ചെയ്തു.\nനിലവില് കേസന്വേഷണം തുടരുകയാണ്.\nRead more topics: koodatai case, film, mohanlal\nkoodatai case mohanlal will act as police officer


കണ്ണൂരില് ട്രാന്‍സ്‌ജെന്‍ഡര് തീ കൊളുത്തി ആത്മഹത്യ ചെയ്തു Kannur metro online news|www.kannurmetroonline.com\nകണ്ണൂരില് ട്രാന്‍സ്‌ജെന്‍ഡര് തീ കൊളുത്തി ആത്മഹത്യ ചെയ്തു\nPublished on 10 February 2021 10:34 am IST\nകണ്ണൂര്: കണ്ണൂര് കോര്‍പറേഷനിലേക്ക് സ്വതന്ത്ര സ്ഥാനാര്‍ഥിയായി മത്സരിച്ച ട്രാന്‍സ്‌ജെന്‍ഡര് തീ കൊളുത്തി ആത്മഹത്യ ചെയ്തു. തോട്ടട സമാജ്വാദി കോളനിയിലെ സുലൈമാന്റെയും കൊച്ചമ്മയുടെയും മകളായ കെ.സ്‌നേഹ(34)യാണ് മരിച്ചത്. ഗുരുതരമായി പൊള്ളലേറ്റ സ്‌നേഹയെ ഉടന് കണ്ണൂരിലെ സ്വകാര്യ ആശുപത്രിയിലും പിന്നീട് പരിയാരം മെഡിക്കല് കോളജിലും പ്രവേശിപ്പിച്ചെങ്കിലും ഇന്നു രാവിലെയോടെ മരണം സംഭവിക്കുകയായിരുന്നു.\nഇന്നലെ വൈകുന്നേരം 5.30ഓടെ കുടുബാംഗങ്ങള്‍ക്കൊപ്പം സംസാരിച്ചു നില്‍ക്കുന്നതിനിടെ സ്‌നേഹ മണ്ണെണ്ണ ദേഹത്തൊഴിച്ച് വീടിനു പുറത്തേക്കിറങ്ങി തീ കൊളുത്തുകയായിരുന്നു. കുടുംബവഴക്കാണ് ആത്മഹത്യയ്ക്കു കാരണമെന്നാണ് പോലിസ് നിഗമനം. ഇക്കഴിഞ്ഞ തദ്ദേശ തെരഞ്ഞെടുപ്പില് കണ്ണൂര് കോര്‍പറേഷന് കിഴുന്ന 36ാം ഡിവിഷനിലെ സ്വതന്ത്ര സ്ഥാനാര്‍ഥിയായി മത്സരിച്ച സ്‌നേഹ നേരത്തെ പരിചയമുള്ള രാജേഷ് എന്നയാളെ ക്ഷേത്രത്തില് നടന്ന ചടങ്ങില് അടുത്തിടെ വിവാഹം ചെയ്തിരുന്നു. കഴിഞ്ഞ ഒരാഴ്ചയായി ഇവര് കോളനിയിലെ സ്‌നേഹയുടെ കുടുബാംഗങ്ങളുമൊത്ത് താമസിച്ചു വരികയാണ്. സംഭവം നടക്കുമ്പോള് മാതാപിതാക്കളും സഹോദരന് ജോയിയും വീട്ടിലുണ്ടായിരുന്നു. മറ്റൊരു സഹോദരിയും മക്കളും ഇവിടെയാണ് താമസം.\nസംസ്ഥാനത്തെ തന്നെ ആദ്യത്തെ ട്രാന്‍സ്‌ജെന്റര് കുടുംബശ്രീയുടെ അംഗമായിരുന്നു. കുടുംബശ്രീയുടെ കീഴില് തുടങ്ങിയ ചിപ്‌സ് നിര്‍മാണ യൂണിറ്റിലും കാറ്ററിങ് ജോലിയിലും നിര്‍മാണമേഖലയിലും തൊഴിലെടുത്ത് വരികയായിരുന്നു. സംഭവത്തില് എടക്കാട് പോലിസ് കോളനിയിലും ആശുപത്രിയിലും എത്തി പരിശോധന നടത്തി. മൃതദേഹം പരിയാരം മെഡിക്കല് കോളജ് മോര്‍ച്ചറിയില് സൂക്ഷിച്ചിരിക്കുകയാണ്. കോവിഡ് പരിശോധനയ്ക്കു ശേഷം മൃതദേഹം സമാജ്വാദി കോളനിയിലെ വീട്ടിലും തുടര്‍ന്ന് കാല്‍ടെക്‌സിലെ സഹപ്രവര്‍ത്തകരുടെ വീട്ടിലും പൊതുദര്‍ശനത്തിനു വെക്കും. വൈകീട്ടോടെ സംസ്‌കാരം നടക്കും.\nTHOTTADA KANNUR KERALA SUICIDE OBIT TRANSGENDER SAMAVAD COLONY


ജോസഫ്: വേദനിക്കുന്നവരുടെ സങ്കേതം – Nelson MCBS\nജോസഫ്: വേദനിക്കുന്നവരുടെ സങ്കേതം\nBy Nelson on April 6, 2021 • ( Leaveacomment )\nജോസഫ് ചിന്തകൾ 119\nയൗസേപ്പിതാവിൻ്റെ ലുത്തിനിയായിൽ വേദനിക്കുന്നവരുടെ സങ്കേതമേ (Solacium miserorum) എന്ന മറ്റൊരു അഭിസംബോധനയാണ് ഇന്നത്തെ ചിന്താവിഷയം. വേദനിക്കുന്നവരെ മറവിയുടെ പിന്നാമ്പുറങ്ങളിലേക്ക് ഉപേക്ഷിക്കാതെ കരുതലിൻ്റെ കരവലയത്തിൽ കാത്തു സൂക്ഷിക്കാൻ ദൈവ പിതാവു ഭൂമിയിൽ കണ്ടെത്തിയ പ്രതിനിധിയാണ് യൗസേപ്പിതാവ്.\nവേദനിക്കുന്ന ഹൃദയങ്ങളെ മനസ്സിലാക്കാനും അവരോടൊപ്പം പങ്കുചേരാനും യൗസേപ്പിതാവിനു സവിശേഷമായ കഴിവും ഹൃദയവിശാലതയും ഉണ്ടായിരുന്നു. വേദനകളും ഒറ്റപ്പെടുത്തലുകളും ജീവിതത്തിൽ ചാകര തീർക്കുമ്പോൾ കൂടെയിരിക്കാൻ ആശ്വസിപ്പിക്കാൻ ഒരാളുണ്ടായിരിക്കുക എന്നത് ഏതൊരു മനുഷ്യ മനസ്സിൻ്റെയും അടങ്ങാത്ത ആഗ്രഹമാണ്. ജീവിതത്തിലെ ഇത്തരം നിർണ്ണായക നിമിഷങ്ങളിൽ ദൈവ പിതാവു ചൂണ്ടിക്കാണിച്ചു തരുന്ന വഴിവിളക്കാണ് നസറത്തിലെ യൗസേപ്പിതാവ്.\nദൈവപുത്രൻ പോലും പരിലാളന ഏറ്റുവാങ്ങിയ ആ പിതൃഹൃദയത്തിനു വേദനിക്കുന്നവരെയും കണ്ണീരണിയുന്നവരെയും കരുതലോടെ മാറോടണയ്ക്കാൻ സവിശേഷമായ നൈപുണ്യമുണ്ട്. വേദനിക്കുന്നവരുകൂടെ നിൽക്കുകയും അവരുടെ വേദന സ്വന്തം വേദനയായി കരുതി ജീവിക്കുകയും ചെയ്യുമ്പോഴാണ് ജീവിതം സാക്ഷാത്കരിക്കപ്പെടുന്നതെന്നു യൗസേപ്പിതാവു പഠിപ്പിക്കുന്നു.\nവേദനിപ്പിക്കുന്നവരെ സഹായിക്കുക എന്നത് ഓരോ ക്രൈസ്തവൻ്റെയും കടമയും ഉത്തരവാദിത്വവുമാണ്. വേദനിക്കുന്നവരെ കാണുമ്പോൾ ഒഴിവു കഴിവുകൾ കണ്ടെത്തുന്നവർ യൗസേപ്പിതാവിൽ നിന്നു ഇനിയും പഠിക്കേണ്ടിയിരുന്നു. അപരൻ്റെ വേദനകളിൽ ഇടപെട്ടാൽ എൻ്റെ സ്വൈര്യ ജീവിതം നഷ്ടപ്പെടുമോ എന്ന മിഥ്യാബോധം നമ്മളെ പിന്നോട്ടു വലിക്കുമ്പോൾ, വേദനിക്കുന്നവരെ കാണുമ്പോൾ അവരെ കരുതലോടെ കരവലയത്തിലാക്കാൻ യൗസേപ്പിതാവു നമ്മെ വെല്ലുവിളിക്കുന്നു.\nഅനുദിനവിശുദ്ധർ – ഏപ്രിൽ 6\nദൈവകാരുണ്യ നൊവേന – അഞ്ചാം ദിവസം


അപ്പോ തല്‍ക്കാലം ഭീമന്റെ വഴിക്കു പോട്ടെ കാര്യങ്ങള്; കിടിലന് ട്രെയ്‌ലറുമായി ഭീമന്റെ വഴി | DoolNews\nഅപ്പോ തല്‍ക്കാലം ഭീമന്റെ വഴിക്കു പോട്ടെ കാര്യങ്ങള്; കിടിലന് ട്രെയ്‌ലറുമായി ഭീമന്റെ വഴി\nFriday, 12th November 2021, 1:45 pm\nഅഷറഫ് ഹംസയുടെ സംവിധാനത്തില് കുഞ്ചാക്കോ ബോബന് പ്രധാന കഥാപാത്രത്തെ അവതരിപ്പിക്കുന്ന ഭീമന്റെ വഴിയുടെ ട്രെയ്ലര് പുറത്തിറങ്ങി. സുരാജ് വെഞ്ഞാറമൂടിന്റെ ശബ്ദത്തോടെയാണ് ട്രെയ്ലര് അരംഭിക്കുന്നത്. ഈ വഴി എന്നു പറയുന്നത് പ്രതീക്ഷയുടെയും പുരോഗതിയുടെയും അടയാളമാണ് എന്നു പറഞ്ഞാണ് ട്രെയിലര് ആരംഭിക്കുന്നത്.\nവഴി അടിസ്ഥാന പ്രശ്നമായിട്ടുള്ള കുറച്ചാളുകളെയാണ് ട്രെയ്ലറില് കാണിക്കുന്നത്. സിനിമയുടെ കഥയിലേക്ക് സൂചന തന്നുകൊണ്ടാണ് ഒരു മിനിറ്റും 45 സെക്കന്റുമുള്ള വീഡിയോ അവസാനിക്കുന്നത്.\nകുഞ്ചാക്കോ ബോബന്, ചെമ്പന് വിനോദ് ജോസ്, സുരാജ് വെഞ്ഞാറമൂട്, വിന്‍സി അലോഷ്യസ്, ബിനു പപ്പു, ജിനു ജോസഫ്, ചിന്നു ചാന്ദ്നി, നസീര് സംക്രാന്തി തുടങ്ങിയവരാണ്് ട്രെയ്ലറിലുള്ളത്.\nലാലുമായിട്ട് പ്രിയദര്‍ശന് കടുത്ത ഭാഷയില് സംസാരിക്കേണ്ടി വന്നു; സുരേഷ് കുമാര് പറയുന്നു\nഅങ്കമാലി ഡയറീസ് എന്ന ചിത്രത്തിനു ശേഷം നടന് ചെമ്പന് വിനേദ് ജോസ് തിരക്കഥയൊരുക്കുന്നു എന്ന പ്രത്യേകതയും ചിത്രത്തിനുണ്ട്. ഈ മാസം ആദ്യമാണ് ചിത്രത്തിന്റെ ഫസ്റ്റ് ലുക്ക് പോസ്റ്റര് പുറത്തു വന്നത്. ഡിസംബര് മൂന്നിനാണ് ചിത്രത്തിന്റെ തിയേറ്റര് റിലീസ്.\nചെമ്പോസ്‌കി മോഷന് പിക്ചേഴ്സിന്റെ ബാനറില് ചെമ്പന് വിനോദ് ജോസ്, റിമ കല്ലിങ്കല്, ആഷിഖ് അബു എന്നിവര് ചേര്‍ന്നാണ് ഭീമന്റെ വഴി നിര്‍മ്മിക്കുന്നത്. തമാശ എന്ന ചിത്രത്തിന് ശേഷം അഷറഫ് ഹംസ സംവിധാനം ചെയ്യുന്ന ചിത്രമാണ് ഭീമന്റെ വഴി.\nകുറ്റിപ്പുറത്താണ് സിനിമയുടെ ചിത്രീകരണം നടന്നത്. പട, ഒറ്റ്, ന്നാ താന് കേസ് കൊട്, എന്താടാ സജി, നീലവെളിച്ചം, അറിയിപ്പ് തുടങ്ങി നിരവധി ചിത്രങ്ങളാണ് കുഞ്ചോക്കോ ബോബന്റേതായി അണിയറയില് ഒരുങ്ങുന്നത്.


Janmabhumi| റിലയന്‍സ് ജിയോയുടെ തേരോട്ടം: 2021 അവസാനം 5ജി ശൃംഖലയും; ആദ്യം തച്ചുടയ്ക്കല്, പിന്നെ വിപ്ലവം…\nറിലയന്‍സ് ജിയോയുടെ തേരോട്ടം: 2021 അവസാനം 5ജി ശൃംഖലയും; ആദ്യം തച്ചുടയ്ക്കല്, പിന്നെ വിപ്ലവം…\nOctober 14, 2021, 11:53 a.m.\n35 ശതമാനം വിപണി ഇപ്പോള് ജിയോയുടെ കൈവശമാണ്\nഇന്ന് മൊബീല്, ബ്രോഡ്ബാന്‍ഡ് മേഖലകളില് ഏറ്റവും വലിയ വിപണിവിഹിതം കൈയാളുന്നത് ജിയോയാണ്. അന്ന് ഒരു ജിബിക്ക് 200ലധികം രൂപയായിരുന്നു വിലയെങ്കില് ഇന്നത് 10 രൂപയില് താഴെയായിരിക്കുന്നു... ഡാറ്റയുടെ ജനകീയവല്‍ക്കരണത്തോടൊപ്പം ഭാവി മുന്‍കൂട്ടിക്കണ്ടുള്ള ഒരു വിപ്ലവത്തിനും നാന്ദി കുറിച്ചു എന്നതാണ് ഇന്ത്യന് ബിസിനസ് ചരിത്രത്തില് ജിയോയുടെ ഏറ്റവും വലിയ പ്രസക്തി. ടെലികോം മേഖലയെ സംബന്ധിച്ചിടത്തോളം, ജിയോയ്ക്ക് മുമ്പും ജിയോയ്ക്ക് ശേഷവും എന്ന പുതിയ അളവുകോല് തന്നെ സൃഷ്ടിക്കപ്പെട്ടു. എന്നാല് കേവലം ടെലികോം രംഗത്ത് മാത്രമല്ല, വിനോദവും പണമിടപാടും ഭക്ഷ്യവിതരണവും ഉള്‍പ്പടെ അനേകം മേഖലകളുടെ അസാമാന്യമായ കുതിപ്പിന് കൂടി വഴിവെച്ചു റിലയന്‍സ് ജിയോയുടെ തേരോട്ടം. അഞ്ച് വര്‍ഷത്തിനിടെ ജിയോ സൃഷ്ടിച്ച മാറ്റങ്ങള് എന്തെല്ലാമെന്ന് നോക്കാം...\nഇന്ത്യയില് അതിവേഗ 4ജി ഇന്റര്‍നെറ്റ് എത്തിത്തുടങ്ങിയിട്ട് അധികകാലമായിരുന്നില്ല. എങ്കിലും, അന്ന്, 2015ല് ഒരു ജിബി മൊബീല് ഡാറ്റയ്ക്ക് ഉപഭോക്താക്കള് നല്‍കിയിരുന്ന വില 225 രൂപയായിരുന്നു. ഇന്നിത് കേള്‍ക്കുമ്പോള് ചിലരെങ്കിലും അല്‍ഭുതപ്പെടുന്നുണ്ടാകും. എന്നാല് ആറ് വര്‍ഷം മുമ്പ് അതായിരുന്നു സ്ഥിതി. പരിധിയില്ലാത്ത മൊബീല് ഇന്റര്‍നെറ്റ് എന്നുള്ളത് ഉപഭോക്താക്കളുടെ സ്വപ്നത്തില് പോലുമില്ലാത്ത കാര്യമായിരുന്നു. അതേസമയം ഡാറ്റയുടെ ജനാധിപത്യവല്‍ക്കരണം ലക്ഷ്യമിട്ട് മുകേഷ് അംബാനിയെന്ന ശതകോടീശ്വര സംരംഭകന് വളരെ കണക്കുകൂട്ടിയ ഒരു പദ്ധതി അവതരിപ്പിക്കാന് ഏറെ നാളായി കാത്തിരിക്കുകയായിരുന്നു.\nഅതിന്റെ സാക്ഷാല്‍ക്കാരമായിരുന്നു 2016 സെപ്റ്റംബര് അഞ്ചിന് കണ്ടത്. റിലയന്‍സ് ഇന്‍ഡസ്ട്രീസിന്റെ ടെലികോം വിഭാഗമായ റിയലന്‍സ് ജിയോ അന്നാണ് ലോഞ്ച് ചെയ്തത്. അതുവരെ നിലനിന്നിരുന്ന ടെലികോം സമ്പ്രദായങ്ങളെയെല്ലാം ഉടച്ചുവാര്‍ത്തുള്ളതായിരുന്നു ജിയോയുടെ രംഗപ്രവേശം. മുകേഷ് അംബാനിയുടെ 90 മിനിറ്റ് നീണ്ടുനിന്ന പ്രസംഗമായിരുന്നു മറ്റ് ടെലികോം കമ്പനികളെയും രാജ്യത്തെയാകെയും അമ്പരപ്പിച്ചത്. ഇനി ഇന്ത്യയും ഇന്ത്യക്കാരും പുറകിലാകില്ല. ഇപ്പോള് മൊബീല് ബ്രോഡ്ബാന്‍ഡ് ഇന്റര്‍നെറ്റ് ലഭ്യതയില് ഇന്ത്യയുടെ സ്ഥാനം 155 ആണ്. 230 രാജ്യങ്ങളുടെ പട്ടികയിലാണിത്. ഇത് മാറ്റുകയാണ് ജിയോയുടെ ഉദ്ദേശ്യം-റിലയന്‍സ് ഇന്‍ഡസ്ട്രീസിന്റെ വാര്‍ഷിക പൊതുയോഗത്തില് അന്ന് അംബാനി പറഞ്ഞു.\nഏതൊരു ഉപഭോക്താവിനും ഒരിക്കലും നിരസിക്കാനാകാത്ത ഒരു ഡീലാണ് മുകേഷ് അംബാനി മുന്നോട്ടുവെച്ചത്. പ്രതിദിനം സൗജന്യമായി നാല് ജിബി ഡാറ്റ. സൗജന്യവോയ്സ് കോളുകളും. റിലയന്‍സ് ജിയോ ലോഞ്ച് ചെയ്ത് കേവലം ആറ് മാസത്തിനുള്ളില് ലോകത്തില് ഏറ്റവും കൂടുതല് മൊബീല് ഡാറ്റ ഉപയോഗിക്കപ്പെടുന്ന രാജ്യങ്ങളില് ഇന്ത്യ മുന്നിലെത്തി. ഓരോ മാസവും ഒരു ബില്യണ് ജിബി ഡാറ്റ ഉപയോഗിക്കുകയെന്ന അവസ്ഥയിലേക്കാണ് മാസങ്ങള്‍ക്കുള്ളില് രാജ്യമെത്തിയത്. ജിയോ വരുന്നതിന് മുമ്പ് ഇത് പ്രതിമാസം 200 മില്യണ് ജിബി മാത്രമായിരുന്നു.\nവളരെ വില കുറഞ്ഞ ഡാറ്റ പ്ലാനുകളിലൂടെ സാധാരണക്കാരും അതിസാധാരണക്കാരുമായ ദശലക്ഷക്കണക്കിന് ഇന്ത്യക്കാരെ ഇന്റര്‍നെറ്റ് യുഗത്തിലേക്ക് കൈ പിടിച്ചുനടത്തി അംബാനി. അവര്‍ക്കുപയോഗിക്കാന് വില കുറഞ്ഞ സ്മാര്‍ട്ട് ഫോണുകളും ലഭ്യമാക്കി.\nജിയോയുടെ ഡാറ്റ വിപ്ലവം ടെലികോം മേഖലയില് മാത്രമല്ല. വിനോദവും ഫിന്‍ടെക്കും പേമെന്റും ഉള്‍പ്പടെ നിരവധി രംഗങ്ങളില് അതിവേഗ വളര്‍ച്ചയുണ്ടാക്കി. ഡിജിറ്റല് പേമെന്റും ഓണ്‍ലൈന് സ്ട്രീമിംഗുമെല്ലാം സാധാരണക്കാര്‍ക്ക് പ്രാപ്യമായിത്തുടങ്ങി. യഥാര്‍ത്ഥത്തില് വലിയൊരു വിസ്ഫോടനമായിരുന്നു അത്. ജിയോയുടെ വരവിന് ശേഷം, 2018 ആയപ്പോഴേക്കും ഇന്ത്യയിലെ ഇന്റര്‍നെറ്റ് ലഭ്യതയില് 35 ശതമാനത്തിന്റെ വന് വര്‍ധനയാണുണ്ടായത്.\n2016 അവസാനമായപ്പോഴേക്കും ആപ്പ് ഡൗണ്‍ലോഡുകളുടെ കാര്യത്തില് ചൈനയ്ക്ക് പിന്നാലെ ഇന്ത്യ രണ്ടാമതെത്തി. അതിലും ഒരു വര്‍ഷം മുമ്പ് ഇത്തരമൊരു കാര്യം സ്വപ്നങ്ങളില് പോലുമുണ്ടായിരിക്കില്ലെന്നാണ് ഗുരുഗ്രാം കേന്ദ്രമാക്കി പ്രവര്‍ത്തിക്കുന്ന ഇന്‍സ്റ്റിറ്റ്യൂട്ട് ഫോര് സ്ട്രാറ്റജി ആന്‍ഡ് കോംപറ്റിറ്റീവ്നെസ് പുറത്തിറക്കിയ റിപ്പോര്‍ട്ടില് പറയുന്നത്.\nഇന്റര്‍നെറ്റ് അധിഷ്ഠിത സ്റ്റാര്‍ട്ടപ്പുകളിള്‍ക്ക് വന് ആവേശമാണ് ജിയോയുടെ വരവ് നല്‍കിയത്. ഓണ്‍ലൈന് ഭക്ഷ്യവിതരണ പ്ലാറ്റ്ഫോമായ സൊമാറ്റോ, ആപ്പ് അധിഷ്ഠിത ഓണ്‍ലൈന് ടാക്സി ബുക്കിംഗ് പ്ലാറ്റ്ഫോമായ ഒല, അര്‍ബന്‍ക്ലാപ്പ് തുടങ്ങിയ നിരവധി സംരംഭങ്ങള് ജിയോ വിപ്ലവത്തില് വെന്നിക്കൊടി നാട്ടി. ഒടിടി സംസ്‌കാരത്തിലേക്ക് ഇന്ത്യ കടന്നതിനും കാരണം ജിയോ തന്നെയാണ്. ആഗോള ഒടിടി ഭീമന്മാരായ ആമസോണിനും നെറ്റ്ഫ്ളിക്സിനും ഇന്ത്യയില് വേരുറപ്പിക്കാന് സഹായിച്ചത് ജിയോയുടെ സകലര്‍ക്കും താങ്ങാവുന്ന ഡാറ്റ പ്ലാനുകളാണ്. 2021 അവസാനത്തോട് കൂടി 5ജി ശൃംഖലയും തുടങ്ങാനുള്ള തയാറെടുപ്പിലാണ് റിലയന്‍സ് ജിയോ.\nഭാരതി എയര്‍ടെല്ലും വോഡഫോണും ബിഎസ്എന്‍എല്ലും ഐഡിയയുമെല്ലാം അരങ്ങ് വാണിരുന്ന ടെലികോം വിപണിയിലേക്കായിരുന്നു ജിയോയുടെ രംഗപ്രവേശം. എന്നാല് പ്രവര്‍ത്തനം തുടങ്ങി അഞ്ച് വര്‍ഷത്തിനുള്ളില് ജിയോ നേടിയ വിപണി വിഹിതം ആരെയും അമ്പരപ്പിക്കും. 35 ശതമാനം വിപണി ഇപ്പോള് ജിയോയുടെ കൈവശമാണ്. ജിയോയുടെ എതിരാളികളില് മിക്കവരും തകര്‍ന്നുകൊണ്ടിരിക്കുകയും ചെയ്യുന്നു.\nജിയോയുടെ തേരോട്ടത്തില് പിടിച്ചുനില്‍ക്കാന് സാധിക്കാത്തതിനെ തുടര്‍ന്നായിരുന്നു വോഡഫോണ് ഇന്ത്യയും ഐഡിയ സെല്ലുലാറും ലയിക്കാന് തീരുമാനിച്ചത്. ഇവര് ഇപ്പോള് വോഡഫോണ് ഐഡിയ എന്ന സംയുക്ത കമ്പനിയുടെ ബാനറിലാണ് വിപണിയില് മല്‍സരിക്കുന്നത്. നിലവില് ഇന്ത്യയിലെ ഏറ്റവും വലിയ രണ്ടാമത്തെ ടെലികോം കമ്പനിയും ജിയോയുടെ തുടക്കകാലത്ത് ഒന്നാമത്തെ ടെലികോം കമ്പനിയുമായിരുന്ന ഭാരതി എയര്‍ടെല്, ടാറ്റ ടെലി സര്‍വീസസിന്റെ കണ്‍സ്യൂമര് മൊബീല് ബിസിനസ് ഏറ്റെടുക്കാന് കാരണവും ജിയോയുടെ ഡിസ്റപ്ഷന് തന്നെയാണ്. ജിയോയുടെ വരവ് അടയാളപ്പെടുത്തിയ ആറ് മാസത്തിനുള്ളില് തന്നെ മുകേഷ് അംബാനിയുടെ സഹോദരന് അനില് അംബാനിയുടെ ടെലികോം സംരംഭമായ റിലയന്‍സ് കമ്യൂണിക്കേഷന്‍സ് മുകേഷ് അംബാനിക്ക് തന്നെ വില്‍ക്കേണ്ട സ്ഥിതിയും വന്നു.\nഅതേസമയം ജിയോയുടെ വരവില് നേട്ടം കൊയ്ത ഇന്റര്‍നെറ്റ് കമ്പനികളെല്ലാം തന്നെ അഞ്ചാം വര്‍ഷത്തില് ജിയോയെ അഭിനന്ദിക്കാന് പൊതുപ്ലാറ്റ്ഫോമുകള് ഉപയോഗപ്പെടുത്തി എന്നതും ശ്രദ്ധേയമാണ്. ഗൂഗിള്, നെറ്റ്ഫ്ളിക്സ്, ആമസോണ് പ്രൈം വിഡിയോ, ഫോണ്‍പേ, അപ്പോളോ ഹോസ്പിറ്റല്‍സ്, അശോക് ലെയ്ലന്‍ഡ്, ടിന്‍ഡര് ഇന്ത്യ, വൂട്ട്, സീ5, സാംസംഗ് ഇന്ത്യ, വിവോ, ഒപ്പോ, ഡോമിനോസ് ഇന്ത്യ, സോണി ലൈവ് തുടങ്ങി നിരവധി വമ്പന് കമ്പനികളാണ് ജിയോയ്ക്ക് ആശംസകളുമായി ട്വിറ്ററില് നിറഞ്ഞത്. 2016ന് ശേഷം ഇന്ത്യയുടെ ഡാറ്റ ഉപഭോഗത്തിലുണ്ടായത് 1,300 ശതമാനം വര്‍ധനയാണ്. ബ്രോഡ്ബാന്‍ഡ് ഉപയോക്താക്കളുടെ എണ്ണത്തിലുണ്ടായതാകട്ടെ നാല് മടങ്ങ് വര്‍ധനയും.\nട്രായുടെ സബ്സ്‌ക്രൈബര് റിപ്പോര്‍ട്ട് പ്രകാരം ഡാറ്റ ഉപയോക്താക്കളുടെ എണ്ണത്തില് കഴിഞ്ഞ5വര്‍ഷത്തിനിടെയുണ്ടായത് നാല് മടങ്ങ് വര്‍ധനയാണ്. ബ്രോഡ്ബാന്‍ഡ് ഉപയോക്താക്കളുടെ എണ്ണം 2016 സെപ്റ്റംബറിലെ 19.23 കോടിയില് നിന്നും 2021 ജൂണ് മാസത്തില് 79.27 കോടിയായി ഉയര്‍ന്നു. ഉപഭോക്താക്കളുടെ പ്രതിമാസ ഡാറ്റ ഉപഭോഗത്തിലും വന്‍വര്‍ധനയുണ്ടായി. ഒരു ഉപഭോക്താവിന്റെ ശരാശരി പ്രതിമാസ ഡാറ്റ ഉപയോഗം 2016 ഡിസംബറിലെ 878.63 എംബിയില് നിന്നും 2021 മാര്‍ച്ച് മാസമായപ്പോഴേക്കും 12.33 ജിബി ആയി ഉയര്‍ന്നു. അതായത്, 1,303 ശതമാനത്തിന്റെ വര്‍ധന.\nട്രായുടെ ഔദ്യോഗിക കണക്കുകള് പ്രകാരം ഇന്റര്‍നെറ്റ് ഡാറ്റ നിരക്കിലുണ്ടായ കുറവാകട്ടെ 93 ശതമാനത്തിലധികം വരും. ജിബിക്ക് 160 രൂപ എന്ന കണക്കില് നിന്നും ജിബിക്ക് വെറും 10 രൂപയെന്ന തലത്തിലേക്കാണ് ഡാറ്റ നിരക്ക് കുറഞ്ഞിരിക്കുന്നത്. അനൗദ്യോഗിക കണക്കുകള് പ്രകാരം 2021ല് ഒരു ജിബി ഡാറ്റയ്ക്ക് വരുന്ന ശരാശരി നിരക്ക് 6.6 രൂപയായി മാറിയെന്ന് വിപണി വിദഗ്ധര് പറയുന്നു. ഡിജിറ്റല് ഡിവൈഡ് നികത്തി ഡിജിറ്റല് ടെക്നോളജിയുടെ ജനാധിപത്യവല്‍ക്കരണത്തിനാണ് ജിയോ തുടക്കമിട്ടതെന്നാണ് വിദഗ്ധരെല്ലൊം ഒരേ സ്വരത്തില് അഭിപ്രായപ്പെടുന്നത്.\nജിയോ രംഗപ്രവേശം ചെയ്യുന്നതിന് മുമ്പ് ഇന്ത്യക്ക് ആകെ ഉണ്ടായിരുന്നത് 10 യൂണികോണുകളാണ് (പ്രവര്‍ത്തനം തുടങ്ങി 10 വര്‍ഷത്തിനുള്ളില് 1 ബില്യണ് ഡോളര് മൂല്യം കൈവരിക്കുന്ന ടെക് സ്റ്റാര്‍ട്ടപ്പുകള്). എന്നാല് ജിയോയുടെ വരവിന് ശേഷം ഇന്ത്യയിലെ യൂണികോണുകളുടെ എണ്ണം 53ലധികമായി മാറി. സാമൂഹ്യ മാധ്യമമായ ഫേസ്ബുക്കിന്റെ വളര്‍ച്ചയിലും ജിയോയുടെ ഡാറ്റ വിപ്ലവം നിര്‍ണായക പങ്കുവഹിച്ചു. 2016ല് ഫേസ്ബുക്കിന് ഇന്ത്യയിലുണ്ടായിരുന്നത് 20 കോടി ഉപയോക്താക്കളായിരുന്നു. 2021ല് ഇത് 42 കോടിയായി മാറി. സമാനം തന്നെയാണ് ജനകീയ മെസേജിംഗ് ആപ്പായ വാട്സാപ്പിന്റെ കാര്യവും. 2016ല് 19 കോടി വാട്സാപ്പ് ഉപയോക്താക്കളാണ് ഉണ്ടായിരുന്നതെങ്കില് 2021ല് അത് 39 കോടിയായി ഉയര്‍ന്നിരിക്കുന്നു.\nലക്ഷ്യം ആഗോള ടെക് കമ്പനി\nകുടുംബ ബിസിനസ് വിഭജിക്കുന്നതിന് മുമ്പ് ഇന്ത്യയിലെ ആദ്യ ടെലികോം വിപ്ലവത്തിന് റിലയന്‍സ് കമ്യൂണിക്കേഷന്‍സിലൂടെ തുടക്കം കുറിച്ചത് മുകേഷ് അംബാനിയായിരുന്നു. റിലയന്‍സ് കുടുംബ ബിസിനസ് വിഭജിക്കപ്പെട്ടപ്പോള് ടെലികമ്യൂണിക്കേഷന് അനില് അംബാനിക്കാണ് ലഭിച്ചത്. ഏറെ പ്രയിപ്പെട്ട മേഖലയായിരുന്നെങ്കിലും നിശ്ചിത കാലം വരെ ടെലികോമിലേക്ക് മുകേഷ് വരരുതെന്ന ധാരണയും ഡീലിന്റെ ഭാഗമായി ഉണ്ടായിരുന്നു. ആ കാലപരിധി കഴിഞ്ഞ ശേഷമാണ് ജിയോയിലൂടെ ടെലികോമിലേക്ക് മുകേഷ് രണ്ടാം വരവ് നടത്തിയത്. അനില് അംബാനിയുടെ റിലയന്‍സ് കമ്യൂണിക്കേഷന്‍സിനാണെങ്കില് കാര്യമായി ഒന്നും ചെയ്യാനും സാധിച്ചില്ല.\nടെലികോം രംഗം മാത്രം ഉന്നമിട്ടായിരുന്നില്ല മുകേഷ് അംബാനിയുടെ രണ്ടാം വരവ്. പുതിയ കാലത്തിന് അനുസരിച്ച് ഒരു ആഗോള ടെക് കമ്പനി കെട്ടിപ്പടുക്കുകയാണ് അദ്ദേഹം ഉന്നമിടുന്നത്. ഗൂഗിളിനും ആമസോണിനും ബദലായി ലോക ടെക് ഭൂപടത്തില് ഒരു ഭീമന് കമ്പനിയായി വളരുകയാണ് മുകേഷിന്റെ ലക്ഷ്യമെന്ന് കരുതപ്പെടുന്നു. നെതര്‍ലന്‍ഡ്സിലെ ടി മൊബീലിനെ ഉള്‍പ്പടെ ചില ആഗോള സ്ഥാപനങ്ങളെ ഏറ്റെടുക്കാനും റിലയന്‍സിന് പദ്ധതിയുണ്ടെന്നാണ് സൂചന.\nഇതെല്ലാം ലക്ഷ്യമിട്ടാണ് ജിയോ പ്ലാറ്റ്ഫോംസ് എന്ന ഹോള്‍ഡിംഗ് കമ്പനി രൂപീകരിച്ച് അതിന് കീഴില് ഡിജിറ്റല് സര്‍വീസസ് ബിസിനസുകളെ മുകേഷ് അംബാനി അണിനിരത്തിയിരിക്കുന്നത്. റിലയന്‍സ് ജിയോ ഇന്‍ഫോകോമും ഈ സ്ഥാപനത്തിന് കീഴിലാണ്. കൂടുതല് നിക്ഷേപ സമാഹരണം ഉന്നമിട്ട് 2021ല് മാത്രം ജിയോ പ്ലാറ്റ്ഫോംസിലെ 33.52 ശതമാനം ഓഹരി മുകേഷ് അംബാനി വിറ്റിരുന്നു. അതിലൂടെ സമാഹരിച്ചത് 1.52 ലക്ഷം കോടി രൂപയാണ്. ഗൂഗിള്, ഫേസ്ബുക്ക്, ഇന്റെല്, ക്വാല്‍കോം, സ്വകാര്യ ഇക്വിറ്റി സ്ഥാപനങ്ങളായ ടിപിജി, ജനറല് അറ്റ്ലാന്റിക് തുടങ്ങിയ വമ്പന്മാര് ജിയോ പ്ലാറ്റ്ഫോംസില് ഓഹരിയെടുത്തിട്ടുണ്ട്.\nഫേസ്ബുക്കിന്റെ കീഴിലുള്ള മെസേജിംഗ് സര്‍വീസായ വാട്സാപ്പ് ഉപയോഗപ്പെടുത്തി ഇന്ത്യയിലെ ദശലക്ഷക്കണക്കിന് ചെറുകിട ബിസിനസുകളെ ജിയോമാര്‍ട്ടുമായി ബന്ധിപ്പിക്കുന്ന പദ്ധതിക്കും അംബാനി തുടക്കമിട്ടുകഴിഞ്ഞു. ആമസോണും ഫ്ളിപ്കാര്‍ട്ടും അടക്കിവാഴുന്ന ഇ-കൊമേഴ്സ് രംഗത്ത് പുതിയ ബിസിനസ് രീതികള്‍ക്ക് വഴിവെക്കുമത്. ഗൂഗിളുമായി ചേര്‍ന്ന് ഗുണനിലവാരമുള്ള ബജറ്റ് സ്മാര്‍ട്ട്ഫോണുകള് പുറത്തിറക്കുന്ന പദ്ധതിയും അംബാനിയുടെ വലിയ പ്രതീക്ഷയാണ്.\nജിയോയില് ഫേസ്ബുക്ക് മുടക്കിയിരിക്കുന്നത് 5.7 ബില്യണ് ഡോളറാണ്. യുഎസ് ടെക് ഭീമന് മറ്റൊരു കമ്പനിയില് നടത്തുന്ന ഏറ്റവും വലിയ നിക്ഷേപമാണിത്. ജിയോ സഖ്യത്തിലൂടെ ഓണ്‍ലൈന് റീറ്റെയ്ല് രംഗത്ത് ആമസോണിനെയും വാള്‍മാര്‍ട്ട് ഉടമസ്ഥതയിലുള്ള ഫ്ളിപ്കാര്‍ട്ടിനെയും തറപറ്റിക്കാനാണ് ഫേസ്ബുക്കിന്റെ പദ്ധതി. എന്നാല് പ്രാദേശിക റീറ്റെയ്ലര്‍മാരെ ജിയോമാര്‍ട്ടിന്റെ കുടക്കീഴില് എത്തിക്കുന്നതിന് എത്രമാത്രം സാധിക്കും എന്നതിനെ ആശ്രയിച്ചിരിക്കും ഈ സഖ്യത്തിന്റെ വിജയം. ഗൂഗിളുമായി ചേര്‍ന്നുള്ള അഫോര്‍ഡബിള് 4ജി ഫോണ് ഇപ്പോള് പരീക്ഷണഘട്ടത്തിലാണെന്നാണ് വിവരം. ദിവാലിക്ക് മുമ്പ് ഫോണ് വിപണിയിലെത്തിക്കാനാണ് റിലയന്‍സ് പദ്ധതിയിടുന്നത്. ജിയോഫോണ് നെക്സ്റ്റ് എന്നാണ് മോഡലിന് നല്‍കിയിരിക്കുന്ന പേര്.\n5.95 ലക്ഷം കോടി രൂപയുടെ നിക്ഷേപം; 10 ലക്ഷം തൊഴിലവസരം; ഗുജറാത്തിനെ ഹരിത ഊര്‍ജ്ജമാക്കാന് ഒരുങ്ങി അംബാനിയുടെ റിലയന്‍സ് ഇന്‍ഡസ്ട്രീസ്\nകോവിഡാനന്തരം എന്തെല്ലാം ഇന്നവേഷനുകള്‍ക്കാണ് സാധ്യത;സ്ഥാപനങ്ങളുടെ ഡിജിറ്റല് പരിവര്‍ത്തനം; കാളിദാസ് സംസാരിക്കുന്നു


Prithviraj team up with Vidya Balan for Kamal film - Malayalam Filmibeat\n13 min ago ഇതുകൊണ്ടാണ് നിര്‍മ്മാണ- വിതരണ മേഖലയില് നിന്ന് പിന്‍വാങ്ങിയത്, തുറന്ന് പറഞ്ഞ് ലാൽ\n35 min ago മോഹന്‍ലാലിന്റെ അഭിനയത്തില് ഞാന് കാണുന്ന പ്രത്യേകത അതാണ്, വെളിപ്പെടുത്തി ശ്രീകുമാരന് തമ്പി\nവിദ്യ ബാലന് മലയാളത്തിലേക്ക്, നായകന് പൃഥ്വിരാജ്?\n| Updated: Friday, March 11, 2016, 9:26 [IST]\nചക്രം എന്ന മലയാള സിനിമയിലൂടെയാണ് വിദ്യാ ബാലന്റെ വെള്ളിത്തിരാ പ്രവേശം. എന്നാല് ആ ചിത്രം പാതി വഴിയില് മുടങ്ങിപ്പോകുകയും വിദ്യ ബാലന് അന്യഭാഷകളിലേക്ക് ചേക്കേറുകയും ചെയ്തു. ഇന്ന് ബോളിവുഡിലെ മുന്‍നിര നായികമനാരില് ഒരാളായ വിദ്യ പിന്നീട് മലയാളത്തിലെത്തിയത് പൃഥ്വിരാജ് നായകനായ ഉറുമി എന്ന ചിത്രത്തില് ഒരു വേഷം ചെയ്തുകൊണ്ടാണ്.\nവീണ്ടും പൃഥ്വിരാജിനൊപ്പം വിദ്യ ബാലന് മലയാളത്തിലേക്ക് എത്തുന്നു എന്നതാണ് പുതിയ വാര്‍ത്ത. സാഹിത്യകാരിയായ മാധവി കുട്ടിയുടെ ജീവിതം കമല് സിനിമയാക്കുന്നു എന്നും അതില് വിദ്യാ ബാലന് നായികയാകുന്നു എന്നും വാര്‍ത്തകള് വരാന് തുടങ്ങിയിട്ട് നാളേറെയായി. ഈ ചിത്രത്തിലാണ് വിദ്യയ്‌ക്കൊപ്പം കേന്ദ്ര നായക വേഷം ചെയ്തുകൊണ്ട് പൃഥ്വിരാജ് എത്തുന്നത്.\nമലയാളത്തിലും ഹിന്ദിയിലുമായിട്ടാണ് കമല് ഈ ചിത്രം ഒരുക്കുന്നത്. അതേ സമയം ചിത്രത്തില് പൃഥ്വിരാജ് അഭിനയിക്കുന്നു എന്ന വാര്‍ത്ത ഔദ്യോഗികമായി പ്രഖ്യാപിച്ചിട്ടില്ല. നേരത്തെ കമല് സംവിധാനം ചെയ്ത സെല്ലുലോയ്ഡ് എന്ന ചിത്രത്തിലാണ് പൃഥ്വിരാജ് അഭിനയിച്ചത്. മലയാള സിനിമയുടെ പിതാവായ ജെസി ഡാനിയലിന്റെ വേഷത്തില് പൃഥ്വിരാജ് എത്തിയ ചിത്രം മികച്ച വിജയം നേടുകയും ചെയ്തിരുന്നു.\nRead more about: malayalam film malayalam movie malayalam cinema kamal prithviraj vidya balan മലയാളം സിനിമ പൃഥ്വിരാജ് വിദ്യ ബാലന് കമല്\nPrithviraj team up with Vidya Balan for Kamal film


MA Nishad Talks About Mammootty's Ganagandarvan - Malayalam Filmibeat\n5 min ago ഞാന് വിവാഹിതയല്ല, ഇവന് എന്റെ മകനുമല്ല;ഓണ്‍സ്‌ക്രീനിലെ മകനെ കുറിച്ച് പറഞ്ഞ് ചക്കപ്പഴത്തിലെ പൈങ്കിളി\n16 min ago മമ്മൂട്ടിയെ നായകനാക്കിയുള്ള ആ സിനിമ ശശിയേട്ടന്റെ നിര്‍ബന്ധപ്രകാരം സംഭവിച്ചതാണെന്ന് രഞ്ജിത്\n45 min ago മോഹൻലാൽ, ദിലീപ്, ജയറാം എന്നിവരുടെ ഡേറ്റ് കിട്ടിയിട്ടും പ്രയോജനപ്പെടുത്താന് കഴിയാതെ പോയി\n| Published: Saturday, September 28, 2019, 10:00 [IST]\nബോക്‌സോഫീസില് നൂറും ഇരുന്നൂറും കോടി ചിത്രങ്ങള് സമ്മാനിച്ച് കൊണ്ടാണ് മോഹന്‍ലാലും മമ്മൂട്ടിയും ഇക്കൊല്ലം പ്രേക്ഷകരെ അത്ഭുതപ്പെടുത്തിയത്. റിലീസിനെത്തുന്ന ഓരോ സിനിമകളും നല്ല അഭിപ്രായം സ്വന്തമാക്കുന്നതോടെ താരരാജാക്കന്മാരുടെ കരിയറിലെ മികച്ച വര്‍ഷങ്ങളിലൊന്നായി 2019 മാറി. ഓണത്തിനെത്തിയ മോഹന്‍ലാലിന്റെ ഇട്ടിമാണി പ്രദര്‍ശനം നടത്തി കൊണ്ടിരിക്കുകയാണ്.\nപിന്നാലെ മമ്മൂട്ടിയുടെ ഗാനഗന്ധര്‍വ്വന് എന്ന സിനിമ കൂടി തിയറ്ററുകളിലേക്ക് എത്തി. കഴിഞ്ഞ ദിവസം റിലീസ് ചെയ്ത ചിത്രം നടന് രമേഷ് പിഷാരടിയാണ് സംവിധാനം ചെയ്തിരിക്കുന്നത്. തുടക്കം തന്നെ ഗാനഗന്ധര്‍വ്വന് നല്ല അഭിപ്രായമാണ് ലഭിച്ചിരിക്കുന്നത്. ഗാനഗന്ധര്‍വ്വന് കണ്ടതിന് ശേഷം സിനിമയെ വിലയിരുത്തി കൊണ്ട് നടനും സംവിധായകനുമായ എം എ നിഷാദ് പങ്കുവെച്ച കുറിപ്പ് വൈറലാവുകയാണ്.\nഎന്ത് കൊണ്ട് മമ്മൂട്ടിയും,മോഹന്‍ലാലും എന്നുളളതിന്റെ ഏറ്റവും വലിയ ഉദാഹരണങ്ങളാണ് ഗാനഗന്ധര്‍വ്വനും, ഇട്ടിമാണിയും. ഈ രണ്ട് ചിത്രങ്ങളിലും ഇവര് രണ്ടു പേരുമല്ലാതെ മറ്റാരേയും സങ്കല്‍പ്പിക്കാന് കഴിയില്ല... ഗാനഗന്ധര്‍വ്വന് ഒരു കുടുംബ ചിത്രമാണ്... സ്വാഭാവികാഭിനയത്തിലൂടെ ഉല്ലാസ് എന്ന ഗായകനെ അവതരിപ്പിച്ച മമ്മൂട്ടിക്ക് തന്നെയാണ് പൂരപ്പറമ്പായി മാറിയ തീയറ്ററുകളിലെ നിറഞ്ഞ കയ്യടി. തന്റെ ആദ്യ ചിത്രത്തേക്കാളും വളരെ മനോഹരമായി രമേഷ് പിഷാരടി ഈ ചിത്രം അണിയിച്ചൊരുക്കി.\nഅഭിനേതാക്കളില് എടുത്ത് പറയേണ്ട പേരുകാരന് സുരേഷ് കൃഷ്ണയാണ്. മനോജ് കെ ജയന് കസറി, മണിയന് പിളള രാജുവും കുഞ്ചനും, മോഹന് ജോസും നല്ല പ്രകടനം കാഴ്ച്ച വെച്ചു. മുകേഷ്, സിദ്ദീഖ്, ധര്‍മ്മജന്, അബു സലീം, ഹരീഷ് കണാരന്, ദേവന്... ഇവരെല്ലാവരും നന്നായീ. അശോകന്റെ പോലീസ് വേഷം ആണ് എടുത്ത് പറയേണ്ട മറ്റൊരു പ്രകടണം. എന്ത് അനായാസമായിട്ടാണ് അശോകന് ഹ്യൂമര് കൈകാര്യം ചെയ്തത്.\nസുഹൃത്തുക്കളായ സോഹന് സീനുലാല്, ജോണീ ആന്റണി, വര്‍ഷ കണ്ണന് ഇവരെയൊക്കെ സക്രീനില് കണ്ടപ്പോള് ഒരുപാട് സന്തോഷം. അളകപ്പന്റെ ക്യാമറക്ക് ഫുള് മാര്‍ക്ക്. സംഗീതം നല്‍കിയ ദീപക് ദേവ് നിരാശപ്പെടുത്തി. സിത്താര നല്ലൊരു ഗായികയാണ്. അങ്ങനെ കാണാനാണ് പ്രേക്ഷകര്‍ക്കിഷ്ടം. മൊത്തത്തില് ഈ പടം കൊളളാം. NB ഒറ്റ സീനില് വരുന്ന അനൂപ് മേനോനെ കൊണ്ട് സിദ്ധാന്തം വിളമ്പാന് സമ്മതിക്കാത്ത പിഷാരടിക്ക് എന്റെ വക ഒരു കുതിര പവന്. എന്നുമാണ് എം എ നിഷാദ് പറയുന്നത്.\nകഴിഞ്ഞ വര്‍ഷത്തെ വിഷുവിന് മുന്നോടിയായി എത്തിയ പഞ്ചവര്‍ണതത്ത ആയിരുന്നു രമേഷ് പിഷാരടി സംവിധാനം ചെയ്ത കന്നിച്ചിത്രം. ജയറാമിന്റെ ശക്തമായ കഥാപാത്രത്തെ അവതരിപ്പിച്ചതിന് അന്ന് തന്നെ പിഷാരടിയുടെ സംവിധാനത്തിന് കൈയടി ലഭിച്ചിരുന്നു. മമ്മൂട്ടി ചിത്രത്തിലേക്ക് വരുമ്പോഴും അങ്ങനെ തന്നെയാണെന്നാണ് പ്രേക്ഷകാഭിപ്രായം. കുടുംബത്തോടൊപ്പം പോയി കാണാന് പറ്റിയി കിടിലന് ഫാമിലി എന്റര്‍ടെയിനര് മൂവിയാണെന്നാണ് ഗാനഗന്ധര്‍വ്വനെ കുറിച്ചുള്ള പ്രധാന കമന്റുകള്.\nഈ സിനിമ കൂടി പ്രതീക്ഷിച്ചതിലും വിജയം നേടിയതോടെ ഈ വര്‍ഷത്തെ മമ്മൂട്ടിയുടെ അഞ്ചാമത്തെ ഹിറ്റ് സിനിമയായി മാറി. തമിഴിലഭിനയിച്ച പേരന്‍പും തെലുങ്കില് അഭിനയിച്ച യാത്ര എന്നീ സിനിമകളായിരുന്നു ഫെബ്രുവരിയില് ഹിറ്റടിച്ചത്. പിന്നാലെ എത്തിയ മധുരരാജ നൂറ് കോടി ക്ലബ്ബിലെത്തി ബോക്‌സോഫീസിനെ ഞെട്ടിച്ചു. ശേഷം ഉണ്ട എന്ന സിനിമയില് പോലീസ് ഓഫീസറായിട്ടായിരുന്നു മമ്മൂട്ടി അഭിനയിച്ചത്. ഇതും നല്ല പ്രതികരണം നേടിയിരുന്നു. ശങ്കര് രാമകൃഷ്ണന് സംവിധാനം ചെയ്ത പതിനെട്ടാം പടിയില് അതിഥി വേഷത്തിലെത്തിയും മമ്മൂട്ടി അത്ഭുതപ്പെടുത്തിയിരുന്നു.\nRead more about: ganagandharvan mammootty മമ്മൂട്ടി ഗാനഗന്ധര്‍വ്വന്\nMA Nishad Talks About Mammootty's Ganagandarvan\nStory first published: Saturday, September 28, 2019, 10:00 [IST]


saudi arabia covid news update august 7\nHome Newsfeed സൗദിയില് കോവിഡ് കേസുകള് കുറയുന്നു; രോഗമുക്തി കൂടി\nസൗദിയില് കോവിഡ് കേസുകള് കുറയുന്നു; രോഗമുക്തി കൂടി\nAugust 7, 2021, 6:23 pm\nറിയാദ്: സൗദി അറേബ്യയില് ഇന്ന് കോവിഡ് സ്ഥിരീകരിച്ചത് 850 പേര്‍ക്ക്. രോഗബാധിതരില് 975 പേര് സുഖം പ്രാപിച്ചു. രാജ്യത്ത് വിവിധ ഭാഗങ്ങളില് ചികിത്സയില് കഴിയുന്നവരില്9പേര് കൂടി മരിച്ചു.\nരാജ്യത്ത് ഇതുവരെ വൈറസ് ബാധ റിപ്പോര്‍ട്ട് ചെയ്തത് 5,32,785 പേര്‍ക്കാണ്. ഇതില് 5,14,362 പേര് സുഖം പ്രാപിച്ചു. ആകെ മരണസംഖ്യ 8,320 ആയി. 10,103 പേര് രാജ്യത്തെ വിവിധ ആശുപത്രികളിലും മറ്റുമായി ചികിത്സയില് കഴിയുന്നു. മക്കയിലാണ് ഇന്ന് ഏറ്റവും കൂടുതല് രോഗബാധ റിപോര്‍ട്ട് ചെയ്തത്. 166 പേര്‍ക്കാണ് ഇവിടെ മാത്രം രോഗം സ്ഥിരീകരിച്ചത്.\nPrevious articleഒമാനിലെ സൊഹാര് റൂട്ടില് വിമാന സര്‍വീസ് ആംരഭിച്ചു\nNext articleമുഈനലി തങ്ങള്‍ക്കെതിരേ നടപടിയില്ല; തെറി വിളിച്ച റാഫിക്ക് സസ്‌പെന്‍ഷന്


Gokulam Kerala FC vs Kerala Blasters FC KPL match report-കെപിഎൽ: കേരള ബ്ലാസ്റ്റേഴ്സിനെ തകർത്ത് ഗോകുലം\nGokulam Kerala Fc Vs Kerala Blasters Fc Kpl Match Report\nഎതിരില്ലാത്ത ഒരു ഗോളിനായിരുന്നു കോഴിക്കോട് ഇഎംഎസ് സ്റ്റേഡിയത്തിൽ നടന്ന മത്സരത്തിൽ ഗോകുലം ബ്ലാസ്റ്റേഴ്സിനെ പരാജയപ്പെടുത്തിയത്\nDecember 15, 2019 07:16:56 pm\nകോഴിക്കോട്: കേരള പ്രീമിയർ ലീഗിൽ ഗോകുലം കേരള എഫ്സിക്ക് ജയത്തുടക്കം. ഉദ്ഘാടന മത്സരത്തിൽ കേരള ബ്ലാസ്റ്റേഴ്സ് എഫ്സിയെ പരാജയപ്പെടുത്തിയാണ് മുൻ ചാംപ്യന്മാരായ ഗോകുലം പുതിയ സീസണിന് തുടക്കമിട്ടിരിക്കുന്നത്. എതിരില്ലാത്ത ഒരു ഗോളിനായിരുന്നു കോഴിക്കോട് ഇഎംഎസ് സ്റ്റേഡിയത്തിൽ നടന്ന മത്സരത്തിൽ ഗോകുലം ബ്ലാസ്റ്റേഴ്സിനെ പരാജയപ്പെടുത്തിയത്.\nഇരു ക്ലബ്ബുകളുടെയും റിസർവ് ടീമുകളാണ് ടൂർണമെന്റിൽ ഏറ്റുമുട്ടുന്നത്. ഗോൾരഹിതമായ ആദ്യ പകുതിക്ക് ശേഷം രണ്ടാം പകുതിയിൽ ബ്ലാസ്റ്റേഴ്സ് വഴങ്ങി ഓൺഗോളാണ് പരാജയത്തിലേക്ക് നയിച്ചത്. 66-ാം മിനിറ്റിൽ ഗോകുലം താരം ബ്യൂടിന്റെ ഷോട്ട് കേരള ബ്ലാസ്റ്റേഴ്സ് താരം ലെമിനൻ ഡങ്കലിന്റെ കാലിൽ തട്ടി വലയിൽ കയറുകയായിരുന്നു.\nAlso Read: കേരളത്തിന്റെ മിശിഹ…; രണ്ടു ഗോളിന് പിന്നിൽനിന്ന ബ്ലാസ്റ്റേഴ്സിനെ സമനിലയിലെത്തിച്ച് മെസി\nഗോൾ മടക്കാനുള്ള ബ്ലാസ്റ്റേഴ്സിന്റെ ശ്രമങ്ങളും ലീഡ് ഉയർത്താനുള്ള ഗോകുലത്തിന്റെ ശ്രമങ്ങളും അവശേഷിച്ച മിനിറ്റിൽ വിഫലമായതോടെ ഗോകുലത്തിന് ഒരു ഗോൾ ജയം. ആയിരക്കണക്കിന് ആരാധകരാണ് കേരളത്തിലെ രണ്ടു പ്രമുഖ ക്ലബ്ബുകൾ ഏറ്റുമുട്ടിയ മത്സരം കാണാൻ കോഴിക്കോട് സ്റ്റേഡിയത്തിലെത്തിയത്.\nAlso Read: പകരക്കാരിൽ പ്രധാനി; നീലക്കുപ്പായത്തിൽ സഞ്ജുവിന്റെ കാത്തിരിപ്പ് നീളുമ്പോൾ\nകെഎഫ്എ സീനിയർ വൈസ് പ്രസിഡന്റ് കെ.പി.സണ്ണിയാണ് കേരള പ്രീമിയർ ലീഗിന്റെ പുതിയ പതിപ്പിന് കിക്കോഫ് നടത്തിയത്. ഇന്ന് നടന്ന മറ്റൊരു മത്സരത്തിൽ സാറ്റ് തിരൂർ കണ്ണൂർ എഫ്സിയെ പരാജയപ്പെടുത്തി. വാശിയേറിയ മത്സരത്തിൽ ഏഴു ഗോളുകളാണ് പിറന്നത്. മൂന്നിനെതിരെ നാലു ഗോളുകൾക്കായിരുന്നു സാറ്റ് തിരൂരിന്റെ ജയം. തിരൂരിനായി നാലു ഗോളുകളും നേടിയത് വിദേശ താരം കമാരയാണ്.


ആമിയുടെ പ്രദര്‍ശനം തടയില്ല; ഹര്‍ജി തള്ളി ഹൈക്കോടതി – Chandrika Daily\nBy chandrika Tuesday February 6, 2018 16:44 pm\nആമിയുടെ പ്രദര്‍ശനം തടയില്ല; ഹര്‍ജി തള്ളി ഹൈക്കോടതി\nകൊച്ചി: എഴുത്തുകാരി കമലാസുരയ്യയുടെ ജീവിത കഥ പറയുന്ന ചിത്രം ആമിയുടെ പ്രദര്‍ശനം തടയില്ലെന്ന് ഹൈക്കോടതി. ചിത്രത്തിന്റെ റിലീസ് തടയണമെന്ന ഹര്‍ജി ഹൈക്കോടതി തള്ളുകയായിരുന്നു. ഇതു സംബന്ധിച്ച തീരുമാനം…\nകൊച്ചി: എഴുത്തുകാരി കമലാസുരയ്യയുടെ ജീവിത കഥ പറയുന്ന ചിത്രം ആമിയുടെ പ്രദര്‍ശനം തടയില്ലെന്ന് ഹൈക്കോടതി. ചിത്രത്തിന്റെ റിലീസ് തടയണമെന്ന ഹര്‍ജി ഹൈക്കോടതി തള്ളുകയായിരുന്നു. ഇതു സംബന്ധിച്ച തീരുമാനം സെന്‍സര് ബോര്‍ഡിനെടുക്കാമെന്നും കോടതി വ്യക്തമാക്കി.\nചിത്രം മതസ്പര്‍ദ്ദയുണ്ടാക്കുമെന്നാരോപിച്ച് ഇടപ്പള്ളി സ്വദേശി കെ.പി രാമചന്ദ്രനാണ് ഹൈക്കോടതിയെ സമീപിച്ചത്. കമല് സംവിധാനം ചെയ്യുന്ന ചിത്രം തുടക്കം മുതലേ വിവാദങ്ങളില് പെട്ടിരുന്നു. നടിയായി വിദ്യാബാലനെത്തുമെന്നും പിന്നീട് വിദ്യയുടെ പിന്‍മാറ്റവുമൊക്കെ ചര്‍ച്ചയായിരുന്നു. മഞ്ജുവാര്യര് നായികയായി അഭിനയിച്ച് ചിത്രം പുറത്തിറങ്ങാനിരിക്കുമ്പോഴാണ് ഇപ്പോള് റിലീസ് തടയണമെന്നും ആവശ്യം ഉയരുന്നത്. ഫെബ്രുവരി 9-നാണ് ആമി റിലീസ് ചെയ്യുന്നത്.\nCategories: Culture, More, Views Tags: actress manju warrier, ACTRESS VIDHYA BALAN, Director Kamal, film aami


പഴശിത്തമ്പുരാൻ – MAYILPEELY MAGAZINE\nകേരളസിംഹം എന്ന അപൂര്‍വ്വവിശേഷണത്തിനര്‍ഹനായ കേരളവര്‍മ്മ പഴശ്ശിരാജ നമ്മുടെ ചരിത്രത്തില് ധീരതയുടെയും ദേശാഭിമാനത്തിന്‍റെയും വീരേതിഹാസങ്ങള് തുന്നിച്ചേര്‍ത്ത സമുജ്വലവ്യക്തിത്വത്തിന്‍റെ ഉടമായാണ്. ബ്രിട്ടീഷ് രേഖകളില് പൈച്ചി രാജയെന്നും കെട്ടിയോട്ട് രാജയെന്നുമാണ് അദ്ദേഹം വിശേഷിക്കപ്പെട്ടിരുന്നത്. വടക്കേമലബാറില് കോട്ടയം രാജകുടുംബാംഗമായിരുന്നു പഴശ്ശിരാജ.\nവരിഞ്ഞുമുറിക്കിയ ഇംഗ്ലീഷ് ഈസ്റ്റിന്ത്യാക്കമ്പനിയുടെ പകല്‍കൊള്ളക്കെതിരെ ആദ്യമായും, അതിതീവ്രമായും പോരാട്ടം നടത്തിയ കേരളവര്‍മ്മ പഴശ്ശിരാജ ജനമനസ്സുകളില് സൃഷ്ടിച്ചത് പിറന്ന നാടിന്‍റെ വിമോചനം എന്ന മഹത്തായ ആദര്‍ശമായിരുന്നു. പെറ്റമ്മയും, പിറന്നനാടും സ്വര്‍ഗ്ഗത്തേക്കാള് മഹത്തരമാണെന്ന് വിശ്വസിച്ച പഴശ്ശിരാജയാണ് ബ്രിട്ടീഷ് ഭരണത്തിനെതിരെ ആദ്യമായി ഭാരതത്തില് ശക്തമായ കലാപത്തിന് തുടക്കമിട്ടത്. കോട്ടയം സ്വരൂപത്തിലെ രാജതേജസ്സായിരുന്ന പഴശ്ശിരാജാവ് തന്‍റെ ജനതയുടെ സമ്പൂര്‍ണ്ണപിന്തുണയോടെ ബ്രിട്ടീഷുകാരുടെ നികുതി പരിഷ്ക്കാരങ്ങളിലെ അശാസ്ത്രീയതയ്ക്കെതിരെ കലാപക്കൊടി ഉയര്‍ത്തി.\nമൈസൂര്‍ക്കടുവയെന്ന് ചരിത്രം വിളിച്ച ടിപ്പുസുല്‍ത്താന്‍റെ ഭരണമവസാനിച്ചപ്പോള് പഴശ്ശിതമ്പുരാനെ അവഗണിച്ചുകൊണ്ട് കോട്ടയത്തെ നികുതിപ്പിരുവുകള് നിര്‍ത്തിവെച്ച ബ്രിട്ടീഷ് ഭരണകൂടത്തെ അദ്ദേഹം വെല്ലുവിളിച്ചു. 1792 മുതല് പഴശ്ശിയുടെ കലാപങ്ങള് ആരംഭിച്ചു. നാനാജാതിമതസ്ഥരായ ജന്മിമാരെയും കര്‍ഷകത്തൊഴിലാളികളെയും ആദിവാസികളെയും, വ്യാപാരികളെയും, സംഘടിപ്പിച്ച് ബ്രിട്ടീഷ് ഭരണകൂടത്തിന് ഉറക്കമില്ലാത്ത രാത്രികള് സമ്മാനിക്കുവാന് വീരപഴശ്ശിക്ക് സാധിച്ചു. വയനാടിന്‍റെ വനപ്രദേശങ്ങള് പഴശ്ശിത്തമ്പുരാന്‍റെ നിയന്ത്രണത്തിലായതോടെ ബ്രിട്ടീഷുകാര് പരാജയത്തിന്‍റെ കയ്പുനീര് കുടിച്ചുതുടങ്ങിയിരുന്നു.\nവയനാട്ടിലെ കുറിച്യപടയുടെയും കുറുമ്പ്രപടയുടെയും സാഹസികതയുടെ ഒളിപ്പോരില് വൈദഗ്ദ്ധ്യവും പഴശ്ശിയുടെ യുദ്ധനീക്കങ്ങള്‍ക്ക് ഇടിമിന്നലിന്‍റെ തിളക്കമേകി. കൈതേരി അമ്പു, തലക്കല് ചന്തു, എടച്ച്യേന കുങ്കന് തുടങ്ങിയ സേനാനായകന്മാര് പഴശ്ശിയുടെ ഇടവും വലവും നിന്ന് ബ്രിട്ടീഷ് പടക്കെതിരെ പോരാട്ടം നടത്തി. പഴശ്ശിയുടെ ഗറില്ലമോഡല് വിപ്ലവപോരാട്ടത്തെ നേരിടാന് കോല്‍ക്കാര് എന്ന വിദഗ്ദ്ധസേനയെ ബ്രിട്ടീഷുകാര്‍ക്ക് നിയോഗിക്കേണ്ടിവന്നു. രക്തരൂക്ഷിതമായ അനേകം യുദ്ധങ്ങള് അരങ്ങേറി. തോമസ് ഹാല്‍വെ ബാസര് എന്ന പട്ടാളഉദ്യോഗസ്ഥനെയാണ് അന്തിമയുദ്ധത്തിനായി ബ്രിട്ടീഷുകാര് നിയോഗിച്ചത് 1805 ന. 30-ന് ആ ദിനം വന്നെത്തി. വാലിലത്തോട് എന്ന സ്ഥലത്തുവെച്ച് പഴശ്ശിരാജാവിന്‍റെ രഹസ്യസങ്കേതം ബ്രിട്ടീഷ്സേന കണ്ടെത്തി. അദ്ദേഹത്തെയും, സഹായികളെയും രക്ഷപ്പെടാനാവാത്തവിധം ബ്രിട്ടീഷ് പട വളഞ്ഞു. കീഴടക്കുവാന് പഴശ്ശിരാജ തയ്യാറായിരുന്നില്ല. ജനപ്രിയനും ധീരനും ദേശപ്രിയനും ആ നാടുവാഴി വജ്രമോതിരം വിഴുങ്ങി പ്രാണനെ സ്വന്തം നാടിന്‍റെ തിരുമുമ്പില് കാണിക്കയായി സമര്‍പ്പിച്ചുവെന്നാണ് ചരിത്രകാരന്മാര് അഭിപ്രായപ്പെടുന്നത്. എന്നാല് ബ്രിട്ടീഷ്പടയുടെ വെടിയേറ്റാണ് അദ്ദേഹം കൊല്ലപ്പെട്ടത് എന്ന വ്യാഖ്യാനവും നിലവിലുണ്ട്.\nപഴശ്ശിരാജാവിന്‍റെ ധീരബലിദാനത്തിനുശേഷമാണ് വയനാടിന്‍റെ വനമേഖലയും വനവിഭവങ്ങളും ബ്രിട്ടീഷുകാരുടെ അധീനതയിലായത്. പഴശ്ശിക്കി സാഹയമായി നിലകൊണ്ടവരെ ബ്രിട്ടീഷുകാര് നേരിട്ടത് അതിക്രൂരമായാണ്. ചിലരെ നാടുകടത്തി. ചിലരെ മരണപുരിയിലേക്കയച്ചു. പഴശ്ശിരാജാവിന്‍റെ ജീവിതം നമുക്കെന്നും പ്രചോദനസ്രോതസ്സാണ്. ബ്രിട്ടീഷ്സേനക്കെതിരെ പോരാടുവാന് പില്‍ക്കാലത്തീമണ്ണില് പിറന്നുവീണവര്‍ക്ക് പ്രേരണയായത് പഴശ്ശിത്തമ്പുരാന്‍റെ ധീരസ്മരണയായിരുന്നു. സ്വാതന്ത്ര്യസമരത്തിനു ഉണര്‍വേകിയ അപൂര്‍വ്വമായ ഒരു വ്യക്തിത്വം മതജാതിപരിഗണനയില്ലാതെ നടത്തിയ പോരാട്ടം. നമ്മുടെ സ്വാതന്ത്ര്യസമരചരിത്രത്തിന് അഭികാമ്യമായ ദിശാവ്യതിയാനം നല്കി.\nപഴശ്ശിത്തമ്പുരാന്‍റെ സ്മാരകം അദ്ദേഹത്തിന്‍റെ ഭൗതികദേഹം സംസ്കരിച്ച വയനാട് ജില്ലയിലെ മാനന്തവാടിയിലിന്നും ദേശഭക്തിയുടെ പ്രതീകമായി നിലകൊള്ളുന്നു. സര്‍ദാര് കെ.എം. പണിക്കര് രചിച്ച കേരളസിംഹം എന്ന ചരിത്ര നോവലില് വീരപഴശ്ശിയുടെ ഇതിഹാസസമാനമായ ജീവിതം സമ്പൂര്‍ണ്ണമായി ചിത്രീകരിച്ചിട്ടുണ്ട്. തരിക്കില്ല മനം തെല്ലും, പകക്കാരണഭൂമിയില് മരിക്കും ഞാന് നിനക്ക് മംഗളാദര്‍ശദേവതെ എന്നു മന്ത്രിക്യ വീരപഴശ്ശി നമുക്ക് വെളിച്ചം പകരട്ടെ.\nMAYILPEELY ABROAD, MAYILPEELY ARTICLES, MAYILPEELY KERALA\n← ഭഗവത് ഗീത കേൾക്കാം\nകലാമണ്ഡലം ഗോപി – വേഷപ്പകർച്ചയുടെ ആശാൻ →